
ELŐSZÓ. 



A házassági jogról szóló 1894: XXXI. t-cz. már 
csaknem három éve van hatályban. Maga ez a törvény 
jó és teljes alkotás s ellene a jogászközönség körében 
alig hallani panaszt. Ez a dicséret azonban a törvényho- 
zást az egységes anyagi házassági jog megalkotásáért 
illeti meg, ellenben sokat panaszkodnak a miatt, hogy az 
eljárásra nézve sem magában a házassági törvényben 
részletes intézkedés nincsen, sem ennek szabályozása czél- 
jából külön törvényt még »jt^u\d\^:n^m alkottak. 

Az* 1894: XXXI. t.-cz.^nek csupán 135., 136. és 137. 
§-ai vonatkoznak a házassági birói eljárásra s ezek is 
csak azt állapítják meg, hogy a házassági és eljegyzési 
ügyekben való bíráskodás a kir. bíróságok hatáskörébe 
tartozik. Ilyen körühnények között a gyakorlati jogász 
arra van utalva, hogy sok különféle törvényből, régi és 
ujabb ministeri rendeletekből keresgélje ki, úgyszólván 
minden egyes Jelmerült esetnél, az eljárás formáját és sza- 
bályait. A birói gyakorlat alapján régebben összeállított 
rendtartás ugyanis nem illik rá minden tekintetben az uj 
házassági törvény alapján indítható perekre ; azok a hasonló 
tárgyú művek pedig, amelyek közvetlenül az 1894: XXXI. 
t.-cz.-nek megalkotása után megjelentek, a judicajtura vál- 
tozása, illetőleg egyöntetűvé válása folytán, ma már nagy 
részükben nem használhatók. 

Általánosan érzett hiányt akar tehát pótolni ez a 
dolgozat, amely, ugy hiszem, teljes anyagot ad, felöleli 

az egész birói gyakorlatot s igy megírásával és közre- 
bocsátásával talán nem végeztem fölösleges munkát. 

Perrendtartásomhoz alapul használtam először is a 
házassági ügyekben követendő eljárás összes tételes forrá- 
sait, nevezetesen: az 1894: XXXI. t.-cz.-et, a melynek 
idézett §-ait a függelékben szöveg szerint közlöm ; további 
forrásaim: az 1840: XV. t.-cz. mávSodik része, az 1861. 
évi országbírói értekezlet, az 1868: LIV., az 1881: LIX., 
az 1893: XVIII. és az 1898: X. törvény czikkek ; az 
1796. deczember 13-án és 1803. deczember 20-án kelt 
rendeletek a házasságvédő kirendeléséről ; az 1 822. augusz- 
tus 6-án kelt rendelet a válópereknek a kir. táblához való 
felviteléről, a békéltetésről és a felek szembesítéséről; az 
1895. évi 27,196., 27,198. és 27,241. számú igazság- 
ügyministeri rendeletek ; Fiúméra és kerületére nézve 
pedig az 1894: XXXI. és 1898: X. törvényczikkeken 
kivül az 1852. szeptember 16-án kelt igazságügyministeri 
rendelettel kibocsájtott ideiglenes perrendtartásnak har- 
minczadik fejezete, az 1871. szeptember 14-én s az 1895. 
június 29-én kelt 2022. sz. minivSteri rendeletek. 

Nevezetes forrásai továbbá házassági perrendtartá- 
sunknak a táblai szabályzat, az eljárásról szóló tervezet, 
a házassági jogot és eljárást tárgyazó irodalmi munkák 
és szakczikkek, amelyeket a függelékben szintén össze- 
állítottam, de legkivált az 1894: XXXR t.-cz. életbe- 
léptetése óta keletkezett birói gyakorlat, amelyet különös 
figyelemre méltattam és teljesen feldolgoztam. 

A munka könnyebb megértése és a gyakorlat összes 
igényeinek lehető kielégítése végett iratmintákat is készí- 
tettem, ^amelyeket szintén a függelékben közlök. 

Győrött, 1898. július 26. 

/?Í4 J^affay Ferencz, 

Házassági peppendíapfás. 



I. FEJEZET. 
A bíróságok hatásköre és illetékessége. 

A házassági ügyekben, az 1894. évi XXXI. törvény- 
czikk érvényességi területén, első fokon a kir. törvény- 
székek (a budapesti kir. kereskedelmi és váltó törvény- 
szék s a budapesti kir. büntető törvényszék kivételével), 
második fokon a kir. Ítélőtáblák és harmadik fokon a kir. 
Curia határoznak. 



I. Ennek a szabálynak nnegállapitása a következő törvények 
alapján történt : 

1894: XXXI. t.-cz. 136. §. : A házassági ügyekben való bírás- 
kodás a kir. bíróságok hatáskörébe tartozik. 

Az 1868: LIV. t.-cz. 22. és 36. §-ai, amelyek azt az általános 
perjogi szabályt mondják ki, hogy a köteléki perek a kir. törvény- 
székek hatáskörébe tartoznak. 

1868: LIV. t.-cz. 53. §. c) pont: Eltérésnek a rendes birói 
illetőségtől nincs helye : házassági s általában oly ügyekben, melyek 
által házassági elválás czéloztatik. 

A felebbezési forumokat pedig az 1881 : LIX. t.-cz. 3. §-a 
állapit ja meg. 

II. Az 1894: XXXI. t.-cz. életbeléptetése előtt több oldalról 
merült fel aggály az iránt, vájjon a házassági perek a fennálló per- 
rendtartás keretében kellő megoldást nyerhetnek-e ? Ennélfogva 
Erdély Sándor igazságügyminister, 1895. évi márczius 22 én, a 

főrendiházban a következő fontos nyilatkozatokat tette a birói hatás- 
körre s általán véve a házassági perrendtartásra nézve : „A kir. 
törvényszékek nem felekezeti bíróságok, azoknak hatásköre kiterjed 
az állam összes polgáraira felekezeti különbség nélkül. A törvény- 
székek előtt érvényben levő perrendtartás sem mondható felekezeti 
perrendtartásnak és nem is az. Ez kötelezi az állampolgárok összes- 
ségét. Az 1868: LIV. t.-cz. 22. és 36. §-aiban, a mely két szakasz 
szintén egy általános perrendtartási codexriek képezi kiegészitő részét, 
általános perjogi szabályként nyer kifejezést az a rendelkezés, hogy 
a házassági köteléki perek a kir. törvényszéknek hatáskörébe tartoznak. 

Az ezekben a szakaszokban foglalt azon további rendelkezé- 
sek, melyek szerint az eddig fennállott egyházi biróságok hatás- 
körükben fentartattak és az ezen egyházi bíróságokhoz utalt köte- 
léki perek a kir. törvényszékek hatásköréből kivétettek, minden 
egyéb perrendtartásban foglalt egyházi, felekezeti szinezetü intézke- 
déssel együtt, az 1894. évi XXXi. t.-cz. rendelkezése által abrogálva 
vannak. Az a perrendtartás, az a biróság tehát, mely ma ezen 
törvény alapján a köteléki perekben eljárni hivatva lesz, egyáltalá- 
ban nem mondható felekezetinek és az az aggály, hogy a fele- 
kezeti érzékenységet sértené talán, azt hiszem, teljesen eloszlik." 

Tóih Gáspár helyesen jegyzi meg (J. K. 1895. 37.) hogy az 
1894. évi XXXI. t.-cz. 136. §-a kimondván, hogy a házassági ügyek- 
ben való biráskodás a kir. biróságok hatáskörébe tartozik, nem lehet 
kétséges, hogy az eljárásra hivatott kir. biróságok csak a kir. tör- 
vényszékek lehetnek, még pedig nemcsak az 1868: LIV. t.-cz. 36. 
§-a alapján, hanem azon oknál fogva is, mert az 1893: XVIII. t.-cz. 
a sommás eljárás alá, tehát a járásbirósági hatáskörbe tartozó pereket 
taxative elősorolván, a házassági pereket nem emliti ; ezen eljárás kö- 
rébe tehát csak az tartozhat, amit ezen törvény kifejezetten oda utal.*) 

2. §. 

A házassági ügyekben a kir. törvényszék, az 1898: 
X. t.-cz. által meghatározott esetekben, három, a kir. 
Ítélőtábla öt és a kir. Curia hét tagú tanácsban határoz. 

*) Rövidítések: H. T. ^ a házassági jogról szóló 1894: XXXI. t.-cz. — 
C. ^ Curia. — J. K. = Jogtudományi Közlöny. — Ü. L. =- Ügyvédek Lapja. — 
J. = Jog. — J. Sz. = Jogi Szemle. 

I. A tanács tagjainak számát az 1881 : LIX. t.-cz. 3. §-a álla- 
pítja meg. 

II. Az 1898: X. t.-cz. szerint három tagú tanácsban hozza 
meg a kir. törvényszék minden házassági ügyben : 

1. az Ítéleteket, 

2. a házasfeleknek a bontó per tartama alatt ágytól és asz- 
taltól való különélését elrendelő határozatot (H. T. 98., 99. §.), 

3. a házasság érvénytelenítése s az ágytól és asztaltól való 
elválás iránt indított perekben a felek kérelmére való különélést 
(H. T. 72., 98., 105: §.), 

4. a különélés elrendelése esetén a közös kiskorú gyermekek 
elhelyezését ; ezeknek, valamint a nőnek tartását és a szükséges 
tárgyaknak ez utóbbi részére való kiadását tárgyazó határozatot 
(H. T. 102. §.), 

5. az 1868: LIV. t.-cz. 8 — 13. §-án alapuló határozatot, to- 
vábbá a bírói hatáskör és illetékesség, a bíróság vagy a bírósági 
tag érdekeltsége és a perletétel kérdését eldöntő, valamint a bíró- 
küldésre vonatkozó határozatot, 

6. a per érdemében a bizonyítás felvételét, ismétlését vagy 
kiegészítését, úgyszintén a tárgyalás kiegészítését elrendelő határozatot, 

7. a bizonyítási eljárás felvételével megbízott bírósági tag 
eljárása és intézkedése által okozott sérelem miatt tett előterjesz- 
tést eldöntő határozatot (1881 : LIX. t.-cz. 55. §.), 

8. az igazolás kérdését eldöntő végzést. 

Az 1 — 8. pontban fel nem sorolt határozatokat, így a H. T. 
77. §-a alapján, az életközösség visszaállítására kötelező végzést 
is, az ügy előadója, mint egyes bíró hozza meg. 



3. §. 

A bírói érdekeltség és a biróküldés eseteit az 1868: 
LIV. t.-cz. 56 — 57. §-ai határozzák meg. 



I. Az 1868: LIV. t.-cz. 56. §-a: „Bírói személynek nem szabad 
oly ügyekben részt venni : 

a) melyekben saját személyénél fogva érdekelve lévén, köz- 
vetlenül vagy közvetve kárt vagy hasznot remélhet ; 

b) melyek által felesége vagy jegyese, fel- vagy lemenő ágbeli 
rokonai, avagy olyan személyek vannak érdekelve, kik vele negyed- 
iziglen oldalrokonságban vagy másodiziglen sógorságban, továbbá 
fogadott szülei vagy fogadott gyermeki s végre gyámsági vagy 
gondnoksági viszonyban állanak ; 

c) melyekben mint tanú, szakértő, képviselő vagy közbenjáró 
működött ; 

d) a felsőbb biróságoknál olyan ügyekben, melyeknek alsóbb 
bírósági előadásában vagy eldöntésében részt vett ; 

é) az olyan felek ügyeiben, kiknek valamelyikével ellenséges 
vagy peres viszonyban áll. 

A négy első esetben érintett akadályok, — akár az eljárás 
megindításakor, akár annak folyama alatt merülnek fel, — habár 
a felek e miatt nem tettek volna is kifogást : az illető birói személy 
által az elnöknek hivatalból feljelentendők, a ki az érdekelt tag 
helyett más birót alkalmazand. 

57. §. Ha az 56. §-ban foglalt okok alapján valamely törvény- 
széknek az elnöke, vagy annyi tagja ellen tétetik kifogás, hogy a 
többiekből ^ határozat hozatalára megkívántató szám ki nem telik, 
vagy ha a biróküldés más fontos oknál fogva czélszerünek mutat- 
kozik : biróküldésnek van helye. 

A biróküldés jogát ő császári s apostoli királyi Felsége az 
igazságügyi ministerium által gyakorolja." 

II. Tóth Gáspár nézete szerint (Ü. L. 1898. 23.) biróküldésnek 
van helye akkor is, ha az országban tartózkodó egyik házasfél a 
külföldön lakó házastársa ellen bontó pert indít és az utolsó együtt- 
lakás külföldön volt. Ez a kérdés még vitás s voltak esetek, midőn 
felette a kir. Curia átsiklott. Tóth Gáspár a maga felfogását igy 
indokolja: „Az 1868: LIV. t.-cz. 36. §-a egyetlen egy kivételt állapít 
meg, mely csakis a H. T. 77. §. b) pontja alá vonható és igy 
minden más esetben az utolsó együttlakás alapján határozandó meg 
az illetékesség s ha ez alapon egyik hazai bíróság sem lehet ille- 
tékes, ezen csakis biróküldés által lehet segíteni, mert a külföldön 
tartózkodó felet az itt lakó házastárs a saját bírósága elé idézni ily 
esetekben nem lehet jogosult." 

4. §. 

Magyar állampolgár házassági perében csak a ma- 
gyar bíróság Ítélete hatályos. (H. T. 114. §.) 

Külföldiek házassági perében a magyar bíróság csak 
az esetben járhat el, ha ítélete hatályos abban az állam- 
ban, a melynek a házasfelek polgárai. (H. T. 116. §.) 

A nő, ki Magyarország területén külföldível kötött 
házasságát közvetlenül megelőző időben magyar állam- 
polgár volt, férje ellen a magyar bíróság előtt indíthat 
érvénytelenségi pert, ha férjét a házasság megkötése után 
külföldre nem követte. 

Ha a férj magyar állampolgár és a bontó okul szol- 
gált tény elkövetése után más állam polgára lett, de neje 
őt külföldre nem követte, ellene a házasság felbontása 
végett neje a magyar bíróság előtt is pert indíthat. (H. 
T. 117. §.) 

Külföldi házasfeleknek Magyarországon tartózkodása 
esetében a magyar bíróságok a 98., 101 — 103. §-oknak 
megfelelő intézkedéseket akkor is megtehetik, ha a házas- 
sági per hatóságuk alá nem tartozik. (H. T. 118. §.) 



5. §. 

A házassági ügyek a következők : 

1. a semmiségi per (H. T. 47—50. és 72. §§.); 

2. a megtámadási per (H. T. 56—60., 68—70., 72. 
§§., 138. §. 2. bekezdés); 

3. a bontó per (H. T. 75—80. §§.); 

4. a váló per (H. T. 104. §.) ; 

5. az ágytól és asztaltól elválasztó Ítéletnek felbontó 
Ítéletté átváltoztatása iránti per (H. T. 107., 141. §§.) 

6. a korábbi törvények alatt kelt ágytól és asztaltól 

elválasztó ítéletnek felbontó ítéletté átváltoztatása iránti 
per (H. T. 141. §.) 

7. a korábbi törvények alatt kelt felbontó Ítéletnek 
a másik házasfélre kiterjesztése iránti per (H. T. 142. §.) 

8. a H. T. 68. és 106. §-aiban foglalt bejelentések; 

9. a házasság megszűnte után a házasság létezésé- 
nek vagy nem létezésének és érvényességének megálla- 
pítása iránti per ; 

10. a kihirdetést vagy a házasságkötésnél való közre- 
működést megtagadó határozatelleni jogorvoslat (27 1 98/895. 
sz. I. M. R.) 

Amennyiben az 1 — 7. alatt felsorolt ügyek közül 
valamelyikkel összekapcsoltatnak, illetve a házassági per- 
ben érvényesíttetnek, házassági ügyeknek tekintendők: 

11. a házasságból eredő vagyonjogi követelések 
(1868: LIV. t.-cz. 22. §., H. T. 90—96., 105., 118. és 
134. §§.) 

12. az ideiglenes és végleges női tartás iránti perek 
(H. T. 90-93., 118. §§.); 

13. a közös kiskorú gyermekek elhelyezése és tar- 
tása, valamint a nő részére szükséges tárgyak kiadása 
iránti kérdések (H. T. 95—97., 102., 103., 118. §§.) 

A H. T. 71. §-a alapján a házasság megszűnése 
után a házasság érvénytelenségétől függő jogoknak az 
érvényesítése iránti perek, valamint az eljegyzésből eredő 
vagyoni perek (H. T. 3. §.) nem házassági ügyek. 

I. A 7. ponthoz felemlítem, hogy Knorr Alajos szerint (J. K. 
1898. 13.) a külföldi bíróság által hozott felbontó ítélet hatálya is 
kiterjeszthető a magyar állampolgárra (nostrífikálás.) Az eset, amely- 
nek ötletéből ezt az eszmét felvetette, az volt, hogy egy budapesti 
illetőségű magyar honosnak külföldön kötött házassága 189()-ban 
Berlinben felbontatván, a magyar honos Budapesten újból nősülni 
akart, de a kihirdetést megtagadták ; bontó keresetét pedig a buda- 

pesti kir. törvényszék visszaadta, mivel a külföldi nő az által, hogy 
a magyar honos felperessel házasságra lépett, megszerezte a magyar 
honosságot, igy a berlini törvényszék nem volt illetékes a magyar 
honosok válóperében Ítéletet hozni. Ez azonban téves felfogás, mert 
a birói illetékesség azon ország törvényei szerint birálandó el, 
melynek területén a biróság fekszik ; a német birodalmi perrendtartás 
568. §-a szerint pedig ebben a válóperben a berlini törvényszék 
volt illetékes s igy helyesen itélt. ítélete pedig a magyar honos 
házasfélre a H. T. 142. §-ának analógiája alapján kiterjeszthető. 

Knorr okoskodását azonban nem lehet elfogadni, mert a 142. 
§. nyilvánvalóan csak magyarországi biróság által hozott Ítéletre 
vonatkozik s külföldi Ítéletre nem alkalmazható. 

Ugyanez a felfogás tükröződik a Curia következő kijelenté- 
séből : „Arra az esetre, a midőn külföldiek közt, külföldön kötött 
házasságnak felbontását az utóbb magyar állampolgárságot nyert 
házasfelek valamelyike a magyar állampolgárság elnyerése előtt 
létrejött tények alapján kéri, a H. T. 115. §-a külön rendelkezvén 
még arra az esetre is, ha a házasfelek a külföldi biróság által 
ágytól és asztaltól már elválasztattak, a H. T. 141. §-a ily esetben 
alkalmazást nem nyerhet, egyfelől azért, mert a 115. §. külföldi 
biróság elválasztó Ítéletének felbontóvá változtatása iránt nem intéz- 
kedik és a 141. §. rendelkezésére sem utal, hanem a megjelölt 
feltétel mellett a házasságot felbonthatónak mondja ki, de másrészt 
azért sem, mert a 141. §-ban felemlített itélet alatt, mely felbontóvá 
átváltoztatható, kétségkívül csak magyarországi bíróság által hozott 
itélet érthető." (3870/898. Ü. L. 1898. 30.) 

II. A 10. pontban foglalt szabályt kimondta a Curiának 2835/896. 
számú elvi kijelentése is (Ü. L. 1897. 7.) I)r. Márkus Dezső szerint 
azonban (A házassági jog és anyakönyvi törvény kézikönyve 1895.) 
a házasság létezésének vagy nem létezésének, semmisségének meg- 
állapítására irányuló kereset nem házassági ügy. Dr. Fodor Ármin 
(Ü. L. 1896. 5.) pedig azt vitatja, hogy az ilyen per nem külön- 
bözik semmiben más praeiudíciális vagyonjogi pertől s az ítéletnek 
csakis a perben állókkal szemben van hatálya. 

Ez a praeiudíciális per azonban köteléki vagyis házassági 
per, bár igaz, hogy csak relatív hatályú. A házasság érvénytelen- 
ségét ugyanis ki lehet mondatni : 

1. a házasság fennállása alatt abSolut hatálylyal külön sem- 
miségi vagy megtámadási perben és 

2. a házasság megszűnése után relatív hatálylyal 

a) praeiudiciális köteléki perben, 

b) incidenter bármely per folyamán. 

Egyébként az 1. alatti perekben is van az itélet hatályára 
nézve kivétel, mert ha a bigámia folytán (H. T. 12. §.) inditott 
semmiségi perben a korábbi házasfél nem vett részt, az itélet reá 
nem terjed ki. (H T. 50 §.) 

III. Minthogy a H. T. 77. §-ában előirt felhivás, amelynek 
peren kivül kell lefolynia, a bontó per egyik részét képezi (Kolozs- 
vári tábla 2894/896. J. 1897. 42.), ez a felhivási eljárás szintén 
házassági ügynek tekintendő. 

IV. Az ideiglenes nőtartás iránti perek, amennyiben házassági 
per nincs folyamatban, a kir. járásbiróság hatásköréhez tartoznak. 
(1893: XVIll. t.-cz. 1. §. 5. c) pont.) 

V. Ha házassági per nincs folyamatban, az 1877 : XX. t.-cz. 
13. §-a alapján, ha pedig a házassági per már befejezést nyert, az 
1894: XXXÍ. t.-cz. 96. és 97. §-ai alapján, a gyámhatóság határoz 
a gyermekek tartása és elhelyezése felől. (Az 1877: XX. t.-cz. 13. 
§-a : „Törvényes elválás eseteiben az iránt, hogy a gyermeket 
melj^ik szülő tartsa magánál s a tartás és nevelés költségeit melyik 
legyen köteles viselni, a fennálló jogszabályok értelmében a biró- 
ság határoz. 

p] határozat a gyámhatósággal hivatalból közlendő. 

Addig, mig a biróságok ez iránti határozata jogerőre emel- 
kedik, a mennyiben a szülők erre nézve meg nem egyeztek, a tény- 
állás kideritése és a legközelebbi rokonok meghallgatása után ideig- 
lenesen a gyámhatóság határoz. 

A jelen szakasz intézkedései alkalmazandók az esetben is, 
ha a szülők törvényesen nem váltak ugyan el, azonban tartósan 
külön válva élnek s gyermekeik tartása és ellátásáról kellőleg nem 
gondoskodtak. 

A kiskorú gyermekek életök 7-ik évének betöltéséig, a kis- 
korú leányok pedig 7-ik életévök betöltése után is rendszerint az 
anyánál hagyandók, ha csak a gyámhatóság fontos okok miatt 
eltérő intézkedést nem lát szükségesnek.") 

VI. Ha a kiszabott tartás fölemelését kéri a nő (H. T. 91. §.), 
ezen per annak a bíróságnak a hatáskörébe tartozik, a mely a női 
tartásdijat eredetileg megállapította. 

VII. A házassági peren kivül érvényesített vagyoni igények 
iránt házasfelek közt inditott perekben, valamint az eljegyzésből 
eredő vagyoni perekben a birói hatáskört a polgári perrendtartás 
Írja elő. 



6. §. 

A házassági ügyekben az a kir. törvényszék illeté- 
kes, amelynek területén a házasfeleknek állandó és utolsó 
együttlakása volt. (1868: LIV. t.-cz. 36. §.) 

Ha a házasság felbontását vagy az ágytól és asztal- 
tól való elválást hűtlen elhagyás alapján kérik s a távol- 
levő fél lakhelye ismeretlen (H. T. 77. §. b) pont és 105. §.), 
az a kir. törvényszék is illetékes, amelynek területén az 
elhagyott fél lakik. (1868: LIV. t.-cz. 36. §. 2. mondat.) 



1. Ez az általános szabály kiterjed a H. T. 77. §-a alapján 
inditandó perenkivüli eljárásra is, mely tulajdonképen szintén házas- 
sági ügy. 

Sztehlo Kornél (id. inű 18. 1.) azt vallja, hogy „ha a házasság 
felbontása vagy az ágy- és asztaltól való elválás szándékos és jogos 
ok nélküli elhagyás alapján kéretik (H. T. 77. §. és 105. §.), az a 
törvényszék lesz illetékes, a hol az elhagyott fél lakik (1868: LIV. 
t.-cz. 36. §.). Következik ez — úgymond — az id. törvényszakasz 
analóg alkalmazásából. Nem változtathat a törvényszék illetékessé- 
gén az a körülmény, hogy felperes a hűtlen elhagyáson kivül még 
más válóokra is alapitja keresetét, valamint az sem, hogy alperes 
más válóok alapján viszonkeresetet támaszt." Az 1868: LIV. t.-cz. 
36. §. második mondata, amelyre Sztehlo támaszkodik, igy szól : 
„Ha a végelválás hűtlen elhagyás következtében kéretik: a távol- 
levő fél — amennyiben tartózkodási helye ismeretlen — azon tör- 
vényszék elé idézendő, melynek területén a folyamodó lakik." Sztehlo 
nézetét azonban ez a törvényhely nem teszi elfogadhatóvá s az 
általa megállapitott illetékességnek csak a H. T. 77. §. b) pontja 
esetén lehet helye. A birói gyakorlat szintén csak ebben az egy 
esetben fogadja el az elhagyott fél lakhelye szerint az illetékességet. 



Digitized by VjOOQIC 



14 

II. A birói gyakorlatban eddig izoláltan áll a győri ítélőtáblának 
az a nézete, mely szerint a H. T. 77. §-a alapján folyamatba tehető 
perenkivüli eljárásra az elhagyó fél lakhelye szerinti törvényszék 
is illetékes. Az 516/897. számú végzésben nyert ez a nézet kifeje- 
zést (Ü. L. 1897. 36.) s indokolása a következő: 

„A. B. azt kéri, hogy a kir. törvényszék a folyamodó nejének, 
a Győrött lakó L. J. Erzsébetnek hagyja meg, hogy vele a házassági 
életközösséget állitsa vissza. Ez a kérelem nem a házasság felbon- 
tására, hanem ellenkezőleg, annak fentartására irányul, ennélfogva 
arra a válóperekre vonatkozóan a birói illetékességet szabályozó 
törvények sem alkalmazhatók. S minthogy nincs olyan törvényes 
rendelkezés, mely kizárná azt, hogy az életközösség helyreállítását 
tárgyazó perenkivüli meghagyást az illetőnek személ^^es bírósága, 
tehát az a kir. törvényszék bocsássa ki, a melynek területén a 
felhívandó fél lakik : a kir. törvényszék a kérvényt bírói illetéktelen- 
ség indokából helytelenül utasította vissza, miért is végzését meg- 
változtatni s a kir. törvényszéket a kérelem érdemleges elintézésére 
utasítani kellett. A fentebbiekből önként következik, hogy ez a 
rendelkezés a netalán folyamatba teendő házassági válóperben a 
bírói illetékesség kérdését nem érinti." 

A törvényszék ennek folytán kibocsájtotta a végzést s mint- 
hogy a nő a kitűzött 60 nap alatt nem tért vissza férjéhez, ez meg- 
indította a bontó keresetet ugyancsak a győri kir. törvényszéknél 
s a bontó per jogerős ítélettel már befejezést is nyert. Az a leg- 
érdekesebb, hogy a per során az illetékesség kérdése szóba sem 
jött s ezen a kérdésen a bíróságok átsiklottak. Helyesen jegyezte 
meg azonban Tóth Gáspár, hogy a győri kir. ítélőtáblának fent 
idézett végzése ellenkezik az 1 868 : LIV^ t.-cz. 36. §-ának rendel- 
kezésével, mert habár a 77. §. alapján indított előzetes eljárás ön- 
magában véve házassági pernek nem is tekinthető : mindazáltal az, 
az esetleg később meginduló házassági perben a bontó ok meg- 
állapításának egyedüli eszköze ; szoros szervi kapcsolatban áll a 
később folyamatba tehető perrel és így azt a házassági pernek az 
1868: LIV. t.-cz. 36. §-ában meghatározott bíróságától elvonni sem 
czélszerünek, sem okszerűnek nem tartom. (Ü. L. 1898. 23. — 
L. erre a jogesetre nézve Szerzőnek: A hűtlen elhag^^ás, mint 
házasságbontó ok ez. művét, 22 — 26. 1.) 

III. Némileg hasonlít a győri kir. ítélőtábla most tárgyalt 
felfogásához a Zlinszky-Reiner : Magyar magánjog, VI. kiadás. 

812. lapján kifejtett következő nézet: „A hűtlen elhag3^ás alapján 
a visszatérésre kötelezésnek nem kell feltétlenül a felbontás, illetőleg 
elválasztás iránti per bírósága részéről történnie ; történhetik ez oly 
formában is, hogy valamelyik házastárs sommás visszahelyezés 
utján kéri azt, hogy a másik fél az életközösség viszszaállitására 
köteleztessék, mert a lényeg csak abban fekszik, hogy egyenesen 
az életközösség visszaállítására kötelező birói határozat forogjon 
fenn." — Önmaga elismeri azonban, hogy a gyakorlat nem fogadta 
el ezt a nézetet, valamint a házassági eljárásról szóló javaslat sem. 

IV. A Curia kimondotta, hogy az illetékesség hivatalból vizs- 
gálandó. (6375/897. Ü. L. 1898. 3.) 

V. Az illetékességre vonatkozik a pécsi kir. Ítélőtáblának kö- 
vetkező elvi kijelentése : „Ha a házastársak a házasság megkötése 
után az állandó házassági együttélést meg sem kezdték, hanem 
az állandó együttlakásra való megtelepedés előtt már tényleg külön 
váltak, a házasság felbontása iránt folytatott pernek az a törvény- 
szék lesz az illetékes bírósága, a melynek teri'iletén alperes lakik." 
(509/897. J. 1897. 23.) 

V[. A bontókeresetet a 107. és 142. §-ok esetén ahhoz a 
a törvényszékhez kell beadni, a mely a válást, illetve az egyik 
félre nézve a felbontást kimondta. 

A 141. §. esetén pedig az illetékesség az általános szabályok 
szerint állapítandó meg. 

VII. A bírói hatáskör házassági ügyekben Fiume városára és 
kerületére nézve első fokon a fiumei kir. törvényszéket, másod- 
fokon a budapesti kir. ítélőtáblát és harmadfokon a m. kir. Curiát 
illeti meg. 



7. §. 

Ha a házasfelek a H. T. érvényességi területén 

nem laktak együtt s mindkét fél vagy legalább egyikük 
magyar honos és az egyik fél az országban tartózkodik, 

a megindítandó házassági perben az a törvényszék lesz 

illetékes, amelyet az igazságügyi ministerium e czélból 
kiküld. 



Digitized by VjOOQIC 



16 

I. Ezt a nézetet vallja Tóth Gáspár is. (Indokait lásd a 3. 
§-nál). 

Sztehlo Kornél (id. mű 16. 1.) azt a szabályt állítja fel, hogy : 
„ha a házasfeleknek az 1894: XXXI. t.-cz. érvényességi területén 
belül együttlakásuk nem volt és mindkét fél vagy legalább azoknak 
egyike magyar honos, az alperes — és ha alperes külföldön lakik, 
felperes belföldi lakhelyének törvén^^széke előtt lehet a házassági 
pert megindítani (1881. LX. 5. §., H. T. 114. §,)" Ő a biróküldést 
csak akkor tartja szükségesnek, ha a felek egyike sem lakik a H. 
T. érvényességi területén. 

II. Az igazságügyministeriumban tartolt szaktanácskozmány 
által megállapított eljárási tervezet 2. §-a az illetékességre nézve 
ebben az esetben igy intézkedik : „Az illetékességet a férj lakhelye 
állapítja meg, ha pedig a férjnek belföldön lakhelye nincs, a nőnek 
belföldi lakhelye. Ha a házasfelek egyikének belföldön van községi 
illetősége és egyiknek sincsen belföldi lakhelye, ugy szintén a H. 
T. 117. §-a esetében, ha a nőnek belföldön nincs lakhelye, a buda- 
pesti kir. törvényszék illetékes." 

III. Magyarországban községi illetőséggel bíró magyar állam- 
polgár az általa Horvát-Szlavonországban kötött házasságának fel- 
bontását az 1894: XXXI. t.-cz. 135. §-ában megjelölt magyar bíró- 
ság előtt kérheti. (C. 6428|897. Ü. L. 1898, 15.) 



8. §. 

Külföldi házasfeleknek Magyarországon tartózkodása 
esetében a H. T. 118. §-ában foglalt intézkedések meg- 
tételére az a kir. törvényszék illetékes, amelynek területén 
a felek tartózkodnak. 



I. Az itt idézett §. arra jogosítja fel a belföldi bíróságokat, 
hogy külföldi házasfeleknek a belföldön tartózkodása esetében, 
ha a házassági per hatóságuk alá nem is tartozik, a magyar 
törvény értelmében ideiglenes intézkedéseket tehessenek a külön- 
élés, továbbá a nő- és a g3^ermektartás kérdéseiben, a mely intéz- 
kedések megtételének jogosultságát ezen rendezést igénylő jog- 

viszonyoknak halasztást nem tűrő természete indokolja. (Min. ind. 
241. 1.) 

II. Az illetékesség megállapitása az 1868 : LIV. t.-cz. 36. §-ának 
analóg alkalmazásával történt. 



9. §. 

Házassági ügyekben a rendes birói illetőségtől el- 
térésnek helye nincs (1868: LIV. t.-cz. 53. §. c) pont.) 



DR. RAPPAY : HÁZASSÁGI PERRENDTARTÁS. 

II. P^EJEZET. 
Az ügyfelekről. 

10. §. 

Semmiségi per indítására jogositva vannak : a házas- 
felek, a kir. ügyész és az, a ki kimutatja, hogy a házas- 
ság semmiségétől valamely jogi érdeke függ. 

Ily per inditására jogositva vannak különösen : 

a) a korábbi házastárs a vele előbb kötött házasság 
okából, mig ez a házasság meg nem szűnt ; 

b) a későbbi házastárs, ha saját házasságának érvénye 
a korábbi házasság semmiségétől függ ; 

c) az, a ki a későbbi házasság érvényessége iránt 
jogilag érdekelve van. (H. T. 47. §.) 



I. Ebben a §-ban a törvény általános felhatalmazást adott a 
kir. ügyésznek a semmiségi perek inditására, a nélkül, hogy a meg- 
hatalmazás tartalmát közelebbről meghatározná. Minthogy azonban 
eljárási törvényünk nincs, kérdés, mikor indítson a kir. ügyész 
semmiségi pert ? Minden egyes esetben, mikor a semmis házasság- 
ról (H. T. 41 — 45. §§.) értesül? vagy csak egyes esetekben? kö- 
teles-e minden semmis házasság ellen fellépni ? vagy nem ? A há- 
zassági jogról szóló javaslat ministeri indokolása az opportunitási 
elvre helyezkedett s kijelenti, hogy a kir. ügyész a semmiségi per 
inditására jogosult, de nem köteles. Tőih Gáspár ezzel szemben 
(J. 1896. 8.) azt sürgeti és részletesen indokolja, hogy a kir. ügyész 
minden esetben köteles legyen a semmiségi pert meginditani (lega- 
litási elv), midőn semmis házasságról értesül. 

Minthogy azonban a fent idézett 47. §. az opportunitási elvet 
fogadta el, csak a házassági perrendtartás megalkotásakor lehetne 
és helyes is lenne, ily rendelkezést törvénybe iktatni. 

11. Az eljárásról szóló tervezet 16. §-a azt tartalmazza, hogy: 
„a semmiségi keresetet a házasfélnek a másik házasfél, illetőleg a 
házasfél cselekvő képtelensége esetén (H. T. 127. §.) törvényes 
képviselője ellen kell inditani, a kir. ügyésznek pedig vagy egy 
harmadiknak, mind a két házasfél, illetőleg a törvényes képviselő 
ellen." 

Sztehlo Kornél szerint (id. mű 19. 1.) megindíthatja a sem- 
miségi pert mind a két házastárs közösen is és ebben az esetben 
alperes a kirendelendő házasságvédő lesz. Ez a nézet azonban 
nem fogadható el. Mert házassági perekben feltétlenül az egyik 
házastársnak kell az alperesnek lenni ; tehát ha a felek megegyez- 
nek is a házasság megsemmisítésében, csak egyikük léphet fel 
felperesként. 

A kir. ügyész alperesként perbe nem idézhető ; folyik ez a 
fentebb ecsetelt opportunitási elvből, mely szerint a kir. ügyész 
csak akkor vesz részt a semmiségi perben, ha akarja. 

Czélszerü lenne, ha a kir. ügyésznek az ügyet mindig a fő- 
ügyészséghez, esetleg az igazságügyministeriumhoz kellene felter- 
jeszteni, annak megbirálása végett, vájjon opportunus-e a semmi- 
ségi per megindítása vagy nem ? 

II. §. 

Cselekvőképességében korlátolt házastárs (H. T. 128. 
§.) a semmiségi perben perképes. 

Semmiségi perben a cselekvőképtelen házastársakra 
(H. T. 127. §.) a törvényes képviselet szabályai alkalma- 
zandók. (H. T. 48. §.) 

12. §. 

Megtámadásra jogosítva van : 

a) a H. T. 7. §-a ellenére kötött házasság esetében, 
a mig a házastárs fejletlen kora tart, az igazságügj^- 

2* 

ministertől nyert felhatalmazás alapján a kir. ügyész, ezen- 
túl maga a házastárs; 

b) a 8. §. ellenére kötött házasság esetében a fejlett 
korát elért kiskorú házastárs és a mig kiskorúsága tart, 
az ő gyámhatósága; 

c) az 53 — 55. §-ok eseteiben a kényszeritett, tévedő 
vagy megtévesztett házastárs. 

A gyámhatóság a megtámadás jogát az árvaügyész 
által gyakorolja. (H. T. 56. §.) 

I. A Curia kimondotta, hogy a H. T. 54. §-ában irt megtá- 
madási jog gyakorlására csak a megtévesztett (és nem a megtévesztő 
fél is) van jogosítva. (2448|897. J. K. 1897. 41.) 

II. Az aj pont alatti esetben az igazságügyminister megtáma- 
dási joga a törvény 7. §-án alapszik, .mely a fejletlen korú házas- 
ságát az igazságügyminister felmentése mellett megengedi ; ha tehát 
fejletlen korú felmentés nélkül köt házasságot, az igazságügyminister 
megvizsgálja az opportunitási okokat és ezek alapján aztán a pert 
megindittatja, vagy azt mellőzi és a pert mellőzvén, a felmentést 
utólag, ez által hallgatólag, esetleg nyíltan is megadja. De a felek 
által indított perekről is értesítendő, nem az ügyész, hanem a per- 
indításra jogosult miníster már azért is, hogy a törvényszerűség 
feltételeit ellenőrizhesse és a törvény a házasságkötés alkalmával 
vétőket esetleg felelősségre vonathassa. (L. Tóth G. czikkét, J. 
1896. 8.) 

III. Sztehlo Kornél szerint (íd. mű 23. 1.) a cselekvőképtelen fél 
(H. T. 127. §.) helyett, a törvényes képviselő egyáltalán nem élhet 
megtámadási keresettel. Ez a nézet azonban nem állhat meg, mert 
a H. T. 59. §-a megengedi, hogy „a 8. §. ellenére kötött házasság- 
nál a megtámadást megteheti az a törvényes képviselő vagy szülő 
is, kinek beleegyezése a házassághoz még hiányzik." Az 59. §. 2. 
bekezdése szerint ugyan „a megtámadás hatályát veszti, ha a 
gyámhatóság hivatalos értesítésétől számított 3 hónap alatt azt 
magáévá nem teszi." A szülő tehát a megtámadást saját jogán és 
saját nevében gyakorolja, nem pedig a gyámhatóság helyett ; ennek 
csak azt a jogot adta meg a törvény, hogy a saját jogán fellépő 
szülő eljárását hatálytalanítsa azzal, hogy ahhoz hozzá nem járul. 

IV. Ugy a kir. ügyész, mint az árvaügyész csakis szabály- 
szerűen felszerelt keresettel indíthatja meg a megtámadási pert s 
az 56. §. a) pontja esetében a kir. ügyész az igazságügy ministertől, 
az 56. §. b) pontja esetében pedig az árvaügyész a gyámhatóságtól 
nyert felhatalmazást csatolni tartozik. 



13. §. 

Cselekvőképességében korlátolt házastárs (H. T. 
128. §.) a megtámadási perben perképes (H. T. 69. §. 
2. bek.) 

A házastárs házasságát csak maga támadhatja meg; 
a törvényes képviselőt e jog nem illeti. (H. T. 69. §. 1. 
bek. A kivételt 1. 12. §. III. jegyzet.) 

Ha a házastárs a 7. §. ellenére kötött házasság ese- 
tében a kir. ügyésztől indított per folyamán fejlett korát 
eléri, vagy a 8. §. ellenére kötött házasság esetében a 
gyámhatóságtól inditott per folyamán teljes korúvá lesz, 
a per ugy, a mint van, reá száll át. (H. T. 69. §. 3. bek.) 

14. §. 

A bontó- és válópert csak a házasfelek valamelyike 
és csak a másik házasfél ellen indíthatja (H. T. 77 — 80. §§.) 

Cselekvőképességében korlátolt házastárs a házasság 
felbontása, illetve az ágytól és asztaltól való elválás végett 
inditott perben perképes. (H. T. 86. és 105. §§.) 

Elmebeteg házastárs nevében törvényes képviselője 
kérheti a gyámhatóság felhatalmazásával a házasság fel- 
bontását. (H. T. 87. §.) 



I. A H. T. életbelépte óta kifejlődött birói gyakorlat szerint 
a kir. ügyész a bontó- vagy válóperekbe, minthogy ezek a perek 
nem közjellegüek, hanem magántermészetüek, bele nem avatkoz- 

hátik. Nem is volna ratiója, hogy a kir. ügyésznek a beavatkozás 
jogát megadjuk. Az államra nézve ugyanis nem közérdek, hogy a 
bontás vagy elválasztás kimondassék. A házasság fentartása érde- 
kében pedig ott a házasságvédő, akinek kötelessége a házasságot 
megvédelmezni és mindent felhozni, a mit a házasság fentartása 
érdekében szükségesnek vél. Avagy a házasságvédőt ellenőrizze-e 
a kir. ügyész ? Ez is felesleges, mert a házasságvédő esetleges 
mulasztásai avagy meg nem engedett cselekményei ellen ott a 
fegyelmi törvény. (J. K. 1895. 40.) 

Az eljárásról szóló javaslat 6. §-a tehát merész ujitást con- 
templál, mikor kimondja, hogy a kir. ügyész minden házassági 
perben részt vehet. 

II. A kolozsvári kir. Ítélőtáblának 2719/896. sz. elvi kijelen- 
tése szerint : „Elmebeteg házastárs mindig gondnoka és nem az 
árvaszék képviseletében vonandó perbe." (J. 1897. 42.) 



15. §. 

Az ügyfelek közé tartozik a házasságvédő is, akit a 
kir. törvényszék a kereset első elintézése alkalmával min- 
den házassági perben (a 16. §-ban foglaltak kivételével) 
a helyben lakó ügyvédek közül rendel ki. 



A házasságvédő kirendelése a táblai szabályzat 13. §-án és 
az 1796. decz. 13-iki és 1822. augusztus 6-iki kir. rendeleteken 
alapszik. 



16. §. 

Házasságvédő kirendelésének helye nincs: 

1. A H. T. 77. §-a alapján inditott bontó- és váló- 
perekben ; 

2. a H. T. életbelépte előtt hozott végérvényes Íté- 
letnek kiterjesztése iránti eljárásnál és 

3. kettős házasság esetében a kir. ügyész részéről 
felsőbb utasítás folytán az utóbb kötött házasság meg- 
semmisítése iránt folyamatba tett perben. 

I. Az l. alatti szabályt már többször kijelentette a Curia (pl. 
1751. és 32;8|897. Ü. L. 1897. 7. és 41.) Ezt a kijelentést minden 
különösebb indokolás nélkül tette, de helyesen, mert a hűtlen el- 
hagyás, mint bontó-, illetve válóok, oly egyszerű, világos, határo- 
zott és könnyen constatálható, hogy házasságvédőt rendelni az ez 
alapon indított perekben csakugyan fölösleges. 

Nem lehetetlen azonban, hogy a bontó per folyamán vesz tudo- 
mást felperes az esetleg fenforgó más bontó vagy érvénytelenségi 
okról, amely tehát még el nem évült s ennek következtében a hűtlen 
elhagyás alapján indított pernél is sikerrel használható. Mióta azonban a 
házassági törvény életbelépett, csak egy ilyen esetet találtam, amely- 
nél t. i. az orvosszakértői vizsgálat kiderítette, hogj^ alperes már a 
házasságra-lépés idejében oly szervi bajban szenvedett, mely őt a 
házassági tartozás teljesítésére állandóan alkalmatlanná teszi. Felperes 
ennélfogva a hűtlen elhagyás alapján támasztott keresetet meg- 
változtatta és az 54. §. c) pontjában megjelölt tévedésre alapította. 
Mind a három bíróság ezen az alapon érvénytelennek mondta ki 
a házasságot, mert a győri kir. ítélőtábla indokolása szerint : „az 
a körülmény, hogy felperes keresetében hűtlen elhagyás miatt a 
házasság felbontását kérte, nem képez törvényes ajcadályt arra 
nézve, hogy félperes, midőn az eljárás során, a törvényszéki orvos- 
szakértői véleménynek közlésekor, tudomására jutott annak, hogy 
alperes a házassági tartozás teljesítésére már a házasság kötésekor, 
állandóan képtelen volt, a házasság érvényességét tévedés miatt 
az 18Q4: XXXI. t.-cz. 54. §-ának 6') pontja alapján, ugyanezen 
perben meg ne támadhassa." (Ü. L. 1897. 20. sz.) És olyan esetben, 
mikor a hűtlen elhagyás alapján folyamatba tett bontó perben a 
felek valamelyike még el nem évült bontó vagy érvénytelenségi 
okra hivatkozik, szerintem ki lehet a per folyama alatt is nevezni 
a házasságvédőt, mert ez egyáltalán nem ütközik semmiféle sza- 
bályba. 

Érdekes, hogy a szaksajtóban még mindig merülnek fel ki- 
fogások a Curia fent jelzett álláspontja ellen. 

Tóth Gáspár (Ü. L. 1897. 41.) ig}^ ir felőle: „Tudjuk, hogy 

a H. T. életbelépte előtt az előbbi jogszabályok uralma alatt a 
zsidó felek házassági perei házasságvédő közbenjötte nélkül tár- 
gyaltattak. Az uj házassági törvény a felekezeti különbségeket 
megszüntetvén, az összes házassági pereket egyenlő elbánásban 
kellett részesiteni ; számos és nyomós ok lett volna a mellett fel- 
hozható, hogy a házasságvédő kirendelése egyáltalán minden per- 
ben mellőztessék, azonban a kir. Curia mindjárt a törvény életbe- 
lépte után arra az álláspontra helyezkedett, hogy a zsidók házas- 
sági pereiben is házasságvédő rendelendő ki. Két éves állandó 
gyakorlat az volt, hogy házasságvédő közbejöttével tárgyaltattak 
az összes házassági perek s most a kir. Curia minden indokolás 
nélkül, tehát csak ugy ötletszerüleg, megjegyzésképen odaveti, 
hogy a 77. §. alapján inditott eljárásban házasságvédő nem szük- 
séges." Ennélfogva lapsus calaminak tekinti a 3278/897. sz. Ítélet- 
ben először foglalt eme kijelentést. 

És daczára annak, hogy azóta a gyakorlat állandó, Uzonyi 
Géza (J. K. 1898. 19.) és Haller Gábor (J. K. 1898. 21.) még 
most is sürgetik a házasságvédő kirendelését, mert — úgymond — 
„nincsen semmi törvényes alapja vagy elfogadható indoka annak, 
hogy a házasságvédő kirendelése a 77. §. alapjáni bontó perekben 
mellőztessék és ezen per más §-okra alapitott perektől eltérő eljárás 
utján vitessék keresztül." Velük szemben én utaltam (J. K. 1898. 
26.) a fent kifejtett indokok alapján a Curia gyakorlatának helyes- 
ségére. 

II. A 2. pont alatti szabáty a Curiának 5990/896. sz. Ítéletéből 
való (J. K. 1897. 41.) Ma ugyan már ritkán fordul elő ilyen eset, 
de még sem fölösleges szabályként constatálni legfelsőbb bírósá- 
gunknak ezen helyes elvi kijelentését. 

III. A 3. pontban foglalt megállapodást a Curiának 3443/897. 
sz. Ítélete tartalmazza. (J. K. 1897. 44.) 

IV. Sztehlo Kornél (id. mű 23. 1.) és Tóth Gáspár (íd. mű 
167. 1.) azt tanítják, hogy minden házassági perben kell házasság- 
védőt rendelni s az 1 — 3. pontban tett kivételeket még nem ismerik. 

V. Az eljárásról szóló tervezet szerint házasságvédő egyetlen 
egy házassági perben sem lenne kirendelendő, hanem helyette a 
kir. ügyész avatkozhatnék bele minden ilyen perbe. Ez az ujitás 
azonban aligha lenne czélravezető s a kir. ügyész beavatkozási joga 
a bontó- és válópereknél fölösleges. 

17. §. 

A házasságvédőnek kötelessége: 

a) a házassági kötelék fentartása mellett czélirányos 
védelmet előterjeszteni ; ha pedig a fenforgó körülmények- 
ből arról győződnék meg, hogy a házasság tarthatatlan : 
ez irányban indokolt nyilatkozatot tenni ; 

b) a házasságból származó kiskorú gyermekek érdekeire 
felügyelni ; 

c) az anyagi törvények és eljárási szabályok meg- 
tartása felett őrködni és 

d) a házassági köteléket felbontó, továbbá érvény- 
telenitő és az ágytól és asztaltól való elválasztást kimondó 
Ítéletek ellen rendszerint felebbezni. 



I. A házasságvédő kötelességeit a táblai szabályzat 26. §-a 
tartalmazza. 

II. A birói gyakorlat a házasságv^édő felebbezési jogára nézve 
a következő helyes megállapodásra jutott : „A házasság felbontása 
iránt rendelkező alsófoku Ítéletek hivatalból felülvizsgálandók lévén, 
a felek nem terheltethetnek azzal, hogy a házasságvédő a másod- 
fokú Ítélet ellen intézett felebbezésért is dijaztassék (C. 2266/897. 
J. K. 1897. 31. Azonos: 4718/897. J. K. 1897. 52.) s igya házas- 
ságvédőnek a másodbiróság Ítélete ellen beadott felebbezésért díj 
és költség nem állapítható meg." (C. 4123/896. J. 1896. 49.) Tovább^: 
„a másodbiróság felbontó ítélete ellen a házasságvédőnek felebbezési 
joga akkor sincs, ha a másodbíróság a házasságot az elsőbiróság 
elutasító ítéletének megváltoztatása mellett bontotta fel." (C. 3173/898. 
J. K. 1898. 30.) 



18. §. 

A házasságvédő a per folyama alatt hozott minden 
határozatról értesítendő (tábl. szab. 27. §.) 

III. FEJEZET. 
Perenkivüli eljárás a H. T. 77. §-a alapján. 

19. §. 

Ha a házasfelek már legalább hat hónapja külön- 
élnek, az elhagyott fél kérvényt adhat be a kir. törvény- 
székhez, amelyben a távollevő felet, a H. T. 77. §. a) 
pontja alapján, birói határozattal az életközösség vissza- 
állítására kéri köteleztetni. 

A kérvényhez csatolni kell : 

1. a házassági anyakönyvi kivonatot és 

2. községhatósági bizonyitván}^ arról, hogy a felek 
legalább hat hónapja külön élnek. Ennek a bizonyítvány- 
nak azt is igazolni kell, hogy a házasfelek melyik köz- 
ségben laktak állandóan és utoljára együtt. 



Minthogy a perenkivüli eljárás teljesen uj volt hazai jogunk- 
ban s a gyakorlat még most sem állapodott meg egészen, ezzel a 
kérdéssel behatóbban kell foglalkozni. 

I. Az illetékességet a 6. §-ban foglaltak a perenkivüli eljárásra 
nézve is tisztázták. 

II. Ez a perenkivüli eljárás csak az egyik házasfél, elmebeteg 
házastárs nevében pedig a gyámhatóság felhatalmazásával a tör- 
vényes képviselő (H. T. 87. §.) kérelmére inditható meg. Kitűnik 
ez a Curia következő ítéleteiből is : Ha a biróság felperes kifeje- 
zett kérelme nélkül alperest az életközösség visszaállítására felhívta, 
ez eljárás a 77. §. alkalmazására törvényes alapot nem képez. 
(1401/897. J. K. 1897. 2ő. szám.) Továbbá „a biróság az élet- 

közösség visszaállítására kötelező határozatot csak a fél kérelmére 
hozhat; ily határozat hozatalának tehát hivatalból, a fél kérelme 
nélkül, helye nincs." (2963/897. J. K. 1897. 52. sz.) Végül: „Ma- 
gában véve az a körülmény, hogy felperes a H. T. 77. §-ára, mint 
bontó okra hivatkozott, az életközösség visszaállítására vonatkozó 
bírói határozatnak hivatalból való kibocsátására alapul nem szolgál- 
hat." (1804/897. J. 1897. 31. sz.) — Ez a felfogás kétségkívül helyes 
is, mert az elhagyás bontó okká tulajdonképen a perenkivülí eljá- 
rással, illetve az által lesz, hogy a felhívott fél a felhívásnak eleget 
nem tett s ehhez meg kell kivánni mindkét fél személyes közre- 
működését. A bíróságnak nem hivatása és a rendes eljárás lényegével 
is ellenkezik, hogy hivatalból teremtsen valamely perhez előfeltételt és 
különösen, hogy hivatalból elősegítse valamely házasság felbontását. 

III. További kérdés ezután, vájjon melyik fél indíthatja meg 
ezt az eljárást } Vájjon csupán az elhagyott fél-e vagy az is, aki 
elhagyta hitvestársát ? A bíróságok eleinte következetesen elutasí- 
tották ugy a perenkívüli eljárás megindításáért beadott kérvényt, 
mint a keresetet, ha kitűnt, hogy az elhagyó fél indította. A tör- 
vény szigorú magyarázata mellett ez nem is lehetne másképen. 
A házasság felbontását ugyanis a 77. §. szerint csak „az a házas- 
fél kérheti, a kit házastársa szándékosan és jogos ok nélkül elha- 
gyott." Ilyen világos rendelkezés mellett az elhagyó fél kereseti 
jogát csak a legszabadabb törvénymagyarázat állapithatja meg. 

Tagadhatatlan azonban, hogyha az elhagyott fél bontó pert 
indít és alperes a tárgyaláson bizonyítja, hogy jogosan hagyta el 
felperest s egyúttal viszonkeresetbe veszi, felperes vétkessége alap- 
ján, a házasság felbontását, ezen viszonkereset folytán fel kell 
bontani a házasságot. Ebből lehet aztán azt a további következ- 
tetést levonni, hogy az elhagyó fél is megindíthatja az eljárást. 
A Curia 1624/897. számú ítélete mondta ki először, hogy „az 1894: 
XXXÍ. t.-cz. 77. §-ának általános rendelkezéseiből önként követ- 
kezik, hogy az életközösségnek visszaállítását eme §. jogkövetkez- 
ményeivel az a házasfél is kérheti, a ki maga hagyta el ugyan 
a közös háztartást, de a ki a tényleges különélésre, vagyis az élet- 
közösség megszakítására kényszerítve volt.^ (J. K. 1897. 25. sz. Azo- 
nos : C. 290/897. J. 1897. 32. sz.) 

Ugyanezt az álláspontot foglalta el a pécsi kir. ítélőtábla. 
1741/897. számú végzése szerint ugyanis: ,,A házassági életközös- 
ség visszaállítása iránti bir(Si felhívás kibocsátását az a házasfél is 

kérheti, a ki a másik házastársat maga hagyta el, mert az a kérdés, 
vájjon az elhagyás képez-e a házasság felbontására elfogadható 
okot, a köteléki perben képezi csak elbirálás tárgyát.** (J. 1897. 
He. sz. L. Szerző: id. mű 27—29. 1.) 

Igen szabadelvű a Curiának következő kijelentése : „Magában 
véve az a tény, hogy felperes volt az, a ki a házassági életközös- 
séget tényleg megbontotta, nem zárja ki a H. T. 77. §. a) pontja 
alkalmazását, mert az a házasfél, a kit a házastársának viselkedése 
kényszeritett arra, hogy az életközösséget megbontsa s a mellett a 
maga részéről hajlandó az életközösséget visszaállitani, nincs elzárva 
attól, hogy a 77. §. a) pontja szerinti eljárást s utóbb e §. alkal- 
mazását ne kérhesse. (2501/897. J. K. 1898. 1.) 

Hasonló felfogás tükröződik a budapesti kir. Ítélőtáblának 
következő okfejtéséből: „Minthogy a H. T. 77. §-a értelmében az 
a körülmény, hogy a házastársaknak különélése mily alakban és 
melyik házasfél ténye következtében létesült, jelentőséggel nem bir 
s ekként, ha a folyamodó A. Zsuzsanna az együttélést egyoldalu- 
lag szakitotta volna is meg, e körülmény nem zárná el őt attól, 
hogy a házassági együttélés visszaállítását követelhesse, és tekintet- 
tel arra, hogy a B. alatti községi bizonyitványnyal ki van mutatva, 
hogy a folyamodó és házastársa 1882. év óta külön válva élnek, 
tekintve továbbá, hogy a folyamodónak az életközösség visszaállí- 
tására irányuló kérelme — ellenkező adat hiányában — másként nem 
is értelmezhető, minthogy ő maga arra késznek nyilatkozik, s ezek- 
nél fogva mi törvényes akadálya sincs annak, hogy a folyamodó 
által kérelmezett birói határozat kibocsáttassák : az első biróság vég- 
zésének megváltoztatásával a kérelemnek helyt kellett adni és a kir. 
törvényszék megfelelő eljárásra volt utasítandó." (1389|p. 898. sz.) 

ly. A különélésnek a 77. §. a) pontja esetén legalább hat 
hóig kell az eljárás megindítása előtt tartani, míg ez az idő el nem 
telik, az eljárás meg nem indítható s addig a feleket nem illeti meg 
a kérvényezési jogosultság. (Bpesti tábla 8822|897. J. 1897. 12. sz.) 
' V. Vitás volt jóidéig az is, vájjon kérvénynyel kell-e a peren- 
kivüli eljárást megindítani? És ha keresettel kéri felperes az előze- 
tes eljárás megindítását, helyes-e ez? 

Minthogy a felhívásnak azzal a komoly szándékkal kell tör- 
ténnie, hogy felperes a házassági életközösséget házasfelével kész 
helyreállítani : nem lehet elfogadni a perenkívülí eljárás megindítá- 
sára alkalmasnak az olyan keresetet, a melyben a felhívás síker- 

telensége esetére egyúttal a házasság felbontását is kéri a fél, 
valamint elutasítandó az olyan kérvény is, a melyben kijelenti a 
folyamodó, hogy a távollevő felet visszafogadni nem hajlandó, vagy 
hogy a felhívást azért kéri kibocsáttatni, mivel a távollevő házas- 
társtól válni akar. — Ha azonban egyszerűen a felhivás kibocsátását 
kérik keresettel, ezt nincs miért elutasítani. A kolozsvári kir. ítélő- 
tábla ily esetben a keresetet a kérvényi eljárás alapjául szolgáló 
kérvénynek tekintette s mint ilyent vette bírálat alá. (736/896. J. 
1897. 42. sz.) A Curia 1897. évi 1903. sz. végzése szerint: „Sem 
tételes törvény nem tiltja, sem a házassági ügyekben követett el- 
járás természetével nem ellenkezik, hogy a házastárs az életközös- 
séget jogos ok nélkül megbontó házastársának a H. T. 77. §-a alapján 
a házasélet visszaállítására czélzó bírói felhívását kereset alakjában 
kérhesse." (J. K. 1897. 52. sz.) 

Czélszerüségí szempontból és a perenkivüli eljárás lényegéhez 
képest ezt az előzetes eljárást mégis jobb egyszerűen kérvénynyel 
megindítani. 

Egyes bíróságok erre nézve még ujabban is ingadoztak. így 
a budapesti kir. Ítélőtábla 1897. elején kimondotta, hogy „a bíróság 
az elhagyott felet az életközösség helyreállítására csakis bontó 
perben kötelezheti." Ennélfogva a kérvény nyel folyamatba tett 
perekben az első bíróság határozatát vagy feloldotta, vagy pedig, 
miként ezt az 1896. évi 6663. sz. a. hozott határozatban tette, az 
1881 : LIX. t.-cz. 39. §. o) pontja alapján az eljárást megsemmisítette 
és a kérvényt a félnek visszaadatni rendelte. (Ü. L. 1897. 3. sz.) 

VI. A kérvény kiállítási módjára nézve el lehet fogadni a 
kolozsvári kir. ítélőtáblának azt a határozatát, hogy ügyvédi ellen- 
jegyzés nem kell hozzá (755/896. J. 1897. 42. sz.), azonban ekkor 
az 1868: LIV. t.-cz. 167. és 168. §-ai szerint kell kiállítani. (A most 
említett két §. így hangzik: 167. §. Magánokirat, melynek tartalmát 
tagadja az ellenfél, ugy szolgál bizonyítékul : 

a) ha azt sajátkezüleg irta és irta alá, vagy 

b) ha az idegen kézzel írt okiratot két előttemező tanú jelen- 
létében írta alá, vagy azok előtt utóbb az aláírást sajátkezű aláírá- 
sának ismerte el a kiállító; 

c) ha a kiállító, a ki írni nem tud, két előttemező tanú 
jelenlétében — akiknek egyike által a kiállító neve is aláírandó — 
szokott kézjegyével látta el az okiratot. 

168. §. Ha a kiállító se írni, se olvasni nem tud, vagy az 

okirat nyelvét nem érti : az előbbi §-ban érintett szabály megtar- 
tása mellett szükséges még az is, hogy a jelenlevő tanuk az okirat 
tartalmát mind maguk ismerjék, mind a kiállítónak az általa értett 
nyelvben megmagyarázzák s hogy ez megtörtént : az okiraton 
bizonyítsák.) 

VII. Nincs megállapodott gyakorlat arra nézve, vájjon ehhez 
a kérvényhez csatolni kell-e a házassági bizonyítványt ? A legtöbb 
törvényszék nem kívánja meg, ami helyes is, mert a helyhatósági 
bizonyítvány, amely a hat havi különélést, illetve az egy évi isme- 
retlen helyen való tartózkodást igazolja, bizonyítja azt is, hogy a 
kérvényező és a távollevő fél házasfelek. A kolozsvári kir. ítélő- 
tábla szerint, ha a házassági bizonyítvány csatolva nincs, a kér- 
vény el nem utasítható, . hanem hiánypótlás végett visszaadandó 
(2680/896. J. 1897. 42. sz.). Sztehlo is abban a nézetben van (íd. 
mű 28. 1.), hogy a házasság megkötését igazoló anyakönyvi kivo- 
natot csak a keresethez kell csatolni. Tóth Gáspár szerint pedig 
már a kérvénynél igazolandó a házasság megkötése. (Id. mű 163. 1.) 

Ilyen körülmények közt, óvatosságból jó lesz becsatolni a 
házassági anyakönyvi kivonatot, nehogy elutasítsák vagy pótlás 
végett visszaadják a kérvényt. 

VIII. A különélés tartamát czélszerü a legkönnyebben produ- 
cálható községi bizonyitványnyal igazolni. De mi sem áll útjában, 
hogy a folyamodó ezt egyébként bizonyítsa, pl. két egyén által 
kiállított és magán- vagy pláne közokiratba foglalt oly nyilatko- 
zattal, mely szerint nevezettek kijelentik, hogy eskü alatt készek 
igazolni, miszerint a házasfelek több, mint 6 hónapja különélnek. 

Azonban Haller Gábornak azt a nézetét, mintha a peren- 
kivülí eljárásnál az elhagyás körülményei is valószinüsitendők, nem 
lehet elfogadni, mert ez a kérdés a bontó perre tartozik, (L. Haller 
Gábor és Szerző czikkeit : A házassági jogról intézkedő törvény 
77. §-ához ez. alatt a J. K. 1898. 16., 18., 21. és 26. számaiban.) 

IX. Az életközösség helyreállítása iránti kérelmet szóval is 
elő lehet terjeszteni s azt a törvényszék elnöke vagy az általa 
megbízott bíró, jegyzőkönyvbe veszi. 

X. Érdekes kérdést vetett fel Tóth Gáspár (Ü. L. 1898. 24.); 
azt t. i., hogy ha a felek különélése, illetőleg különválása kölcsö- 
nös beleegyezés, megegyezés alapján létesült, van-e helye a 77. §. 
alkalmazásának? A kérdést helyesen és elmeéllel oldja meg; egész 
okfejtését ide iktatom. 

„A házastársak együttélésre kötelezvék. Igen gyakori azonban 
az eset, hogy az együttélést kölcsönös beleegyezéssel felbontják ; a 
kérdés már most az, van-e helye ily esetekben a H. T. 77. §-a 
alkalmazásának ? 

A házastársak együttélésre lévén kötelezve, különélésük a 
házassági jog szempontjából vétkes magatartás; azonban „a ki 
házastársának vétkes cselekményébe beleegyezett vagy abban részes 
volt, a házasság felbontását nem kérheti". (H. T. 81. §.) 

E §. szerint ily felek a törvény szavai értelmében csak a bon- 
tást nem kérhetik ; de az én véleményem szerint nem kérhetik az 
életközösség visszaállitását sem, mert ez is bontási előfeltétel és 
végeredményében a házasság felbontására vezet. Hog}^ már most 
ily felek a közös egyetértéssel létesitett törvényellenes állapottal 
szakithassanak, az eljárásnak azt a , módját ajánlanám, hogy a 
házasfelek egyike mindenekelőtt peren kivüli utón törekedjék arra, 
hogy a törvénynyel ellenkező állapotot megszüntesse. Tehát előzőleg 
peren kivüli utón hivja fel házastársát az életközösség visszaállitá- 
sára ; azt hiszem, hogy a habár megegyezéssel létesitett jogellenes 
állapotnak jogszerű állapotra való átváltoztatását a különélő házas- 
társak mindegyike nemcsak jogosult, hanem a házassági jogi tanok 
szerint köteles is létesíteni, vagy legalább megkisérelni. Mihelyt a 
házasfél e kísérletet megtette, megszűnt a jogellenes állapot részese 
lenni s ha ez az állapot aztán a felhívástól számított hat hónapig 
tartott, beáll a H. T. 77. §-ának alkalmazhatósága, természetesen 
előbb a peren kivüli s aztán esetleg a peres eljárás igénybevételével. 

Kiváló fontosságot nyer e kérdés különösen akkor, ha kül- 
földiek, különösen osztrákok, magyar honosságot nyervén, mint 
magyar honosok, házasságuk felbontását itt kérik (H. T. 114. §.), 
miután előzőleg Ausztriában kölcsönös beleegyezés alapján ágytól 
és asztaltól elválasztattak. 

Ily honosítottak a H. T. 115. §-a értelmében az elválasztó 
Ítélet alapján (115. §. második bekezdés) bontást nem kérhetnek, 
mert házassági jogunk a kölcsönös beleegyezést bontó okul el nem 
ismeri. 

A H. T. 77. §-ának alkalmazását nem kérhetik, mert a külön- 
élés kölcsönös megegyezésük alapján létesülvén, a vétkes maga- 
tartásban mindegyikük részes, a min semmit sem változtat az a 
körülmény, hogy időközben szerzett honosságuk következtében 
rájuk nézve most már a hazai törvény irányadó ; mert ezen törvé- 

nyék hatálya az ő tényeiket mint ilyeneket meg nem változtatja, 
hanem legfölebb más jogi hatályt tulajdonit tényeiknek, mint a mily 
hatálylyal előbbi törvényeik azokat fölruházták. Például valamely 
tény alapján a mi törvényünk megengedi a házasság felbontását, 
ellenben a külföldi törvény ama ténynek ily joghatályt nem. ad, 
vagy megfordítva. 

A különélés okául tehát megmarad a kölcsönös beleegyezés, 
mit az osztrák bírósági Ítélet bizonyít. 

Szerény nézetem szerint ily esetekben is a fent vázolt eljárás 
lenne követendő és akkor helye lehetne a H. T. 77. §-a alkalma- 
zásának ; mert most bíróságaink — véleményem szerint is nagyon 
helyesen, — az ily honositottaknak a 77. §-ra alapított kérelmét 
elutasítják, mert a különélés kölcsönös beleegyezéssel jővén létre, 
a vétkes magatartásban mind a két fél részes ; mig ha a honosított 
a vétkes magatartásban való részességét előbb peren kívüli utón 
megszünteti, ez az ellenvetés elesik." 

Tagadhatatlan azonban, hogy ezzel a perenkivülí eljárásnak 
uj nemét teremtenénk meg, amely eddig teljesen ismeretlen s nem 
a H. T. 77. §-án alapszik. De annak, hogy ezt a nézetet elfogadjuk, 
sem törvény, sem rendelet, sem a bírói gyakorlat útját nem állja ; 
a czélszerüségí szempontok pedig, t. i., hogy ezt a komplikált 
helyzetet is valahogy meg lehessen oldani, egyenesen javalják. 



20. §. 

A kérvényt a törvényszék az ellenfél meghallgatása, 
tehát tárgyalás nélkül végzéssel intézi el, amelyben a 
távollevő felet felhívja, hogy a házassági életközösséget 
a végzésben kitűzött záros határidő alatt állítsa vissza a 
folyamodóval, mert különben ez jogosítva lesz a házas- 
ság felbontását kérelmezni. 



I. Az a szabály, hogy a kérvényt tárgyalás nélkül kell elin- 
tézni, a következő bírói határozatokon alapszik : Kolozsvári tábla 
1373/897. J. 1897. 42. sz. Bpesti Itábla 8822/897. J. 1897. 12. sz. 
C. 1166/897. J. 1897. 50. sz. 

A törvényszékek egy része azonban eleinte a felek meghall- 
gatása után hozta meg a kérvényre a végzést. E miatt vita is volt 
a Jogtudományi Közlönyben dr. Kéri Miklós és Tóth Gáspár közt. 
(Lásd J. K. 1896. évi 5. és 10. szám, dr. Kéri Miklós : „Az élet- 
közösség visszaállitására kötelező határozatról" és u. o. 7. szám, 
Tóth Gáspár: „Az életközösség visszaállitására való kötelezésről.") 
Kéri szerint meg kell az ellenfelet hallgatni az életközösség vissza- 
állitására kötelező határozat hozatala előtt, mert már ekkor meg 
kell állapitani, hogy az elhagyás szándékosan és jogos ok nélkül 
történt-e ? Ezzel szemben Tóth Gáspár részletesen indokolta, hogy 
a felek meghallgatása fölösleges, azt a törvény sem rendeli. A gya- 
korlat Tóth nézetével egyezik, ami helyes is, mert az a kérdés, 
hogy az elhagyás jogos okból történt-e vagy nem ? és hogy ennél- 
fogva a H. T. 77. §-a alá eső bontó ok fennforog-e vagy sem, 
peren kivül ugy sem volna eldönthető s a vétkesség kérdésének 
megállapitá^ csak a bontó per keretében foghat helyet. 

E tekintetben a birói gyakorlat már .megállapodott. Haller 
Gábor azon nézete (J. K. 1898. 16.) tehát téves, mintha az élet- 
közösség visszaállitására vonatkozó birói határozat kibocsátásának 
kérelmezését és magának a birói határozatnak kibocsátását illetőleg, 
három, részben különböző, birói gyakorlat volna és meghaladott 
az a felfogás, mintha magában a bontás iránt beadott keresetben 
is lehetne kérni a felhivás kibocsátását vagy hogy a kérvény felett 
tárgyalást kellene tartani. 

II. Ha a törvényszék a kérvényt el nem utasitja, a 77. §. a) 
pontja esetén végzést bocsát ki, amelyben rövid, pl. 30 napi határ- 
időt tüz ki arra nézve, hogy a felhivott fél állitsa helyre a kér- 
vényezővel az életközösségét. A ministeri javaslatban egy évi határ- 
idő volt kitűzve. Az igazságügyi bizottság a határidő kitűzését a 
következő indokolással mellőzte : „Nem volna helyes, hogy a birói 
határozat kieszközlése után a házastárs egy esztendőn át várni 
legyen kénytelen, ha váljon eltávozott házastársa helyre fogja-e az 
életközösséget állitani avagy pedig nem. E részben teljesen elegendő, 
ha az életközösség visszaállitására a biró által az eljárási szabályok 
értelmében kitűzendő (pl. 15— 30 napi) határidő engedtetik." (Igazság- 
ügyi bizottság jelentése 20. 1.) 

Dr. F/aJár Vilmos a Jogtudományi Közlöny 1897. évi 13 — 15. 
számaiban közölt „A quasi desertio" ez. czikksorozátban azt ajánlja 
ennek daczára, hogy „a Curia döntvénynyel állapitsa meg, hogy a 

77. §. a) pontja esetén a házas életközösség visszaállítására alperes 
ellen kiszabandó határidő egy évnél rövidebb nem lehet." Tóth 
Gáspár a J. K. 1897. évi 23. számában, „Az elhagyás a magyar 
házassági törvényben" czim alatt kimutatta, hogy ez helytelen lenne. 
Mert úgymond: „Ha már a törvény megengedi a bontást, nem 
lehet állami érdek a bontó pereknek örök időkig való elhúzása; 
mert a kérdés csak az, van-e bontó ok? Igen vagy nem ! Ha 
van, akkor ugy az érdekelt félnek, mint pedig az államnak 
érdeke az, hogy a pernek mielőbb vége legyen. A félnek azért, 
hogy szerencsétlen házasságától szabaduljon ; az államnak azért, 
hogy a felszabadult házasfél esetleg uj házasságot kössön vagy 
legalább megelégedett legyen." 

III. A Curia 4918/896. sz. Ítéletével kimondotta, hogy a bírói 
felhívást a békéltetés nem pótolja s ily felhívás hiányában hűtlen 
elhagyásról nem lehet szó. (J. 1896. 51. sz.), továbbá a Curiának 
4123/896. számú ítélete szerint (J. 1896. 49.) az ideiglenes elválasz- 
tást kimondó ítélet sem pótolja ezt a felhívást. 

IV. Több törvényszék a H. T. 77. §-ában előforduló „határozat" 
kifejezés nyomán az életközösség visszaállítását nem végzéssel, 
hanem határozattal szokta elrendelni és ezt a felső bíróságok eddig 
még nem kifogásolták. De mégis jobb a preczis végzés kifejezést 
használni. 



21. §. 

Ha az egyik házasfél legalább egy éve ismeretlen 
helyen tartózkodik, az elhagyott fél kérvényt adhat be a 
kin törvényszékhez, a melyben a távollevő felet, a H. T. 
77. §. b) pontja alapján, birói hirdetmény által az élet- 
közösség visszaállítására kéri felhivatni. 

A kérvényhez csatolni kell : 

1. a házassági anyakönyvi kivonatot és 

2. községhatósági bizonyítványt arról, hogy a fel- 
hivandó fél legalább egy éve ismeretlen helyen tartózko- 
dik és hogy a felek állandóan és utoljára hol laktak 
együtt. 

I. Az egy év letelte előtt nem illeti meg a felet a kérvénye- 
zési jogosultság. (Kolozsvári tábla 1896|897. J. 1897. 42.) 

II. Egyebekben utalok a 20. §-nál elmondottakra. 



22. §. 

A 21. §-ban emiitett kérvény folytán a törvényszék 
a távollevő fél részére ügygondnokot rendel s hirdetményt 
bocsájt ki, amelyben felhivja a távollevőt, hogy egy év 
alatt állitsa helyre házastársával az életközösséget, mert 
ellenkező esetben házasságát a folyamodó keresete követ- 
keztében fel fogja bontani, továbbá felhivja, hogy tartóz- 
kodási helyéről a biróságot annyival inkább értesítse, mert 
ellenkező esetben a meginditandó bontó perben ujabb 
hirdetményi idézés mellőzésével a kinevezett ügygondnok 
képviseli. 

A hirdetmény a törvényszéknél kifüggesztendő s a 
hivatalos lapban háromszor közzéteendő. Az egy évi határ- 
idő a hirdetménynek a hivatalos lapban történt harmad- 
szori beiktatását követő naplói számítandó. 

A hirdetményt a hivatalos lapban a folyamodó köte- 
les háromszor közöltetni. 



I. A Curia 1898. április 5-én, 130/898. szám alatt kimondotta 
(J. 1898. 20. sz.), hogy „a H. T. 77. §. b) pontja értelmében ki- 
bocsájtandó felhivás, az 1786. évi márczius 6-án kelt legfelsőbb 
nyilt parancscsal kiadott szabályzat 56. §-a hasonlatos rendelkezése 
értelmében, de a fennálló birói gyakorlat szerint is, a hivatalos lap- 
ban háromszor teendő közzé. Midőn tehát ez a felhivás kibocsájta- 
tott ugyan, de a hivatalos lapban csak kétszer tétetett közzé, ezzel, 
valamint azzal is, hogy az ügy ama hiány mellett is érdemi tár- 
gyalás alá vétetett és ugy az első, mint a másodbiróság érdemileg 
határozott, egy lényeges eljárási szabály lett megsértve." Ennél- 
fogva a Curia mindkét alsóbiróság Ítéletét a megelőző eljárással 

3» 

együtt megsemmisítette s az eljáró első bíróságot szabályszerű eljá- 
rásra és határozat hozatalára utasította. 

Házasságjogi íróink e tekintetben eddig az 1868: LIV. t.-cz. 
269. §-át vették irányadóul s ezen az alapon állapították meg, hogy 
a hirdetmény csak -egyszer teendő közzé. A házassági eljárásról 
szóló javaslat 14. §-a pedig azt contemplálja, hogy a hirdetmény 
kétszer teendő közzé a hivatalos lapban. 

II. Sztehlo Kornél szerint (íd. mű 28. 1.) „a hirdetményben 
ügygondnokot rendelni nem kell, mert ennek czélja csak a vissza- 
térésre való felhívás. Ügygondnok csak abban az idézésben lesz 
rendelve, melyet a törvényszék a hirdetményi határidő letelte után 
beadandó kereset folytán kibocsát." Ez a nézet azonban nem fo- 
gadható el, mert az ügygondnoknak épen a kitűzött hirdetményi 
határidő alatt lesz feladata esetleg kikutatni a távollevő felet és 
értesíteni a törvényszék felhívó hirdetményéről. "Tóth Gáspár (íd. 
mű 167. 1.) és dr. Márkus Dezső szerint (íd. mű 15. pont) a hir- 
detményben kell ügygondnokot rendelni. Ugyenezt írja elő a táblai 
szabályzat 14. §-a is. 

III. A házassági eljárásról szóló javaslat 14. §-a azt is tartal- 
mazza, hogy : „a bíróság a körülményekhez képest elrendelheti, 
hogy a hirdetmény kivonatban más, esetleg külföldi hírlapokban 
és a hirdetményi határidő alatt ismételve is közzététessék." Ezt 
azonban ma még nem ismeri a bírói g3^akorlat. 

IV. A hirdetménynek a bíróságnál való kifüggesztése az 1868: 
LIV. t.-cz. 269. §-án alapszik. 

V. A házassági perben szegényjogon bélyegelőjegyzést nyert 
fél részére a H. T. 77. §. b) pontja alapján szükséges hirdetési 
dijakat is a bírói ügyv. szab. 261. §-a értelmében a bíróság előle- 
gezi, mert ezen előzetes eljárás a házassági pernek részéül tekin- 
tendő. (Kolozsvári tábla 2894/896. J. 1897. 42.) 



23. §. 

Az életközösség helyreállítására való felhívást vagy 
hirdetést kibocsájtó vagy megtagadó végzés ellen felfo- 
lyamodásnak van helye. 

I. Ma már nem vitás, hogy a perenkivüli eljárás keretén 
belül is van helye jogorvoslatnak. Mutatja ezt a győri kir. Ítélő- 
táblának fentebb (6. §.) idézett 516/897., s a budapesti kir. Ítélő- 
táblának l389/p. 898. sz. végzése (1. a 19. §-nál), melyek olykép 
hozattak, hogy a kérvényezők a győri, illetve a pestvidéki kir. 
törvényszék elutasító végzése ellen felfolyamodással éltek s mind- 
két kir. Ítélőtábla elfogadta a felfolyamodást, megváltoztatta a ne- 
heztelt végzést s az elsőbiróságot a felhívás kibocsájtására utasította. 

Tóth Gáspár is azt vallja (id. mű 182. L), hogy a jogorvos- 
lat meg van engedve. Haller Gábor ellenkező nézetének (J. K. 
1898. 21.) támpontja nincs. 

II. Ha a távollevő fél az életközösség helyreállításáról szóló 
végzést megkapja vagy a 77. §. b) pontja esetében a hirdetmény 
közzététetett és a távollevő fél a felhívásnak eleget tesz : házas- 
társa köteles őt visszafogadni s ezzel az eljárás véget ér. De leg- 
többször eltelik a kitűzött záros határidő a nélkül, hogy a felhí- 
vásnak sikere lenne s a távollevő fél rendesen nem is szokott a 
törvényszéknél a felhívásra nyilatkozni. Ez azonban nem fosztja 
meg alperest attól a jogtól, hogy a perben előterjeszthesse a kere- 
seti kérelem elleni kifogásait s igazolhassa, miért nem tett eleget 
a bírói meghagyásnak. (C. 5658/897. J. K. 1898. 2.) 

Arra az esetre, ha a felhívott fél nyilatkozni akar, a Curia 
786/1897. sz. végzésével kimondotta, hogy a bírói felhívásra azon- 
nal intézhet beadványt a törvényszékhez, hogy igazolja azt az 
okot, amely őt a kérvényezőhöz való visszatérésben gátolja. Ez a 
beadvány sem mint ídőelőttí nem utasítható vissza, sem az eljá- 
rásban semmiséget nem von maga után ; ugyanezért a bontó ke- 
reset alapján kitűzendő tárgyalásra fentartandó. És ha felperes 
tényleg beadja a keresetet, ugy az igazolási kérvény, mint a kere- 
set együtt tárgyalandó. (J. 1897. 47. sz.) 

Ha azonban a távollevő fél a felhívás folytán nyilatkozatot, 
igazolást ad be a törvényszékhez, kívánatos lenne, hogy azt hiva- 
talból közölje a bíróság a kérvényezővel, hadd tudja magát a to- 
vábbiakra, nevezetesen a bontó per megindítására nézve, távollevő 
házastársa nyilatkozatából is tájékozni. 

IV. FEJEZET. 
Kereset. Viszonkereset. Bejelentés. Kérelem. 

Á) Kereset. 

24. §. 

Házassági perekben a keresetet ügyvédi ellenjegyzés- 
sel ellátva rendszerint három példányban és egy felzettel 
kell beadni. Az első példány az eredeti mellékletekkel 
a bíróságnál marad, a másodpéldányt az alperesnek, a 
harmadpéldányt pedig a házasságvédőnek kell kézbesittetni ; 
felperest a felzeten értesitik. 

Az 1881 : LIX. t.-cz. 12. §-ának 2. bekezdése a házas- 
sági ügyekre is alkalmazandó. 



I. Azokban a perekben, a melyekben házasságvédőt nem kell 
kirendelni (1. a 16. §-t), III. példányt csatolni fölösleges. 

II. 1881: LIX. t.-cz. 12. §. 2. bek.: „Azok, a kik ügyvédi 
oklevéllel birnak, továbbá birói és királyi ügyészi minőségben alkal- 
mazott államhivatalnokok, a kir, közjegyzők, a nyilvános jogtanárok 
és jogtudorok saját vagy atyai hatalom alatt álló kiskorú gyermekeik 
ügyeiben magukat ügyvéd által rendes perekben sem kötelesek 
képviseltetni, nejeiket pedig, mint megbizottak, a rendes eljárásban 
is képviselhetik." 



25. §. 

A keresetben pontosan kiteendők: a felek családi és 
utóneve, polgári állása és lakása, valamint az a hely is, 
a hol a házasfelek utoljára állandóan együtt laktak. 

A keresetben hiven előadandók azok a tények, a 
melyekre felperes kereseti kérelmét alapítja és pontosan 
megjelölendő a H. T.-nek az a szakasza is, a melynek 
alapján a házasság megsemmisítését, érvénytelenítését, 
felbontását vagy az ágytól és asztaltól való elválást kérik. 
Megjelölendő a házasságból származó gyermekek neve, 
életkora, polgári állása ; a mennyiben pedig a házasfelek 
a kiskorú gyermekek tartása, elhelyezése iránt peren 
kivül megegyeztek, előadandók e megegyezés feltételei, 
ily megállapodás hiányában pedig előterjesztendők a fel- 
peresnek e tekintetben való igényei. Végre a keresetben 
előadhatók az esetleges nőtartási és egyéb vagyoni igé- 
nyek is. 



I. L. Márkus: id. mű 8. p. Táblai szab. 4. §. H. T. 89., 90., 
95., 96. és 102. §§. 

II. A nőtartási és egyéb vagyoni igények a per folyama alatt 
is bármikor előterjeszthetők. 

III. A H. T. 107. §-ára alapitott bontó keresetben hivatkozni 
kell a válóperben kelt ítéletre és arra, hogy a törvényben előirt 
két év letelt ezen itélet jogerőre emelkedése óta s hogy a házas- 
felek az életközösséget nem állitották helyre; a H. T. 141. §-a 
esetén pedig ezen kivül ki kell mutatni, hogy az elválasztás oly 
tény alapján történt, mely a H. T. szerint bontó okul szolgál ; a 
H. T. 142. §-ára alapitott bontó keresethez csatolni kell a bontó 
Ítéletet s igazolandó, hogy az jogerőre emelkedett. 



26. §. 

A keresethez az általános perrendtartásban előirt 
kellékeken és a kereset tárgyára vonatkozó adatokat iga- 
zoló okiratokon kivül csatolandók: 

a) a házasság megkötését bizonyító anyakönyvi ki- 
vonat, (a H. T. 77. §. alapján indított bontó- vagy váló- 

perben ez nem szükséges, mivel az anyakönyvi kivonatot 
a folyamodó a perenkivüli eljárás megindítása iránt be- 
adott kérvényhez becsatolta); 

b) a felek állandó és utolsó együttlakását igazoló 
községhatósági bizonyítvány (az előbbi pontban jelzett 
pereknél ug3^anazon oknál fogva ez a bizonyítvány szintén 
fölösleges) vagy ha a felek Magyarországon együtt nem 
laktak, a honosságot igazoló okirat; 

c) a gyermekek születését és esetleges elhalálozását 
igazoló anyakönyvi kivonatokat ; gyermektelenség esetében 
bizonyítvány arról, hogy gyermek a házasságból nem 
született ; 

d) a H. T. 77. §-a alapján indított bontó- vagy váló- 
perekben községi bizonyítvány arról, hogy a felhívott fél 
a házas életközösséget a kitűzött határidő alatt nem 
állította helyre; a 77. §. b) pontja esetén igazolandó 
továbbá, hogy a hirdetmény a hivatalos lapban háromszor 
közzététetett. 



I. Sztehlo Kornél helyesen állapította meg (id. mű 29. 1.), 
hogy ha a házassági anyakönyvi kivonat azért nem csatolható, 
mert a házasság az anyakönyvbe bevezetve nem lett, a házasság 
megkötése alkalmas módon bizonyítandó vagy legalább való- 
szinüsitendő. 

lí. A H. T. 77. §-a alapján indított bontó- vagy válóperben 
az életközösség visszaállítására kötelező határozatot fölösleges csa- 
tolni, mert a perenkívüli eljárás iratai a bíróságnál úgyis megvan- 
nak s azok a perhez csatoltatnak. (L. Tóih Gáspár czikkét Ü. L. 
1898. 24.) 

III. A táblai szabályzat megkövetelte, hogy a keresethez a lel- 
készi békéltetést és a felek vallását igazoló bizonyítványok becsa- 
toltassanak. A házasság ma már tisztán állami intézmény levén, a 
házassági perek is függetlenek minden felekezeti befolyástól s így 
a most jelzett két bizonyítványt nem kell csatolni. 

IV. Szó volt a szaksajtóban arról is (1. Tóth Gáspár és y. 

czikkét, J. K. 1895. 37. és 41.), hogy a bíróságok, hivatkozva az 
eddigi gyakorlatra, mely az előzetes békéltetést a perinditás előtt 
megkövetelte, nem fogják-e megkövetelni, hogy a békéltetés a per- 
inditás előtt polgári hatóság előtt eszközöltessék s hogy ennek 
megtörténte a kereset mellett bizonyittassék ? 

Minthogy ily functióval közigazgatási törvényeink a hatósá- 
gok egyikét sem bizzák meg s nevezetesen, mert az anyakönyv- 
vezetők teendői közé nincs a válni akaró felek békéltetése sorolva : 
az előzetes békéltetést nem is kivánja a birói gyakorlat, ami annál 
helyesebb, mert a biróságon kivüli békéltetésnek sem perjogi, sem 
gyakorlati szempontból, ezelőtt sem volt absolute semmi értelme. 

V. A H. T. 107., 141. és 142. §-aira alapitott bontó kerese- 
teknek felszerelésére nézve 1. még az előbbi §. utolsó jegyzetét. 



27. §. 

A kereseti kérelem több bontóokra is alapitható. 
A házasság érvénytelenitése, vagy felbontása, illetve az 
ágytól és asztaltól való elválasztás egy keresetben is 
kérhető. 



I. Ez a szabály az eddigi gyakorlaton alapszik. A házassá- 
got több bontóok alapján is fel lehel bontani ; de az érvénytele- 
nités és felbontás (illetve elválasztás) csak vagylagosan kérhető s a 
biróság természetesen csak az egyik kérelemnek adhat helyet. 

II. Vitás kérdés, hogy ha a kereset a H. T. 76., 78., 79. 
vagy 80. §-a alapján tétetett folyamatba, át lehet-e ugyanazon per- 
ben a H. T. 77. §-ára vagyis a hűtlen elhagyásra, térni ? A Curia 
azon a helyes állásponton van, hog^^ a bontási §-ok mindegyike 
ellentétes a 77. §-al, ha tehát felperes keresetében vagy alperes 
viszonkeresetében bontást kért, ugyanabban a perben nem kérheti 
többé az életközösség visszaállitását, sem ennek esetleges követ- 
kezményeként a bontást. Tóth Gáspár szerint (Ü. L. 1898. 24.), 
ha a fél a bontási kérelem után nyiltan megbocsát vagyis ez által 
a bontás iránt támasztott keresetet leteszi : nem gátolható abban, 
hogy az életközösség visszaállitására való kötelezés iránti kérelmet 

a kereset letételével együtt terjessze elő. Mert — úgymond — 
gyakorlati szempontból tekintve a dolgot, mit nyer akár a fél, akár 
a bíróság, ha e kérelem előterjesztését meg nem engedi, illetőleg 
ily kérelemre a 77. §-ban megjelcilt határozatot meg nem hozza ? 
csupán csak azt, hogy nyomban uj per keletkezik, melyben aztán 
a bontási kérelem egyelőre elő nem fordul. Szóval az eredmény 
ugyanaz és csupán az az alaki különbség forog fenn, hogy nem 
a per során, hanem külön előterjesztett kérelemmel tétetett az el- 
járás folyamatba. Kívánatosnak tartja ennélfogva a gyakorlatnak ily 
irányban való kifejlődését annál is inkább, mert azt igy a H. T. ren- 
delkezéseivel teljesen összhangzatban állónak véli. 

Ilyen kérdés, tudtommal legalább, a gyakorlatban még elő nem 
fordult. Minthogy azonban alapelv az, hogy ha a házasfél meg- 
bocsátja az összes vétségeket (akár a kereset beadása előtt, akár 
a per folyama alatt), kétségtelenül joga van a 77. §. alapján az 
életközösség helyreállítását kérni : Tóth Gáspár véleménye elfogad- 
ható, bár tagadhatatlanul egyszerűbb külön kérvénynyel, a már 
folyamatban volt, de letett bontóperre való hivatkozás nélkül, kérni 
ugyanezt. 

III. A szaklapok hasábjain élénk megbeszélés tárgyát képezte 
az a kérdés, vájjon a 80. §. a) pontja alapján felbontható-e a 
házasság, ha a házastársi kötelességeket a távollevő fél egyedül a 
hűtlen elhagyással szegte meg? 

Sztehlo Kornél szerint „az elhagyásra csak a 77. §. a) pont- 
jában körülirt módon és ennek feltételei mellett alapitható a bon- 
tási kereset és a 80. §. a) pontja keretén belül az egyszerű elha- 
gyásra, mint házassági kötelességszegésre, a kereset nem alapitható." 
(Ü. L. 1896. 54.) Ehhez a nézethez csatlakozik Ligetkúti Iván is. 
(Ü. L. 1897. 4.) 

Goczigh József szerint ha csak az elhagyás esete forog fenn, 
a 80. §. alapján bontást kérni nem lehet, de ha a hűtlen elhagyás- 
sal kapcsolatban más házastársi kötelességsértés is fenforog : akkor 
igen. (Ü. L. 1897. 9.) 

Tóth Gáspár határozottan azt vallja, hogy hűtlen elhagyás 
és egyéb kötelességszegés esetén a 77. §. és a 80. §. a) pontja 
közül az elhagyott fél szabadon választhat. Még pedig a 77. §. 
alkalmazását kérheti akkor, ha házastársa kötelességszegéseit meg- 
bocsátani hajlandó ; a 80. §. alkalmazását pedig kéri akkor, ha a maga 
részéről megbocsátani nem hajlandó s ez esetben nemcsak az 

elhagyásra, hanem a többi kötelességszegésekre is fogja alapitani 
keresetét. És mivel a Curia több évi távollét esetén a házasságot 
következetesen a 80. §. a) pontja alapján bontja fel, (pl. 8630|895. 
és 8178|895. sz. Ítéleteiben, a melyek 1895. november 6-án, illetve 
8-án, tehát közvetlenül a házassági törvény életbeléptetése után, 
keltek. J. K. 1896. 1. sz.), akár néhány napi távollét után is lehet 
ezt a szakaszt alkalmazni s alkalmazható a hat hónál tovább tartó 
elhagyás esetén is, de nem az elhagyás jogczimén és csak akkor, 
ha egyéb kötelességsértés is fordult elő. 

Egyedül áll Uzonyi Géza azzal a felfogásával, (J. K. 1898. 
19.) hogy ugy a 77. §., mint a 80. §) a) pontja alapján fel lehet 
bontani a házasságot, ha csupán hűtlen elhagyás forog is fenn s 
ha más kötelességszegés nem történt is és szerinte felperes a két §. 
közül szabadon választhat. Ez a nézet azonban nem fogadható el 
s azt hiszem, Tóth Gáspár felfogása a leghelyesebb. 

Részben az ő álláspontjára helyezkedett 1897. évi 553. sz. 
Ítéletével a Curia is, mikor a hűtlen elhagyáson kivül a távollevő 
fél goromba és engedetlen magaviselete is igazoltatván, a házas- 
ságot felbontotta és kijelentette, hogy : „a 80. §. a) pontjának 
alkalmazását a 77. §. aj pontjának rendelkezése nem gátolja azért, 
mert a 77. §. egészen önálló rendelkezést tartalmaz arra az esetre, 
ha az abban foglalt feltételek megvannak és mert csak feljogosítja 
azt a házasfelet, kit házastársa szándékosan és jogos ok nélkül 
elhagyott, hogy házasfelét az életközösség visszaállítására bíróilag 
köteleztesse, azt azonban nem rendeli, hogy vétkes elhagyás esetén 
köteles legyen az elhagyott házasfél előzetesen a másik házasfelet 
az életközösség visszaállítására köteleztetni akkor is, ha a maga 
részéről az életközösséget visszaállítani nem hajlandó. (J. K. 1897. 
15. sz.) 

Ezt annál inkább elfogadhatjuk, mert hogy az ilyen gyakorlat 
káros nem lehet, garanczia rá a 80. §. utolsó bekezdése, mely 
szerint a házasság csak akkor bontható fel e §-ban felsorolt okok 
alapján, ha a bíróság a házasfelek egyéniségének és életviszonyai- 
nak gondos figyelembevételével meggyőződött arról, hogy a házas- 
sági viszony annyira fel van dúlva, hogy a felbontást kérőre nézve 
a további életközösség elviselhetetlenné vált. Hogy pedig a házas- 
sági viszony feldultnak lehessen tekinthető, ehhez a Curia felfogása 
szerint „az egyszerű elhagyás nem elég s az egyedül panaszlott 
elhagyás alapján a házasság a 80. §. a) pontja alapján fel nem 

bontható, hanem csak akkor, ha az elhagyás a házastársi egyéb 
kötelességek megsértését is magában foglaló körülmények közt tör- 
tént." (4750/897. Ü. L. 1898. 3.) 

Az itt elfoglalt álláspontot fényesen igazolja a Curiának 1898. 
június 15-én kelt 2587/898. sz. elvi kijelentése, a mely szerint : ;.a 
szándékos és jogos ok nélkül való elhagyás egyes esetekben a 
házastársi kötelességeknek oly súlyos megsértését is magában fog- 
lalhatja, mely miatt a házasság felbontása a H. T. 80. §. a) pontja 
alapján szorgalmazható. (Ü. L. 1898. 29.) Továbbá a Curiának 
2734/898. sz. Ítélete, mely szerint : „az elhagyott, ki az életközösség 
szándékos és jogtalan megszakitását megbocsátani s az elhagyóval 
az életközösséget folytatni nem hajlandó, nincs elzárva attól, hogy 
ez esetben a házastársi kötelességnek a jogtalan elhagyásban s a 
jogtalan és tartós különélésben rejlő súlyos megsértését, mint bontó 
okot, a 80. §. aj pontja alapján ne érvényesitse, amennyiben a 80. §. 
utolsó bekezdésének esete fenforog. (J. K. 1898. 30.) 

IV. Ez a §. a H. T. 107., 141. és 142. §-ai alapján indított 
bontó perekre ki nem terjed. 



BJ Viszonkereset. 

. 28. §. 

Alperes az ellene folyamatba tett házassági perben 
viszonkeresettel élhet. A viszonkereset a házasság meg- 
semmisítésére, megtámadására, felbontására vagy az ágy- 
tól és asztaltól való elválasztásra, továbbá az ily perekkel 
összeköthető vagyonjogi igények érvényesítésére irányul- 
hat. A viszonkereset az elsőbirósági ítéletig előterjeszt- 
hető s a kereseti kérelemmel egy Ítéletben döntendő el. 

I. A viszonkeresetre nézve 1. a H. T. 84., 85., 100. és 104. 
§-ait és tábl. szab. 16. §-át. 

II. Sztehlo szerint (id. mű 34. 1.) a tárgyalás kezdete után elő- 
terjesztett viszonkereseti igények csak akkor vétetnek figyelembe, 
ha azok a tárgyalás fol3^ama alatt felmerült tényeken alapulnak. 

Ezzel szemben utalok a H. T. 104. §-ára, mely szerint a keresetet 
vagy viszonkeresetet az elsőbirósági itélet meghozataláig meg lehet 
változtatni : a törvény eme kiterjesztő rendelkezése alapján a viszon- 
kereset beadásának határidejét az elsőbirósági Ítéletig kiterjeszthet- 
jük és szabályként felállithatjuk, hogy a viszonkereset felől is ok- 
vetlenül kell a biróságnak határozni. Az én álláspontomon van Tóth 
Gáspár is (id. mű 160. 1.). 

111. A H. T. 107., 141. és 142. §-ai alapján inditott bontópe- 
rekben viszonkeresetet csak a gyermekelhelyezési és tartási igények 
és a vagyoni követelések iránt lehet támasztani. Ez a szabály ezek- 
nek a pereknek különös természetéből önként folyik. 



29. §. 

Felperes keresetét, alperes pedig viszonkeresetet bár- 
mikor visszavonhatja; ekkor, amennyiben már alsóbb 
bírósági ítéletek keletkeztek volna, azok feloldandók és 
az első bíróság határoz a permegszüntető kérelem felett. 

A táblai szabályzat 18. §-a és a Curia gyakorlata alapján 
állapitható meg ez a szabály. 



30. §. 

Ha alperes a viszonkeresetet a házasság megsemmi- 
sítésére, megtámadására, felbontására vagy ágytól és asz- 
taltól való elválasztásra irányozta, akkor a per letételé- 
nek csak az alperes beleegyezésével van helye. Ellenben 
ha alperes a viszonkeresetet csupán gyermektartási vagy 
egyéb vagyoni követelésekre támasztotta, akkor keresetét 
a felperes az alperes hozzájárulása nélkül is bármikor 
leteheti s ez esetben a viszonkereseti igények elbírálása 
mellőzendő. (Tábl. szab. 17. §.) 

31. §. 

Akinek a házasság érvényességétől vagy érvényte- 
lenségétől valamely jogi érdeke függ, a folyamatban levő 
semmiségi perbe, akár felperes, akár alperes győzelmének 
elősegítése végett beavatkozhatik. (Eljárásról szóló javas- 
lat 17. §.) 

C) Bejelentés, 

32. §. 

A H. T. 68. §-án alapuló bejelentést kérvényben kell 
megtenni, a mely mellett igazolni kell, hogy a házasság 
fennállott és hogy az a megtámadásra nem jogosult házas- 
társ halálával szűnt meg; továbbá a kérvény tartalmazza 
a folyamodónak azt. a kijelentését, hogy a házasságot 
érvénytelennek tartja és megtámadja. 

I. Ez a bejelentés teljesen uj intézmény hazai perjogunkban 
s a megtétele körül követendő eljárás egyáltalán nincs szabályozva. 
A szakirodalomban is alig tárgyalták, a gyakorlat pedig nem állapította 
meg, vájjon kérvénynyel vag}'' keresettel kell-e eszközölni a beje- 
lentést és mit kell annak tartalmaznia? Tóth Gáspár azt irta róla, 
hogy keresetnek tekintendő és tárgyalás után Ítélettel döntendő el. 
(Ü. L. 1895. 36. és J. K. 1895. 37.) Id. művében azonban (161. 1.) 
a fentebb jelzett álláspontra helyezkedik. Márkus (id. mű 7. pont) 
szintén a keresettel tekintette azonosnak és azt tanitja, hogy három 
példányban és egy felzettel kell benyújtani ; tárgyalására, illetve 
elintézésére nézve azonban nem nyilatkozik. Sztehlo id. művében a 
bejelentésnek erről a neméről meg sem emlékezik. 

Azonban keresetnek tekinteni ezt a bejelentést nem lehet, 
mert a másik házasfél ellen, a ki egyedül lehetne alperes, nem 
intézhető, mivel ez már meghalt. A H. T. különben is határozottan 
kimondja, hogy pert a házasság megtámadása iránt csak addig 
lehet indítani, amíg ez meg nem szűnt. 

II. A bejelentés hatálya ugyanaz, mint az érvénytelenséget 
kimondó Ítéleté. Vagyis ha a megtámadott házasság a megtámadási 
perben itéletileg érvénytelennek nyilváníttatott, illetve ha az a meg- 
támadás megtörténte után, bár ítélet nélkül is, megszűnt vagy ha 
a megtámadás a házasság megszűnése után bejelentéssel megtörtént : 
akkor az a házasság azonnal érvénytelennek tekintendő s az 
érvénytelenségre bárki és bárhol hivatkozhatik. 

Természetes, hogy a bejelentést is a törvényben előírt egy 
év alatt kell megtenni s később a házasság megtámadhatatlan. 

III. A bejelentés tulajdonképen annak a ténynek a constatá- 
lására szolgál, hogy a bejelentő a házasságot érvénytelennek tartja 
és megtámadja. A bejelentés jogfentartás, jogbíztositás, hogy ugy 
mondjam : óvás. Annak a jognak a fentartása, biztosítása, illetve 
megóvása a bejelentő számára, hogy a már megszűnt házasság 
érvénytelenségére alapított igényeit (gyermekek törvényessége, va- 
gyonjogi, örökjogi igények) külön perrel érvényesíthesse. A beje- 
lentés perjogi lehetőséget teremt, kereshetőségi jogot ad arra nézve, 
hogy a bejelentő keresete folytán az érvénytelen házasság jogi 
következményeinek bírói elismerése, bírói megállapítása megtörtén- 
hessék. A megindítandó per keretén belül kell aztán vizsgálni és 
kell bizonyítani, hogy az a házasság, a melyre a bejelentés vonat- 
kozott, csakugyan érvénytelen volt-e. 

Mindebből pedig az következik, hogy a bíróság a bejelentés 
folytán nem tüz tárgyalást, hanem ha a bejelentést indokoltnak 
tartja, azt egyszerűen tudomásul veszi. 



33. §. 

Az ágytól és asztaltól elválasztott házasfelek a há- 
zassági életközösség visszaállítását közös kérvényben kö- 
telesek bejelenteni a perben eljárt kir. törvényszéknek. 



Ez a bejelentés a H. T. 10(). §-án alapszik. 
A bíróság a kérvény fölött nem tüz tárgyalást, hanem a felek 
meghallgatása nélkül végzést hoz. 

ff) Kérelem. 

34. §. 

A házasulok a kihirdetést vagy a házasságkötésnél 
való közreműködést megtagadó határozat ellen kérvénynyel 
kereshetnek jogorvoslatot a kir. törvényszéknél (1894: 
XXXIII. t.-cz. 60. §.) 



1894: XXXIII. t.-cz. 60. §-a: „Ha az anyakönj^vvezető a ki- 
hirdetést, vagy a polgári tisztviselő a házasságkötésnél való közre- 
működést megtagadja, határozatát köteles a felek kérelmére indo- 
kaival együtt Írásba foglalni és nekik kiadni. 

A házassági jogról szóló törvény 29. §. a) c) és d) pontjaiban 
emiitett polgári tisztviselő (anyakönyvvezető, főszolgabíró, rend. tan. 
város polgármestere) megtagadó határozata ellen a törvényhatóság 
első tisztviselőjéhez folyamodásnak van helye. 

A házasulok a közigazgatási hatóság, valamint a házassági 
jogról szóló törvény 29. §. b) és c) pontjaiban emiitett polgári tiszt- 
viselőnek (a törvényhatóság első tisztviselője és az osztrák-magyar 
diplomácziai képviselője, consula és ezek helyettese) határozata 
ellen a kir. törvényszékhez fordulhatnak." 



35. §. 

Ha a női- vagy gyermek-tartásdij biztosítását (H. T. 
90. és 95. §§.) nem a házassági per során kérik, ez iránt 
a kir. törvényszékhez intézett kérvényben kell folyamodni. 

Veszély esetén hivatalból is elrendelheti a biróság a 
gyermekek számára megszabott tartás biztosítását. 

36. §. 

Magyarországon tartózkodó külföldi házasfelek bár- 
melyike kérheti, (H. T. 118. §.) hogy a tartózkodási hely 

szerint illetékes kir. törvényszék rendelje el az ágytól és 
asztaltól vaió különélést (H. T. 98. §.) ; ideiglenesen intéz- 
kedjék egyúttal a közös kiskorú gyermekeknek elhelye- 
zése és ezeknek, valamint a nőnek tartása és a szüksé- 
ges tárgyaknak ez utóbbi részére leendő kiadása iránt. 
(H. T. 102. §.) 



DR. RAPPAY : HÁZASSÁGI PERRENDTARTÁS. 

V. FEJEZET. 
A kereset, bejelentés és kérelem első elintézése. 

37. §. 

A bíróság köteles az illetőségéhez nem tartozó kere- 
setet vagy másnemű beadványt hivatalból visszautasítani. 

A bíróság a beadványt illetéktelensége esetén kívül 
akkor is visszautasítja, ha a fél annak előterjesztésére 
nyilvánvalóan nincs jogosítva. 

Az első pontban foglalt szabály az 18G8: LIV. t.-cz. 51. §-án 
alapszik ; a másodikat pedig a keresetre nézve Sztehlo állapította 
meg (id. mű 37. l), a következő indokolással: „A házasságjogi 
törvény tüzetesen meghatározván a házassági perekben a felperes- 
ségi jogosultságot, a birónak meg kell adni a jogot, hogy abban 
az esetben, ha olyan személy lép fel felperesként, a kit a törvény 
erre fel nem jogosít, azt már a kereset első elintézésekor elutasít- 
hassa." Ez a szabály kiterjesztendő minden beadványra. 



38. §. 

Ha a kereset hiányosan van felszerelve, nevezetesen 
a felek vagy az ügy hiányos megjelölése, az aláirás vagy 
a képviselő igazolásának hiánya miatt az idézés kibocsá- 
tására nem alkalmas, a bíróság a keresetet rövid záros 
határidő kitűzése mellett kijavítás végett visszaadja. A 

határidőn belül kijavítva beadott kereset ugy tekintetik, 
mintha eredetileg helyesen lett volna beadva (1893: XVIIL 
t.-cz. 17. §. 2. bek. és 215. §.) 

Hiánypótlás végett visszaadandó a kereset akkor is, ha kül- 
földi külföldi ellen inditván Magyarországon házassági pert, a kere- 
setnél nem igazolja, hogy a magyar biróság ítélete hatályos abban 
az államban, amelynek a házasfelek polgárai (H. T. 116. §.); vala- 
mint akkor is, ha a nő a H. T. 117. §-a alapján érvénytelenségi 
vagy bontó pert indit külföldi férje ellen és a keresetnél nem iga- 
zolja, hogy férjét a házasságkötés után külföldre nem követte. 



39. §. 

Ha a- biróság azon okból, mert az ügyre nem ille- 
tékes, a keresetet hivatalból visszautasitotta vagy az el- 
járást a per folyamán megszüntette, a perinditás magán- 
jogi határai fenmaradnak, ha felperes keresetét a vissza- 
utasító vagy megszüntető határozat jogerőre emelkedésétől 
számított 30 nap alatt az illetékes bíróságnál megindítja 
(1893: XVIIL t.-cz. 28. §. 3-ik bek. és 215. §.). 



40. §. 

A H. T. 59. §-a alapján beadott megtámadási kere- 
setre a birói eljárás mindaddig meg nem indulhat, mig 
a keresetnek egy példányával értesített illetékes gyám- 
hatóság három hónapon belül ki nem jelenti, hogy a 
keresetet magáévá teszi. 

E kijelentés elmaradása esetében a keresetet a fel- 
peresnek vissza kell adni. 



4* 

41. §. 

Ha az aljjeres ivSmeretlen helyen tartózkodik, a tör- 
vényszék részére a helybeli ügyvédek közül^ ügygond- 
nokot rendel, a kereset másodpéldányát ennek kézbesit- 
teti és alperest hirdetménynyel idézi meg. Ezt a hirdet- 
ményt a törvényszék hirdető tábláján ki kell függeszteni 
és azonfelül — felperes költségén — a hivatalos lapban 
háromszor közzé kell tenni. 

Az 1894: XXXI. t.-cz. 77. §. b) pontja alapján indi- 
tott bontó, illetve válóperben csak a perenkivüli eljárás 
során kinevezett ügygondnok idézendő meg a tárgyalásra. 

Az első pontban foglalt szabály az 1868: LIV. t.-cz. 268. és 
köv. §-ain s a táblai szab. 14. §-án alapszik. 

A második kijelentés pedig abban leli magyarázatát, hogy a 
házas életközösség visszaállítására kibocsájtott hirdetményben a 
távollevő fél azzal a sanctióval hivatott fel, hogy ha a birói meg- 
hagyásnak egy év alatt eleget nem tesz, a megindítandó bontó 
perben ujabb hirdetményi idézés mellőzésével a kinevezett ügy- 
gondnok képviseli ; a tárgyalásra idéző végzést tehát fölösleges 
újból hirdetni. 



42. §. 

Az atyai hatalom, illetve gyámság vagy gondnokság 
alatt álló személyek házassági pereinek folyamatba téte- 
léről a bíróság az illetékes árvaszéket azonnaP értesiteni 
köteles. (1887. jan. 7-én kelt 40662/1886. és 1891. ápr. 
21-én kelt 12430. sz. I. M. R.) 



43. §. 

Ha a kir. törvényszék a keresetből arról győződik 
meg, hogy annak elbírálására illetékes és hogy az helye- 

sen fel van szerelve : azokban a megtámadási perekben, 
a melyeket a házastárs indit és a bontó-, illetve válóper- 
ben, a biróság előtti békéltetésre és amennyiben ez nem 
sikerülne, lehetőleg ugyanarra a napra a per tárgyalása 
végett határnapot tüz s a feleket azzal a meghagyással 
idézi meg, hogy a békéltetésen személyesen, a tárgyalá- 
son pedig bizonyítékaikkal akár személyesen, akár meg- 
hatalmazott ügyvédeik által jelenjenek meg, mert külön- 
ben, ha alperes a békéltetésen meg nem jelenik, ugy fog 
tekintetni, hogy kibékülni nem akar ; a feleknek a tár- 
gyaláson való meg nem jelenése pedig a törvényes követ- 
kezményeket vonja maga után. 

Az idéző végzésben egyúttal, a 16. §-ban jelzett 
perek kivételével, házasságvédőt kell rendelni. 



I. A házassági perekben a mai birói gyakorlat csak a kereset 
beadására nézve ismeri az ügyvédi kényszert. A per további folya- 
mán a felek személyesen járhatnak el. (Tábl. szab. 13., 25. §§. 
1840: XV. t.-cz. II. R. VII. fej. 79. §.) 

ÍI. A következő §-ban jelzett perekben birói békéltetésnek 
helye nincs. 



44. §. 

A birói békéltetés a semmiségi perben, a H. T. 77. §. 
b) pontja, alapján indított bontó- és válóperben a H. T. 
107., 141. és 142. §-ai alapján indított bontó perben és 
minden házassági perben, ha az alperes ismeretlen helyen 
tartózkodik, mellőzendő. 

A semmiségi perekben a házasság köztekintetekből érvény- 
telenitendő s a felek egyező akarata mellett sem állhat fenn ; ily 
perekben tehát a békéltetésnek nem lenne értelme, — ha pedig 
alperes a 77. §. b) pontja esetén vagy egyébként ismeretlen hel3^en 

tartózkodik, a békéltetés megkisérlése illogicus és fölösleges volna. 
(L. Tóth: id. mű 167. 1.) 

A H. T. 107., 141. és 142. §-ai alapján indított bontóperben 
jogerős Ítélettel állván szemben, igazán nem volna értelme a békél- 
tetésnek. Azonban Sztehlo ama nézetét, hogy a bírói békéltetés a 
77. §) a) pontja esetén is mellőzendő, nem fogadhatjuk el. Sztehlo 
e tekintetben a Curia 1886. évi 7000. sz. határozatára hivatkozik 
(id. mű 41. 1.), mely szerint hűtlen elhagyásnál nincs helye a békél- 
tetésnek; kimondta ugyanezt a Curiának 1896. évi 3318. sz. Ítélete 
is, azonban a törvényszékek a 77. §. a) pontja esetében mindig 
tartanak békéltetést. 

VI. FEJEZET. 
A birői békéltetés. 

45. §. 

A birói békéltetés tanácsülésben kisérlendő meg. 
(Tábl. szab. 19. §.) 

I. Állandó gyakorlat. Egy esetben a Curia (6891/897. Ü. L. 
1898. 10.) megsemmisitette mindkét alsóbiróság ítéletét, mivel a 
békéltetés nem tanácsülésben, hanem az eljáró biró előtt és által 
történt. 

II. Eddigelé egyedül áll az irodalomban dr. Márkus Dezső követ- 
kező kijelentése (id. mű 26. p.): „A békéltetés, valamint a házassági 
ügyek tárgyalásának, valamint előadásának idejére a nyilvánosság hiva- 
talból kizárandó. A felek képviselői, illetve a felek által meghívott két- 
két egyén azonban ugy a békéltetésnél, mint a per tárgyalásánál, vala- 
mint előadásánál jelen lehetnek (1868: LIV. t.-cz. 103., 104. §§.)** Indo- 
kolása ez: ^,E szabály az 1868: LIV. t.-cz. 103. §-ából folyik." 
E §. szerint : „A biró elrendelheti a közönség kizárását : a) a felek 
előterjesztésére vagy hivatalból, ha azt a közerkölcsiség tekintetéből 
szükségesnek látja; b) ha a perben olyan viszonyok érintetnek, 
melyeknek nyilvánosságra hozatala egyik vagy másik fél jó hirét 
vagy érdekét veszélyeztetné." Már pedig bármely házassági ügy 
tárgyalása a családi élet legbensőbb részleteit tárgyazza, melyeknek 
nyilvánosságra jutása könnyen veszélyeztetheti az érdekeltek vagy 
legközelebbi hozzátartozóik jó hirét, vagy érdekét. Nézetem szerint 
ebből a szempontból, de a nyilvánosság kizárásának következménye- 
ként is, a házassági ügyeknek az 1868: LIV. t.-cz. 102. §-ában 
előirt kifüggesztése a bíróságnál, mellőzendő volna." 

Nem hiszem, hogy a nyilvánosság teljes kizárása, a per egész 

folyamán, elfogadható lenne s elégnek tartom a 103. §-ban foglalt 
rendelkezést. 

Bíróságaink praxisa ellentétes. Az egyik törvényszéknél állandó 
gyakorlat* az, hogy a békéltetés mindig a nyilvánosság kizárása 
mellett történik ; a másik törvényszék pedig a 203. §. rendelkezé- 
seit követi. 



46. §. 

A békéltetésről feveendő jegyzőkönyvnek a szokott 
fejezeten kivül tartalmaznia kell: 

a) a békéltető tanács és a jelenlevő felek neveit; 

b) azt az előterjesztést, melyet a tanács elnöke a 
kiengesztelés czéljából a házasfelekhez intéz; 

c) a házasfeleknek nyilatkozatát, a megtámadási, bontó 
vagy váló ok rövid megjegyzésével és 

d) a tanács elnökének és jegyzőjének, valamint a 
jélen volt feleknek névaláirását. (Tábl. szab. 19. §). 



I. A békéltetésen a per érdemébe bocsájtkozni nem lehet. Helytelen 
tehát azoknak a bíróságoknak az eljárása, a melyek már a békél- 
tetésen kiterjeszkednek a házassági együttélés és a különválva élés 
tartamának megállapítására ; kérdést intéznek a különválás okainak 
előadására, a vagyonjogi igényekre s ha gyermekek vannak, ezek 
tartási és nevelési körülményeire is. 

II. A békéltetésnél a házasságvédőnek teendője nincs (tábl. 
szab. 26. §.), ennélfogva az nélküle is megtartható. Az ezzel ellen- 
tétes gyakorlat tehát helytelen. 



47. §. 

A , felek a békéltetésen személyesen kötelesek meg- 
jelenni. Fontos okokból meghallgatásuk megkeresés utján 
is eszközölhető, sőt a bíróság megelégedhetik alperesnek 
bíróilag vagy közjegyzőileg hitelesített nyilatkozatával is. 

Ha felperest megkeresés utján hallgatják meg, közlendő 
vele alperes nyilatkozata. 

Ha felperes a békéltetésen meg nem jelenik, a per 
szünetel, ha pedig alperes nem jelenik meg, ugy tekin- 
tetik, mint aki nem akar békülni. 

I. Általános az a gyakorlat, hogy a feleknek személyesen kell 
a birói békéltetésen megjelenni s alperessel magával a békéltetés 
meg nem tartható. 

Hogy alperes megkeresés utján meghallgatható, az kétség- 
telen. Felperesnek ily módon való meghallgatására nézve pedig dr. 
Márkus Dezső a következőleg nyilatkozott (J. K. 1897. 7.): „Néze- 
tem szerint mi sem áll útjában annak, hogy a békéltetés megke- 
resésre a felperesre nézve illetékes járásbiróság utján történjék, 
olyképen, hogy első sorban alperest hallgatja meg az illetékes kir. 
törvényszék és ennek nyilatkozatát közli a megkeresett kir. járás- 
birósággal, a végből, hogy azt a meghallgatandó felperesnek tudo- 
mására hozza." Ugyanezt megengedi a házassági eljárásról szóló 
javaslat 10. §-ának 5. és 6. bekezdése is. 

II. A per szünetelésének megállapitása az 1893: XVllI. t.-cz. 
52. és 215. §-ain alapszik. De házassági perekben a per szünete- 
lése három évig nem tarthat, mert a megtámadási perekben egy 
év alatt, bontó, illetve válóperekben pedig fél év alatt elévül a 
perinditási jog (H. T. 57. és 83. §§.), a perszünetelés tehát legfel- 
jebb az elévülési idő lejártáig terjedhet. (L. Tóth: id. mű 171. 1.) 

Sztehlo-nsk (id. mű 42. 1.) és Tóth-nok (id. mű 168. 1.) azt a 
nézetét, hogy ha felperes nem jelenik meg a békéltetésen, a per 
megszüntetendő, illetve a kereset visszavonása vélelmezendő, nem 
lehet elfogadni. A békéltetésen ugyanis a per érdemében semmi 
sem történik, illogicus volna tehát, ha felperes elmaradása esetén, 
érdemleges határozatot hozhatna a törvényszék. Legjobb erre az 
esetre a per szünetelését kimondani. 



48. §. 

Ha a békéltetésen meg nem jelent fél elmaradását 
igazolja, a békéltetésre uj határnap tűzendő. 

I. A tábl. szab. 20. §-a az uj határidőnek kitűzését csak a 
felperes igazolt elmaradása esetén engedi meg. Azonban Sztehlo 
(id. mű 43. 1.) helyesen kiterjesztette ezt mindkét félre, mig Tóth 
(id. mű 167. 1.) a táblai gyakorlat alapján áll. 

II. Ezen §. szövegezéséből kitűnik, hogy igazolt elmaradások 
esetén többször is lehet határnapot tűzni a békéltetésre. 

III. Némely törvényszéknek az a gyakorlata, mely szerint az 
idéző végzésben felhivja a feleket, hogy ha a megjelenésben bármi 
oknál fogva gátolva lennének, a kibékülés felől a békéltetési határ- 
napig közokiratban nyilatkozzanak, helytelen s a békéltetés alap- 
jellegével ellenkezik. így igazán üres formalismus lenne a békél- 
tetés, mert a felek tetszésére, kényére és kedvére volna bízva, 
hogy megjelenjenek-e személyesen ? 



49. §. 

A H. T. 76. és 78—80. §-aiban foglalt bontó okok 
alapján indított perekben a H. T. 99. §-a szerint elren- 
delt ágytól és asztaltól való különélés letelte után a bé- 
kéltetést ismételni kell. (Tábl. szab. 32. §.) 

VII. FEJEZET. 
A tárgyalás. 

50. §. 

Ha a békéltetés eredménytelen marad : a per érdem- 
leges tárgyalása mindig biró vezetése mellett tartandó 
meg, ki egyúttal a pernek előadója is lehet. A tárgyalási 
jegyzőkönyvet a biróságnak kell vezetni. 



I. A tábl. szab. 21. §-a és Tóth (id. mű 168.1.) nézete szerint 
a tárgyalást cfeak „rendszerint" kell biró előtt tartani. A gyakorlat 
azonban a fent formulázott szabályt állandóan követi. A Curia a 
két alsóbiróság Ítéletét mindig megsemmisiti, ha az érdemleges tár- 
gyalások nem az eljáró biró vezetése alatt, hanem a pertárban tör- 
téntek (pl. 6891/897. Ü. L. 1898. 10.). A budapesti tábla pedig fel- 
oldotta az első biróság Ítéletét, mivel a tárgyalási jegyzőkönyvet a 
felek vezették. (5440/896. Ü. L. 1896. 43. — L. még C. 4776/898. 
J. K. 1898. 17.) Az sem lehetséges ezek szerint, amit Tóth (id. mű 
169. 1.) a tábl. szab. 25. §-a alapján ir, hogy t. i. a biróság a felek 
indokolt kérelmére megengedheti, hogy a vagyoni követelésre vo- 
natkozó perbeszédeket maguk a perbeli képviselők vezethessék 
jegyzőkönyvbe. Valamint lerontotta a gyakorlat Sztehlo következő 
kijelentését: „Ha a peres felek szóváltásaikat maguk akarják a 
jegyzőkönyvbe iktatni, azt ügyvédeik által tehetik. Ilyen esetben a 
jegyzőkönyvi eljárásra vonatkozó szabályok tartandók meg." (Id. 
mű 49. 1.) 

II. A tárgyalás nyilvánosságára nézve 1. a 45. §. jegyzeteit. 

51. §. 

Ha a tárgyaláson felperes igazolatlanul meg nem 
jelenik, alperes a kereset elutasítását vagy uj tárgyalási 
határnap kitűzését kérheti. De ha alperes viszonkeresetet 
támasztott, vagy egyáltalán uj tények hozatnak fel, az 
ellenfél meghallgatása végett uj határnap feltétlenül tű- 
zendő. 

Semmiségi perben a felperes meg nem jelenése nem 
vonja maga után a keresetnek ez okból való egyszerű 
elutasítását. 

Ha a semmiségi pert a kir. ügyész indította és a 
tárgyalási határnapot ő mulasztja el,, a bíróság hivatal- 
ból uj határnapot tüz. 



Az első bekezdésben foglalt szabály általános érvényű rendel- 
kezés a polgári perrendtartásból. 

A második bekezdés a semmiségi perek alapjellegéből követ- 
kezik, mely szerint a semmiségi per köztekintetekből feltétlenül birói 
Ítélettel érdemlegesen döntendő el. 

A 3-ik szabályt az eljárásról szóló javaslat 42. §-a is tartal- 
mazza. 



52. §. 

Ha a tárgyaláson alperes meg nem jelenik, felperes 
a kereseti állításokat, ennek daczára is, bizonyítani 
tartozik. 



Állandó gyakorlat. A kivételt és a bizonyítás részletes szabá- 
lyait lásd a következő fejezetben. 

53. §. 

Ha a felek egyike sem jelenik meg a tárgyalási 
határnapon, vagy a megjelent fél a tárgyalás megtartását 
nem kivánja, a per az érvénytelenségi, illetve bontó ok 
elévüléséig szünetel. 



A szünetelés idejének megállapítására nézve a megokolást 1. a 
47. §-nál. Sztehlo azon nézete (id. mű 55. 1.) tehát, hogy a házas- 
sági per is három évig szünetel, el nem fogadható. 



54. §. 

A tárgyaló biró feladata a peres felek és a házasság- 
védő előterjesztései alapján a tényállást minden irányban 
kinyomozni, mely czélból a felekhez tüzetes kérdéseket 
intézhet, őket bizonyitékaiknak előterjesztésére felhivja s 
a személyesen perlekedő feleket a bizonyítékoknak miként 
való használatára kitanitja. A tárgyaló biró különösen 
kinyomozza azokat a tényeket és okokat, a melyek a 
házasság érvényessége ellen felhozhatók vagy pedig a 
házasfelek között a meghasonlást előidézték; továbbá 
felderíti a tényleges különválás idejét és annak közelebbi 
körülményeit, valamint azt is, hogy a házasfelek a külön- 
élés ideje alatt magánúton közlekedtek-e egymással vagy 
nem? és igenlő esetben miért hiúsult meg a kibékülés? 
Ez a birósági nyomozás kiterjesztendő: 
a) a semmiségi perekben általán a házasságot feltét- 
lenül érvénytelenítő alaki hiányok, illetőleg házassági 
akadályok kiderítése (H. T. 6., 11., 13., 39., 41—45. §§.); 
különösen pedig a H. T. 6. §-a alapján indított érvény- 
telenitő perben, a 44. §-nak az érvénytelenségi joghatály 
megvszüntetését megállapító körülményeire; a 11. §. c) 
pontjánál a felmentésre s végül a kötés alaki hiányainál 

a 43. §-nak az alaki hiányok okozta érvénytelenségi jog- 
hatályt megszüntető rendelkezéseire; 

b) megtámadási perekben : a fejletlen kor és a 
kiskorúság akadálya miatt indított perekben a H. T. 
7 — 10., 51 — 52., 63 -66. §-ainak rendelkezéseire; kény- 
szer esetén (53. §.) azokra a körülményekre, melyek a 
kényszer bizonyítására felhozattak, nevezetesen a fenye- 
getés alkalmas lehetett-e az alapos félelem előidézésére? 
tévedésre alapított megtámadási perekben (54. §.) vájjon 
tudta, vagy tudhatta-e. a magát tévedtnek állitó fél a 
tévedés bizonyítására felhozott érvénytelenítő körülményt? 
s végül a megtévesztésre alapított megtámadási perben : 
fenforog-e a megtévesztés és feltehető-e, hogy a fél a 
valódi körülményeket tudva, a házasságot meg nem kö- 
tötte volna? 

c) semmiségi és megtámadási perekben különösen ki- 
nyomozandó: vajjor? a felek jó-, vagy rosszhiszemben 
kötötték-e a házasságot ? 

d) bontó perekben kinyomozandó : nem egyezett-e 
vagy nem volt-e részes felperes a bontó okul felhozott 
cselekményben? (81. §.), nem bocsátotta-e meg a bontó 
okul felhozott tényt ? (82. §.) s mert a vétkesség a bontó 
ítéletben hivatalból kimondandó, kit terhel a bontó okul 
szolgáló cselekmény ? 

e) megtámadási és bontó perekben kiterjesztendő a 
nyomozás az elévülés kérdésére (57. és 83. §.) és ama 
körülményre : vájjon felperes alperesnek a H. T. 54. §. 
^) pontjában, 79. §-ában vagy 80. §. d) pontjában meg- 
jelölt elítéltetéséről mikor értesült ? 

I. Az első bekezdésben foglalt szabály a tábl. szab. 22. §-án 
alapszik; a részletezés pedig Tóth Gáspártól való (id. mű 172. 1.). 
A nyomozás részleteit felsorolni és megállapitani nem fölösleges, 
mert a gyakorlat e tekintetben ingadozik s a pernek hiányos letár- 

gyalása miatt többször kénytelenek a feiső bíróságok az első ítéle- 
tet feloldani. 

II. A megbocsátásra vonatkoznak a következő ítéletek : 

1. A házasság fennállása alatt született s törvénytelen szár- 
mazásúnak bíróilag ki nem mondott gyermek fogamzásának ténye 
elenyészteti mindazon vétkes cselekményekre vonatkozó kereseti 
jogot, amely vétkes cselekmények a fogamzás előtt keletkeztek, 
mert a közösülés által a korábbi vétkes cselekmények megbocsá- 
tását kell vélelmezni. (C. 2709/897. Ü. L. 97. 42.) 

2. Ha a válókereset beadása után a házasfelek az együttélést 
s a házassági elhalást folytatják, az vélelmezendő, hogy egymás- 
nak megbocsátottak, s ily esetben a H. T. 82. §-ra való tekintettel, 
a házasság felbontásának helye nincs. (Kol. t. 13ir)'97. J. 97. 42.) 

3. A házasságtörés tényének megbocsátását nemcsak a szóval 
kifejezett nyilatkozat képezheti, hanem a sértett félnek az a ténye 
is, hogy a sértő cselekmény elkövetése után, azt tudva, közösül a 
vétkes házastárssal. (C. 4950/896. J. K. 1897. 41.) 



55. §. 

Ha a házasságból önfentartásra képtelen kiskorú 
gyermekek származtak és azok tartása és elhelyezése 
iránt a szülők magánúton még meg nem egyeztek volna : a 
tárgyaló biró e tekintetben a felek közt egyességet igye- 
kezzék létrehozni és ennek sikerülte esetében az egyes- 
séget jegyzőkönyvbe foglalja, ellenkező esetben pedig a 
tárgyalávSt a kiskorú gyermekek tartásának és nevelteté- 
sének kérdésére is terjessze ki. (Tábl. szab. 23. §.) 



A biró azonban a szülők vétkességének és egyéb személyes 
körülményeinek figyelembevételével a gyermekek nyilvánvaló érde- 
kében a szülők egyességétől és a törvényben (H. T. 95. §. 2. bek.) 
előirt szabályoktól eltérőleg is intézkedhetik, sőt a gyermekeket 
harmadik személyekre is bizhatja. (H. T. 95. §. 3. bek.) 

56. §. 

A tárgyaló biró a peres feleket kérdezze meg az 
iránt, hogy kivánnak-e egymás irányában tartási igényt 
vagy más vagyonjogi követelést érvényesíteni-? Igenlő 
esetben az egyezség e részben is megkisérlendő és sike- 
rülte esetére jegyzőkönyvbe iktatandó ; ha pedig az egyez- 
ség létre nem jönne, a tárgyalás az összes vagyonjogi 
követelésekre kiterjesztendő. (Tábl. szab. 23. §.) 

Az 54. §-ból önként következik, hogy a birói nyomozás a 
vagyonjogi igények érvényesítésére nem terjed ki. 

57. §. 

A tárgyaló biró a kinyomozott tényállást a bizonyí- 
tékokra való hivatkozással jegyzőkönyvbe foglalja s azt 
a jelenlevő felek előtt felolvasván, a szükséghez képest 
kijavítja. A befejezett tárgyalási jegyzőkönyv ugy a tár- 
gyaló biró, valamint a peres felek, illetve ügyvédeik és 
a házasságvédő által aláírandó. (Tábl. szab. 24. §.) 

58. §. 

A bontó- és válóperekben a felek a H. T. 109. §-a 
esetében meghatározott kereset változtatást a tárgyalás 
folyamán addig, mig a kir. törvényszék Ítéletet nem hozott, 
bármikor megtehetik. 

L. Sztehlo: id. mű 50 — 51. 1., és a keresetváltoztatás egy 
érdekes esetét a 16. §. I. jegyzetében. 

59. §. 

Magyarországon tartózkodó külföldi házasfelek által, 
a H. T. 118. §-a alapján beadott kérvény elintézésére 

nézve a tárgyalás általános szabályai megfelelően alkal- 
mazandók. 



60. §. 

A kihirdetést vagy a házasságkötésnél való működést 
megtagadó határozata ellen beadott kérvény esetén az 
eljárás, illetve tárgyalás a következő: 

A biróság csakis a megtagadás okainak valóságát 
és törvényességét vizsgálhatja (1894: XXXIII. t.-cz. 61. §.), 
e korláton belül azonban a polgári tisztviselő, illetőleg 
a közigazgatási hatóság előtt fel nem hozott ténykörül- 
ményeket és bizony itékokat is figyelembe veszi (27198/895. 
sz. I. M. R. 3. §.) 

Ha a biróság szükségesnek találja, a polgári tiszt- 
viselőtől és a közigazgatási hatóságtól a megtagadó hatá- 
rozatra vonatkozó iratoknak és egyéb rendelkezésükre 
álló adatoknak közlését kivánhatja és őket nyilatkozat- 
tételre hivhatja fel. A biróság elrendelheti a házasuló 
feleknek vagy ezek egyikének szóbeli meghallgatását, vagy 
őket Írásbeli nyilatkozat beadására és további bizonyítékaik 
előterjesztésére utasíthatja. Meghallgathatja továbbá a 
házasulok törvényes képviselőit és szülőit is. A vszóbeli 
meghallgatás kiküldött biró által, vagy megkeresés utján 
is történhetik (id. rend. 4. §.) 

A biróság hatóságoknál hivatalból is tudakozódhatik 
és amennyiben a törvény szerint a bizonyítás nem csupán 
okirattal történhetik (1894: XXXIII. t-cz. 50. §.) más bizo- 
nyítás felvételét is elrendelheti. Elrendelheti a házasulok 
egyikének vagy mindkettejüknek eskü alatti kihallgatását 
is. A bizonyítás felvétele a kiküldött biró vagy megkeresés 
utján történik (íd. rend. 5. §.). 



DR. RAFPAY : HÁZASSÁGI PERRENDTARTÁS. 

VIII. FEJEZET. 
A bizonyítás. 

61. §. 

Az 1868: LIV., az 1881: LIX. és az 1893: XVIII. 
t.-czikkeknek a bizonyításra vonatkozó szabályai, az alábbi 
eltérésekkel, házassági perekben is alkalmazandók. 

A beismerés egymagában bizonyítékul nem szolgálhat. 

A kötelék felbontása tekintetében főeskü által való 
bizonyításnak helye nincs. 

I. A birói gyakorlat a bizonyítás tekintetében még mindig nem 
formálódott ki teljesen. Annyi bizonyos, hogy a biróság a házas- 
sági perekben a perrendtartás szabályaihoz szigorúan kötve nincs 
s minden egyes bizonyítási eszközre nézve van eltérés a rendes 
eljárástól. E tekintetben érdekes dr. Fodor Árminnak az ügyvédi 
körben 1896. január 16-án tartott előadása (Ü. L. 1896. 5,\ amely- 
nek folyamán megállapítja pl., hogy az okiratok bizonyító erejét a 
házassági perben szintén nem lehet törvényes szabályokkal meg- 
kötni ; nyilatkozik a levelekkel való bizonyitásra, a tanúvallomás 
megtagadására, a tanú megesketésére, a köztudomású tények bizo- 
nyítására, a beismerésre és az esküre nézve. 

II. A bizonyítást illetőleg világot vetnek a bírói gyakorlatra a 
következő ítéletek: 

1. A birói állandó ítélkezési gyakorlat folytonosan alkalmazza 
azt a jogszabályt, hogy a közjogi természetű bontó perekben a 
beismerés egymagában bizonyítékul nem szolgálhat. (C. 1898/2351. 
.1. K. 1898. 25. és C. 1918/896. Ü. L. 1896. 22.) 

2. Házasságtörés okából a házasság fel nem bontható, ha 

arra nézve, hogy a nő többekkel házasságtörést követett el, más 
bizonyíték nincs, mint a nőnek beismerése. (C. 2120/896. J. 1896. 20.) 

3. A felek puszta megegyezése a házasság felbontására alapul 
nem szolgálhat, de ily megegyezés tekintete alá sorozható, ameny- 
nyiben más módon is nem bizonyittatik, vagy legalább nem támo- 
gattatik az az eset is, a midőn az egyik házasfél által válási okul 
felhozott körülményt a másik fél egyszerűen beismeri. (C. 1253/896. 
J. 1896. 34. és C. 2677/896. Ü. L. 1896. 32.) 

4. A házassági válóperekben a beismerés egymagában itélet 
alapjául szolgáló bizonyítékul el nem fogadható, hallgatag beisme- 
rés pedig egyáltalán bizonyítéknak nem vehető. (C. 6663/897. J. 
1898. 24.) 

5. Tekintettel arra, hogy a tanuk csakis az alperesnek egy 
előttük tett bíróságon kivüli beismeréséi tanúsítják : már pedig a 
házassági kötelék felbontása iránt folyó perben, törvényes gyakor- 
lat szerint, a felek beismerései bizonyítékul nem szolgálhatván, ez 
a beismerés, amennyiben ennek megtörténte, alperes tagadásával 
szemben, csakis tanúvallomásokkal bizonyittatnék, ebben a perben 
elfogadható bizonyítékot még kevésbbé képez. (Budapesti tábla 
5884/897. Ü. L. 1897. 47.) 

6. Felperes a per során alperesnek saját beismerésével s a 
tanuk vallomásával kétségkívül bebizonyította, hogy férje köny- 
nyelmü életet élt, nejével durván bánt, többször tettleg bántalmazta. 
(C. 8546/895. J. K. 1896. 3.) 

7. Ha a peres felek előadása és a tanuk vallomása szerint 
stb. (C. 1800/897. J. K. 1897. 44.) 

8. Egymagában az a ténykörülmény, hogy alperes más férfi- 
vel vagy más férfi lakásán él, a házasságtörésre vonatkozható tény- 
leges cselekmény bizonyítása nélkül ; továbbá az a körülmény, hogy 
alperes beismerte volna, hogy egy idegen férfivel nemileg közösült, 
eme cselekmény más bizonyítékkal nem támogattatván, a házas- 
ságtörés tényének megállapítására és illetve annak bizonyítására az 
a beismerés alapul nem szolgálhat. (C. 115/897. J. 1897. 13.)' 

9. Egymagában azon tén^^ bizonyítása, hogy a férj egy idegen 
nővel több napon át egy vendéglőben egy szobában aludt s azt 
mint nejét jelentette be, a H. T. 76. §-ában említett házasságtörés 
megállapítására nem alkalmas. (C. 4264|896. J. K. 1897. 41.) 

10. Tekintve, hogy alperes több helyen napokon át szállodák- 
ban egy idegen nővel lakott, akit törvényes nejeként jelentett be, 

5* 

ezen szándékos magaviselete által alperes a házastársi kötelessége- 
ket súlyosan megsértette s e miatt a H. T. 80. §. a) pontjában 
megjelölt bontó okot meg kellett állapitani. (C. 4393|898. Ü. L. 
1898. 26.) 

11. A peres felek kölcsönös beismerésével bebizonyított ama 
tény, hogy a házasság már 25 év óta tényleg meg van szakitva, 
ez a házastársi kötelesség oly súlyos megsértését képezi (80. §. a), 
aminek okából felbontás kérhető. (C. 3321|896. Ü. L. 1896. 41.) 

12. A házasság felbontása iránt folyamatban levő perben a 
tárgyaló birónak feladata a peres felek és a házasságvédő előter- 
jesztései alapján a tényállást minden irányban kinyomozni s azokat 
az okokat, a melyek a házasfelek közti meghasonlást előidézték, 
megállapítani, alapos itélet hozhatása czéljából tehát, figyelemmel 
arra, hogy a házassági kötelék felbontása iránt folyó perben a 
bíróság a perrendtartás szabályaihoz szigorúan kötve nincs, sem 
a felperes által ujabban hivatkozott, sem az alperes által felhívott 
tanuk kihallgatása nem mellőzhető. (Bpesti tábla 4360/897. Ü. L. 
1897. 40.) 

13. A házassági válóperekben az 1868: LIV. t.-cz. 111. §-a 
nem alkalmazható és ekként az által, hogy alperes szabályszerű 
idéztetése ellenére a tárgyalásokra meg nem jelent, a felperes által 
panaszolt tények valósága bebizonyitottnak nem tekinthető és e 
tekintetben az a körülmény sem képez bizonyítékot, hogy alperes 
sem az ágy- és asztaltól való elválasztást kimondó, sem a házas- 
sági kötelék felbontását tárgyazó első bírósági Ítéletek ellen felebbe- 
zéssel nem élt és pedig annál kevésbbé, mert az ideiglenes elvá- 
lasztást tárgyazó itélet a korábbi jogszabályok szerint felebbezhető 
sem volt, a felbontást tárgyazó itélet pedig felebbezés nélkül is 
hivatalból való megvizsgálás tárgyát képezi. (C. 1714/896. J. 1896. 
27.) Ennélfogva a Curia mindkét alsó biróság Ítéletét feloldotta és 
az eljárt kir. törvényszéket utasította, hogy a per további tárgyalá- 
sára határnapot tűzzön ki a végett, hogy felperes keresetét az 
1894: XXXI. t.-cz.-ben felsorolt bontó okok valamelyikére alapítsa, 
illetve a panaszolt tények bebizonyítására szolgáló bizonyítékait adja 
elő s a tárgyalás befejezése s a szolgáltatandó bizonyítékok alkal- 
mazása után hozzon a kifejlendőkhöz képest uj Ítéletet. 

III. A bizonyítás tekintetében kivételt képeznek a H. T. 77. §-a 
alapján indított bontó-, illetve válóperek. Ezeknél ugyanis felperes 
csak azt tartozik bizonyítani, hogy alperes a birói felhívásnak nem 

tett eleget s az életközösséget nem állította vissza. Alperest pedig 
annak bizonyítása terheli, hogy a házassági életközösség megsza- 
kításának felperes volt az oka, hogy távolléte tehát jogos, mert 
különben felperes keresetének helyet kell adni. És ha alperes a 
tárgyaláson meg nem jelenik, felperes állításai valóknak tekintendők, 
keresete szerint kell ítéletet hozni és felperesre annak bizonyítását, 
hogy ő nem hibás és hogy alperes távolléte nem jogos : ráhárítani 
nem lehet. Ha pedig a keresetet az elhagyó fél indította, alperes 
köteles bizonyítani magatartásának, pl. házastársa elűzésének, okát 
és jogosságát. 

E tekintetben ma már megállapodott a bírói gyakorlat s ha 
alperes nem bizonyít, vagy a tárgyaláson meg nem jelenik, a 
házassági életközösség megszakítását jogos ok nélkülinek és annak 
helyre nem állitását indokolatlannak tekintik és a házasságot fel- 
bontják. (A judicatura vajúdását ez irányban és az e miatt támadt 
irodalmi vitákat 1. Szerző id. művében, 42 — 48. 1.) 

JX. FEJEZET. 
A birói határozatokról. 

62. 8. 



A bíróság az ügy érdemében s a H. T. 99. §-a 
alapján az ágytól és asztaltól való különélést illetőleg 
Ítélettel, minden egyéb kérdésben végzéssel határoz. 



63. §. 

Mielőtt a kir. törvényszék érdemleges Ítéletet hozna, 
a H. T. 72. vagy 98. §-a esetében a felek kérelmére, az 
előbbi §. esetén esetleg hivatalból, már a per tartama 
alatt, — a H. T. 76., 78. és 79. §-ainak valamelyike 
alapján indított bontó perekben rendszerint, a H. T. 80. 
§-a alapján indított bontóperekben pedig mindig (H. T. 
99. §.), a per letárgyalása után a házasfeleknek ágytól 
és asztaltól való különélését, a H. T. 99. §-a esetén íté- 
lettel, egyébként végzéssel rendeli el. 

Az ágytól évS asztaltól való különélést hat hónapnál 
rövidebb és egy évnél hosszabb időtartamra szabni vagy 
ismételni nem lehet. A felek egyező kérelmére azonban 
a különélés hosszabb időre is kiszabható. (H. T. 99. §.) 
s a különélés tartama alatt a per szünetel. (Tábl. szab. 
30. §. ut. bekezdés.) 

Az ágytól és asztaltól való különélés elrendelése 
esetében a biró ideiglenesen intézkedik a közös kiskorú 
gyermekek elhelyezése és ezeknek, valamint a nőnek 
tartása és a szükséges tárgyaknak ez utóbbi részére ki- 
adása iránt. A nő tartását a biró a házasfelek vagyoni 
és kereseti viszonyaihoz mérten állapítja meg, sőt a férjet 
a tartás alól fel is mentheti. (H. T. 102. §.) 



I. A H. T. 72. vagy 98. §-a eseteiben a különélés elrendelhető 
a semmiségi, a megtámadási, a bontó és válóperekben egyaránt ; 
mig a H. T. 99. §-a alapján csak a bontóperekben, mivel a 105. §. 
a 99. §-t a válóperekre nem terjesztette ki. 

A H. T. 107., 141. és 142. §-aira alapított bontó perekben 
az ágytól és asztaltól való különélés el nem rendelhető, mivel már 
jogerős bontó, illetve elválasztó ítélet van. 

II. A különélést a lábl. szab. 30. §-a és Tóth Gáspár szerint 
(id. mű 175. 1.) mindig indokolt Ítélettel kellene elrendelni ; azonban 
a gyakorlat, H. T. 99. §-ának esetét kivéve, végzésileg határoz a 
különélés felett. Ezt a nézetet elfogadta Sziehlo is (id. mű 52. és 
56. 1.) 

III. Az eljárásról szóló javaslat 44. §-a, a felek kérelmére 
elrendelendő különélést és a kapcsolatos kérdéseket illetőleg igy ren- 
delkezik : 

„A kereset megindítása vagy az előzetes békéltetés kérése 
után a H. T. 72. és 98. §-ai értelmében az ideiglenes különélést a 
perbíróság rendeli el, melynél a főügy folyamatban van és ugyanő 
határoz a H. T. 102. §-ában említett kapcsolatos intézkedések felől. 

Sürgős esetekben a legszükségesebb intézkedéseket az elnök 
is megteheti. 

Ha a kérelmet a szóbeli tárgyaláson kívül adják elő, szóbeli 
tárgyalás nélkül is lehet felőle határozni, az ellenfél azonban, ameny- 
nyiben a késedelem veszélylyel nem jár, írásban vagy jegyző- 
könyvileg meghallgatandó. 

A H. T. 102. §-ában említett intézkedések tárgyában előadott 
kérelmek megállapítására szolgáló ténykörülmények valószínűvé teen- 
dők. A bíróság határozathozatal előtt a szükséghez képest tudako- 
zódásokat is foganatosíthat. 

A bíróság végzéssel határoz, mely azonnal végrehajtható. 

A hozott határozat a körülményekhez módosítható. 

A perbíróságnak vagy az elnöknek határozata ellen egyfokú 
felfolyamodásnak van helye. 

A jelen §. határozatainak alkalmazását nem zárja ki, hogy a 
nőtartás és a gyermekek elhelyezése és tartása felől a bíróság, ille- 
tőleg a gyámhatóság a kereset megindítása vagy az előzetes békél- 
tetés kérése előtt már határozott.'' 

A bírói gyakorlat azonban az itt idézett szabályokat nem 
ismeri, illetve nem követi. 

IV. A különélés elrendelésére nézve a bírói gyakorlat a 
következő : 

1. A H. T. 99. §-a értelmében az ágytól és asztaltól való 
különélést elrendelő ítélet csupán békéltetési kísérletet képez és 
ennélfogva ennek az ítéletnek oly joghatály nem tulajdonitható, 
mely a bontó ok fenforgása iránt elővélelmet állapítana meg és 
következményül vonná a házasság felbontását. (C. 2351 1898. J. K. 
1898. 25.) 

2. Az ágytól és asztaltól való különélésnek a korábbi jog- 
szabályok alatt, vagy a H. T. 99. §-a alapján történt elrendelése 
nem létesít végleges állapotot, hanem az csakis a felek kibékülé- 
sére irányzott ideiglenes jellegű rendszabályt képez, az ily ideiglenes 
intézkedést tárgyazó ítélet tehát felbontó ítéletté át nem változtat- 
ható. (C. 636/897. Ü. L. 1897. 15. Azonos: C. 2637/897. J. K. 
1897. 40.) 

3. A H. T. 99. §-a alapján hozott közbenszóló ítéletnél az 
ügy érdeme el nem bírálható s a végleges felbontás kérésére viszon- 
kereset esetén ezen ítéletben mindkét fél feljogosítandó. (C. 2447. 
2805/897. J. K. 1897. 41.) 

4. AtH. T. 99. §-a értelmében különélést rendelő itélet ellen 
felebbezésnek van helye. (C. 4582/897. Ü. L. 1898. 15. Megokolás : 
A H. T. 99. §-a értelmében ágy- és asztaltól való különélést rendelő 
ítélet ellen való felebbezhetés joga a törvény által kizárva nincs 
s az e részben követett bírói gyakorlat szerint is az ily ítéletek 
ellen beadott felebbezések elfogadtattak ; indokolja ezt a gyakorlatot 
az a körülmény, hogy az a kérdés, vájjon a különélés elrendelésé- 
nek helye van-e vagy sem ? a bontó ok minőségéhez képest vitás 
lehet, ugyanazért ebben a kérdésben a felektől a jogorvoslat meg 
nem tagadható, a per • előkészítésére tartozó intézkedést pedig a 

különélés elrendelése azért nem képez, mert ez nem oly eljárási 
szabály, mely minden válóperben eg^^aránt alkalmazandó volna.) 
Sziehlo (id mű 60 1.) és Tóth (id. mű 181.1.) ellenkező nézete tehát 
nem állhat meg. E miatt vita is volt Futó P'erencz és Tóth 
Gáspár közt (J. 1895. 48. és 49.) Futó a felebbezés megengedhető- 
sége mellett érvelt, mig Tóth, a tábl. szab. 30. §-ára támaszkodva, 
a jogorvoslatot megengedhetlennek tartotta, mert azt — szerinte — 
sem jogi, sem czélszerüségi tekintetek nem támogatják. 

5. Az 1894: XXXI. t.-cz. 80. §. a) pontjára alapitott bontó 
perekben ennek a törvénynek 99. §. 2. tétele szerint az ágytól és 
asztaltól való különélést mindenkor el kell rendelni, még az esetben 
is, ha a házasfelek a válókereset beadását megelőzőleg huzamos 
ideig különéltek. (C. 812/897. J. K. 1897. 16. Állandó gyakorlat.) 

6. A H. T. 99. §. értelmében hozott birói határozattal a ke- 
reseti jog érdemileg nincs eldöntve, tehát az ügy érdemi eldöntése 
előtt az ágytól és asztaltól való különélésnek elrendelése nem zárja 
ki azt, hogy a bontási kérelem elutasittassék. 

Az ideiglenes különélést elrendelő Ítéletből nem következik, 
hogy az ügy érdemi eldöntésénél a kereseti jog hiányára vonatkozó 
kifogások egyáltalán nem érvényesülhetnek. (C. 6522/97. J. K. 
1898. 5.) 

7. A 99. §. alapján hozott Ítéletben a kereset és a viszonkere- 
set érdembeni elbírálást annál kevésbbé nyerhet, mivel a bontó ok 
fenforgásának és minősítésének, valamint a házasság felbontásának és 
a vétkességnek kérdései csupán a 100. §-ban előirt ujabb eljárás 
eredményéhez képest hozandó Ítéletben oldhatók meg véglegesen. 
(C. 2805/97. J. 97. 31.) 

8. A különélést oly perben is el kell rendelni, mely a H. T. 
életbeléptetése előtt indult és az alsóbírói ítéletek a kereset átala- 
kítása végett feloldatván, az a H. T. oly §-ára alapíttatik, melynél 
a különélés elrendelése elő van írva. (L. Dr. K. J. czikkét Ü. L. 
1896. 45.) 

9. Ismeretíen tartózkodásu alperes ellen, ha ol}^ jelenségek 
merültek fei a per során, melyek esetleg a H. T. 80. §. a) pontja 
alapján bontó oknak minősíthetők, a 99. §. szerint az ágytól és 
asztaltól való különélés szükségképen elrendelendő. (C. 3173/898. 
Ü. L. 1898. 30.) 



Digitized by VjOOQIC 



74 



64. §. 

Az ágytól és asztaltól való különélésre kiszabott 
idő letelte után három hónap alatt a felperes és viszon- 
kereset esetében az alperes kérheti a házasság felbontá- 
sát. Ha ezt elmulasztják a felek, a perben érvényesített 
ok alapján, a házasság felbontását többé nem lehet kérni. 

Ha a házastárs a kérvény beadásában erőhatalom 
vagy cselekvőképtelenség által gátolva van, mig ezen 
akadály tart, a határidő lefolyása ugy reá, mint a tör- 
vényes képviselőre nézve szünetel. (H. T. 100. és 83. §§.) 

Ezen kérvény folytán a törvényszék békéltetést ren- 
del s ennek sikertelensége esetén a per érdemében itél. 

I. Ha a házasság felbontását nemcsak felperes, hanem viszon- 
keresettel az alperes is szorgalmazza s a házasfeleknek ágytól és 
asztaltól hat hóra terjedő különélése az 1894. évi XXXI. t.-cz. 99. §. 
alapján elrendeltetik, ezután a házasság az id. törv. 100. §. szerint 
a hat havi határidő leteltével, esetleg csak annak a félnek kérel- 
mére bontható fel, aki eme kérelmét a hat havi határidő lejárta 
után három hó alatt előterjeszti. (C. 1482|898. J. K. 1898. 25.) 

A viszonkereset eldöntésének nincs helye az esetben, ha alpe- 
res a különélésre kitűzött határidő letelte után 3 hó alatt a házas- 
ság felbontását külön nem kéri, viszont azonban kizárólag felperes 
kérelmére az ügy addig érdemileg el nem dönthető, mig alperesre 
nézve a H. T. 100. §-a értelmében kitűzött határidő le nem járt. 

II. A harmadik bekezdésben foglalt szabály állandó birói 
g3'akorlat. Ezt igazolja a következő curiai itélet : Oly esetben, 
midőn a H. T. 99. §-a alapján a feleknek ágytól és asztaltól való 
különélése elrendeltetett, az illető félnek a határidő lejártával a 
házasság felbontását szorgalmazó kérvénye felett mindenkor a másik 
fél meghallgatása, illetve a feleknek esetleges kibékitése végett tár- 
gyalási határnap kitűzendő és csak a tárgyalás sikertelensége eseté- 
ben hozható meg a házassági köteléket felbontó érdemleges * itélet. 
(C. 2910/897. J. K. 1897. 43). Dr, Márkus Dezső szerint (J. K. 1895. 
18.) ezzel szemben az ujabb békéltetést a különélés határidejének 

sikertelen lejárta fölöslegessé teszi, a fél vagy a felek akaratát 
pedig az eljárás újra felvételére irányuló kérelem kétségtelenné teszi. 
Az ujabb tárgyalás csak akkor szükséges, ha a különélés ideje 
alatt a per tárgyát képező jogviszonyok valamelyikében oly változás 
állott be, mely az itélet hozatala szempontjából a biróság figyelmét, 
illetve a megfelelő perbeli előkészitést és mindkét fél meghallgatását 
igényli. 

III. A birói békéltetés ez esetben is ugy folyik le, mint azt 
fentebb jellemeztem. 



65. §. 

A per érdemében határozó Ítéletnek tartalmaznia kell : 

1. az Ítéletekre vonatkozó általános kellékeket; 

2. a peres felek nevét; 

3. a házasság megkötésének módját, helyét és idejét; 

4. a házasság érvénytelenségének, felbontásának, vagy 
az ágytól és asztaltól való elválasztásnak kimondását, az 
érvénytelenségi és bontó oknak a H. T. vonatkozó sza- 
kasza állal való megjelölését, ha pedig a keresetnek vagy 
viszonkeresetnek hely nem adatnék, a kérelem elutasí- 
tását ; 

5. bontó- és válóperekben (kivéve a H. T. 107., 141. 
és 142. §-aira alapított bontó pereket) a vétkesség kimon- 
dását (H. T. 85. §.); 

6. bontó- és válóperekben a házasságkötéstől való 
eltiltást azzal, akivel a vétkes fél a házasságtörést elkö- 
vette (H. T. 85.^ és 105. §§.) ; 

7. ha a keresetnek vagy viszonkeresetnek helyt ad 
a biróság, a jogerős Ítéletnek az állami anyakönyvi hiva- 
tallal való közlését (1894: XXXIII. t.-cz. 67. §.) 

8. a netalán létező kiskorú gyermekek nevét és élet- 
korát; a tartásukra és elhelyezésükre vonatkozó intézke- 
dést (H. T. 95. §.) vagy esetleg ezeknek a kérdéseknek 

a gyámhatósághoz utalását (H. T. 96. §.) és a jogerős 
Ítéletnek a kiskorú gyermekek érdekében a gyámhatóság- 
gal leendő közlését (1877: XX. t.-cz. 13. §.) ; 

9. ha a keresetnek vagy viszonkeresetnek hely ada- 
tik, a pernek a felső bírósághoz hivatalból felterjesztése 
iránt tett intézkedést. 

Ha kérte a felek valamelyike : 

10. a női tartásdíj megállapítását és biztosítását (H. 
T. 90. §.) ; 

11. a házasvság fennállása alatt vagy ezt megelőzőleg 
a házasság okából kapott ajándékoknak vagy ezek érté- 
kének megtérítésére való kötelezést vagy az ajándékozási 
ígéretek hatálytalanítását (H. T. 89. §.) ; 

12. a vagyonjogi követelések elintézését (H. T. 
90—93., 102., 105., 134. §§.) ; 

13. a névviselésre való feljogosítást. (H. T. 94. §.) 

14. az ügyvédek, a házasságvédő és az ügygondnok 
dijának és költségének megállapítását. 



I. Ezek a szabályok a táblai szabályzaton, a H. T. idézett 
§-ain és a következő ítéleteken alapulnak : 

1. Tekintve, hogy a lelkészi hivataloknak az anyakönyvre 
vonatkozó működése az 1895. év október 1-től kezdve megszűnt, 
megszűnt hivatallal való hivatalos érintkezésnek pedig helye nincs, 
a másodbiróság ítéletének azt a rendelkezését, amely szerint az 
Ítélet a lovászpatonai ág. ev. lelkészi hivatallal rendeltetett közöl- 
tetni, mellőzni kellett s az 1894: XXXIII. t.-cz. 67. §-a alapján, az 
első bíróság Ítéletében foglalt rendelkezéshez képest, az ítélet az ille- 
tékes állami anyakönyvvezető vei rendeltetik közöltetni. (C. 3611/896. 
J. K. 1896. 47. Azonos: C. 5674/896. J. K. 1897. 41. és 2953/896. 
J. 1896. 33.) 

2. Minthogy az 1894: XXXIÍI. t.-cz.-nek az állami anyakönyv- 
vezetőkre vonatkozó rendelkezései, ez iránybani törvényes intézkedés 
hiányában, az egyes felekezeti lelkészekre ki nem terjeszthetők ; az 
id. t.-cz. 67. §-a szerint az ebben említett bírói határozatok általában 

az anyakönyvvezetővel közlendők, ez utóbbi alatt csakis az az 
állami anyakönyvvezető értendő, a ki azon felekezeti anyakönyv- 
vezetőnek helyébe lépett, a ki az illető felekezeti házassági anya- 
könyvet vezette. (C. 5755|896. J. 1896. 52. és 5764|896. J. 1897. 46.) 

3. A H. T. 141. §-a alapján a korábbi törvények hatálya alatt 
keletkezett, a házasfeleknek ágytól és asztaltól való elválasztását 
kimondó ítéletnek bontó Ítéletté való átváltoztatása esetében a vét- 
kesség kimondása mellőzendő, mert e részben a 141. §. intézkedést 
nem tartalmaz. (C. 5863|896. J. K. 1897. 41. Azonos: C. 3557|897. 
J. K. 1897. 43. és 4913|897. Ü. L. 1897. 41.) 

4. A szülők közt peren kivül létrejött s közjegyzői okiratba 
foglalt egyesség, mely szerint a gyermek elhelyezése s tartása iránt 
történik intézkedés, a H. T. 142. §-a értelmében hozott itélet mellett 
a gyámhatósággal szintén közlendő. (C. 61521896. J. 1897. 46.) 

5. A házassági kötelék felbontását s a gyermekek tartását s 
elhelyezését tárgyazó itélet az illetékes állami anyakönyvvezetővel 
és az illetékes árvaszékkel hivatalból közlendő. (C. 4776|898. J. K. 
1898. 17.) 

6. A bontó kereset alapjának téves törvényhelylyel való meg- 
jelölése, a kereset elutasítását nem vonja maga után. (C. 4264|896. 
J. K. 1897. 41.) 

7. A név viselésére vonatkozóan csak akkor szükséges az 
ítéletben külön -kijelentés, ha a nem vétkes nő a férj nevének vise- 
lésére feljogosittatik. (C. 4667,897. J. K. 1897. 52. és 4367/897. 
Ü. L. 1897. 45.) 

8. A H. T. alapján keletkezett bontó ítéletekben nincs helye 
oly különös kijelentésnek, hogy az itélet rendelkezése a kötelék- 
nek az alperesre nézve való fennállását npm érinti. (C. 5087/897. 
J. K. 1897. 44.) 

9. Az ítéletben mellőzendő az a fölösleges kijelentés, mely 
szerint mindkét félnek az ujabb házasságralépés megengedtetik, 
mert: 1. a feleket az ehhez való jog törvénynél és nem bírói íté- 
letnél fogva illeti meg, így ezen engedély kijelentése merőben fö- 
lösleges (C. 811 '897. J. 1897. 42.) továbbá 2. a H. T. 46. §-ának 
2. bekezdése szerint a semmis házasságot semmissé nyilvánítása 
után ugy kell tekinteni, mintha meg sem köttetett volna. (C. 6375|897. 
Ü. L. 1898. 3.) és 3. tekintettel arra, hogy a H. T. értelmében csak 
a házasságkötéstől való eltiltás mondandó ki, az id. törv. 85. §-ában 
megjelölt esetben s az ott meghatározott korlátok között s ha ily 

tiltó rendelkezés az ítéletben nem foglaltatik, a felek, kiknek házas- 
sága jogérvényesen felbontatott, az uj házasságkötésben gátolva 
nincsenek és arra a biróság külön engedélye nem szükséges, az 
elsőbiróság Ítéletében foglalt az a kijelentés, mely szerint felperes- 
nek az uj házasságralépést megengedi, mellőzendő volt. (Győri 
tábla 1782|896. C. hh. Ü. L. 1896. 46.) 

10. A H. T. 141. §-a alapján a korábbi törvények hatálya 
alatt keletkezett, a házasfeleknek ágy- és asztaltól való jogerejü 
elválasztását kimondó ítéletnek bontó ítéletté való átváltoztatása 
esetében a vétkesség kimondása mellőzendő, mert e részben a 141. 
§. intézkedést nem tartalmaz. (C. 5863/896. J. K. 1897. 41. Azonos: 
3557/97. J. K. 1897. 43., 4913/897. Ü. L. 1897. 41.) 

11. Midőn a házasfelek az ágytól és asztaltól való elválasztó 
Ítéletnek átváltoztatását egyáltalán nem kérelmezik, a biróság ily 
esetben nincs hivatva arra, hogy a házasság felbontása czéljából a 
H. T. 141. §-át hivatalból alkalmazza. (C. 625/897. és 6415|96. J. 
1897. 24.) 

1 2. A H. T. szerint az engesztelhetetlen gyűlölség bontó okot 
nem képez ugyan, azonban ugyanazon törvény 139. §-a szerint az 
ezen törvény hatályba lépte előtt kötött házasságok a korábbi jog- 
szabályok uralma alatt létrejött tények alapján is felbonthatók, ha 
ezen tények az idézett törvény szerint bontó okot képeznek, ennek 
folytán a 80. §. a) pontja alapján a Curia a házasságot felbon- 
totta, míg a két alsóbiróság bontó ítélete az engesztelhetlen gyü- 
lölségen alapult. (C. 9390/896. J. 1896. 13.) 

13. Habár a házasság felbontása jogczíméül felhozott engesz- 
telhetlen gyűlölség az időközben hatályba lépett 1894: XXXI. t.-cz. 
szerint bontó okot nem képez, mégis ezen törvény 142. §-a azon 
esetre, ha a korábbi jogszabályok uralma alatt a házassági kötelék 
az egyik félre nézve fenmaradt, ezen házasfelet feljogosítja arra, 
hogy a reá nézve fennálló házassági köteléknek felbontását, a másik 
félre nézve a házasságot felbontó itélet hatályának kiterjesztetése 
által kérhesse. (C. 795/896. J. 1896. 18.) 

II. A bíróságoknak a 9. pontban ismertetett állandó gyakor- 
lata daczára dr. Kesserü Lajos azt véli (J. K. 1897. 12.), hogy „a 
házassági perekben, azon esetben, ha a házasság 1895. október 1. 
előtt köttetett, a H. T. 67. §-ának rendelkezéséhez képest a bíróság 
nem az állami, hanem azon felekezeti anyakönyvi hivatal értesí- 
tendő, ahol a házasság megkötése az anyakönyvbe bevezettetett." 

Dr. Márkus is azt tanította (id. mű 39. pont), hogy a jogerős ítélet 
a házassági anyakönyvbe bejegyzése czéljából a házasság megkö- 
tésénél közreműködött anyakönyvvezetővel (lelkész, rabbi) közlendő. 
Véleményüket azonban a gyakorlat régen superálta. 

III. Az ítélet constructiójára nézve a házassági perekben 1. 
Tóth Gáspár czikkét (J. K. 1898. 13.), amely sok hasznavehető 
útmutatást tartalmaz. 

IV. A házasságvédő dijában a feleket egyetemlegesen szokták 
bíróságaink marasztalni (1. kolozsvári tábla, 3297|896. J. 1897. 42.), 
mig az ügygondnok diját méltán arra a félre hárítják, akinek érde- 
kében az ügygondnokot kirendelték. A perköltség tekintetében is 
helyes irányban halad a gyakorlat, mikor szakított azzal a régi 
szabálylyal, hogy az megszüntetendő ; a vétkes felet helyes ugyanis 
a perköltség viselésére kötelezni. 

V. Az 1894: XXXIII. t.-cz. 67. §. : „Ha a házasság jogerős 
bírói határozattal érvénytelennek nyilvánittatik vagy felbontatík, ha 
a felek ágytól és asztaltól elválasztatnak, vagy ha az ágytól és 
asztaltól elválasztott házasfelek az életközösség visszaállítását a per- 
ben eljáró bíróságnál bejelentik, az első folyamodásu bíróság erről 
az anyakönyvvezetőt a megfelelő anyakönyvi feljegyzés teljesítése 
végett a jogerős bírói határozat közlésével hivatalból értesíti. 

Külföldi bíróságnak magyar állampolgár házassági ügyében 
hozott ítélete alapján az anyakönyvi feljegyzés nem foganatosítható." 



66. §. 

A kir. törvényszék a H. T. 68. §-a alapján hozzája 
intézett bejelentés fölött végzéssel határoz s ha azt indo- 
koltnak imeri el, egyszerűen tudomásul veszi. 



67. §. 

Az ágytól és asztaltól elválasztott házasfelek által a 
házassági életközösség visszaállitásáról a perben eljáró 
bírósághoz intézett bejelentés felett (H. T. 106. §.) a kir. 
törvényszék végzéssel határoz, amelyben a bejelentést 

tudomásul veszi, az Ítéleteket hatálytalanoknak mondja 
ki s erről az anyakönyvvezetőt a megfelelő anyakönyvi 
feljegyzés teljesítése végett (1894: XXXIII. t.-cz. 67. §.) 
értesiti. 



A H. T. 106. §-a értelmében a bejelentés időpontjától kezdve 
szűnnek meg az ágytól és asztaltól való elválás jogkövetkezményei 
s igy az Ítélet hatályát a felek maguk szüntetik meg. A bíróság 
tehát csak tudomásul veheti elhatározásukat, illetve a bejelentést. 



68. §. 

A kir. törvényszék a kihirdetést vagy a házasság- 
kötésnél való közreműködést megtagadó határozat elleni 
eljárásban a megtagadás okainak valósága és törvényes- 
sége íelől végzéssel határoz (27198/1895. sz. I. M. R. 
5. §.). Ha a kérelem alapos, az anyakönyvvezetőt a kihir- 
detés foganatosítására, illetve a házasságkötésnél való köz- 
reműködévsre utasítja. 

69. §. 

Végzéssel határoz a kir. törvényszék, midőn a nő 
kívánságára a férjet a tartásdíj biztosítására (H. T. 90. §.), 
vagy pedig veszély esetén a szülőket a gyermekek szá- 
mára megszabott tartás biztosítására (H. T. 95. §.) kötelezi. 

70. §. 

A Magyarországon tartózkodó külföldi házasfelek 
által a H. T. 98. és 101 — 103 §-ainak megfelelő intéz- 
kedések tétele iránt beadott kérelem felett a kir. törvényszék 
végzéssel határoz. (H T. 118. §.) 

X. FEJEZET. 
Jogorvoslatok. 

71. §. 

A jogorvoslatokra nézve házassági ügyekben az 1881 : 
LIX. t.-cz. rendelkezései az alább felsorolt eltérésekkel 
alkalmazandók. (Tábl. szab. 39. §.) 

72. §. 

Ha az első vagy másodbiróság a házasságot érvény- 
telennek mondta ki, felbontotta, vagy ágytól és asztaltól 
elválasztó Ítéletet hozott, a periratokat a felsőbb bíróság- 
hoz hivatalból, tehát akkor is felterjeszti, ha az Ítélet 
ellen senki sem élt felebbezéssel. 



I. Ez a szabály megfelel a mai bírói gyakorlatnak (tábl. szab. 
39. §.), azonban a házassági pereknek hivatalból való revisiója 
ellen több oldalról kifogás merült fel. A kettős revisiót méltán el 
is lehetne ejteni s a Curia elé csak akkor kellene vinni ezeket a 
pereket, ha a felek a táblai itélet ellen felebbeznek. (Alapos indo- 
kokat hoz fel e mellett a nézet mellett, Sztehlo Kornél, Ü. L. 1897. 
52.) Az eljárásról szóló tervezet a hivatalból való revisio elvét 
szintén elejtette. 

II. A házasságvédő felebbezési jogára nézve 1. a 16. §. II. 
jegyzetét. 

73. §. 

A felsőbb bíróságok az alsó bíróságok ítéletének azt 
a részét, amely az érvénytelenséget, a felbontást vagy 

elválást kimondja és a kiskorú gyermek tartása és el- 
helyezése iránt intézkedik, hivatalból ; ellenben az Ítélet- 
nek eg3^éb rendelkezéseit csak ezekre irányuló felebbezés 
esetén vizsgálja meg. Az ítélet minden részében csak 
akkor emelkedik jogerőre, ha a kir. Curia is felül- 
vizsgálta. 

Ez a szabály a tábl. szab. 41. §-án és a birói gyakorlaton 
alapszik. Ha a Curia a köteléket fentartotta, az Ítéletnek egyéb 
rendelkezései hatál^^talanok. 

74. §. 

Ha a kir. ítélőtábla a házasságot érvénytelenítő, fel- 
bontó vagy elválasztó és a felek által nem felebbezett 
ítéletet helybenhagyja: a periratok a kir. ítélőtábla által 
közvetlenül a kir. Curiához terjesztendők fel. Ugyanez a 
szabály követendő, ha az első bírói ítélet ellen a házas- 
ságvédő csak a kötelék tekintetében felebbezett. 

Ha azonban az első bíróság ítélete ellen a peres 
felek, vagy azok valamelyike felebbezéssel élt, vagy pedig 
a házasságvédő felebbezése a köteléken kívül más kérdésre 
is kiterjed, valamint akkor is, ha a kir. ítélőtábla a kir. 
törvényszék ítéletét bármi tekintetben megváltoztatta: a 
periratokat a kir. ítélőtábla a kir. törvényszékhez küldi 
vissza és ez esetben a periratok csak a kir. ítélőtáblai 
Ítéletre vonatkozó felebbezési határidő lejártával terjesz- 
tendők fel a kir. Curiához. (Tábl. szab. 42. §.) 

75. §. 

Ha a másodbiróság a házassági kötelék érvényte- 
lensége, felbontása vagy elválasztása iránti kérelmet eluta- 
sító .elsőbirósági jtéletet megváltoztatja és a házasságot 

érvénytelennek mondja ki, felbontja vagy a feleket ágytól 
és asztaltól elválasztja: a másodbiróság ez esetben a 
fenforgó gyermektartási s vagyonjogi kérdések elbírálásába 
nem bocsátkozik, hanem a periratokat az emiitett kérdések 
elbírálása végett az elsőbirósághoz küldi vissza, mely 
esetben a periratok csak akkor terjesztendők fel, midőn 
az ujabban hozott elsőbirósági Ítéletre vonatkozó íelebbe- 
zési határidő lejárt. Ugyanez az eljárás követendő akkor 
is, midőn a harmadbiróság változtatja meg a másodbiró- 
ságnak a házasság érvénytelenítése, felbontása vagy az el- 
választás iránti kérelmet elutasító Ítéletét. (Tábl. szab. 43. §.) 



76. §. 

Felfolyamodásnak van helye az 1881 : LIX. t.-cz. 
IIL fejezetében jelzett eseteken kivül: 

1. Az illetékesség kérdésében hozott külön határozat 
ellen, akár adatott hely a kifogásnak, akár nem. (Tábl. 
szab, 1 5. §.) ; 

2. a keresetet hivatalból visszautasító ; 

3. a különélés! kérelmet elrendelő vagy megtagadó 
(H. T. 72. és 98. §§.); 

4. a H. T. 68. és 106. §-ai alapján benyújtott beje- 
lentést visszautasító ; 

5. az életközösség helyreállítására való felhívást vagy 
hirdetést kibocsájtó vagy megtagadó (H. T. 77. §.) ; 

6. a női vagy gyermektartás biztosítását elrendelő 
vagy megtagadó (H. T. 90. vagy 95. §.); 

7. a kihirdetést vagy a házasságkötésnél való köz- 
reműködést megtagadó határozat elleni eljárásban hozott 
elutasító (27198/895. sz. I. M. R. 7.) 

8. a H. T. 118. §-a alapján és 

9. a H. T. 72. és 102. §-ai alapján hozott végzések ellen. 

Ezeket a szabályokat a birói gyakorlat már jórészt megálla- 
pította. Tóth Gáspárnak és Sztehlo Kornélnak azt a nézetét, mintha 
az ideiglenes különélést elrendelő vagy megtagadó határozat ellen 
nem lenne helye jogorvoslatnak, a gyakorlat lerontotta. Ebből folyik 
azután, hogy a kapcsolatos kérdésekre nézve (H. T. 72. és 102., 
valamint 118. §§.) szintén meg kell engedni a felfolyamodást. 



77. §. 

Házassági perekben a házassági köteléket illetőleg 
perújításnak helye nincs. 

Az elutasított fél azonban az elévülési határidőn 
belül uj keresettel kérheti a házasság felbontását vagy 
érvénytelennek nyilvánítását. 

A vétkesség kérdésében, továbbá gyermektartási s a 
vagyonjogi igényekre nézve házassági perekben is helye 
van a perújításnak. 



A jogerős itélei anyagi hatálya az, hogy a felek közötti 
viszonyt végleg szabályozza és ez által e tekintetben a felek között 
az anyagi jogviszonyokra nézve maradandó állapotot teremt. De a 
perjog az itélt dologgal szemben jogorvoslat gyanánt megengedi a 
perújítást. Kivételt egyedül a házassági perek képeznek, a melyekre 
nézve a perujitást hazai perjogunk sohsem engedte meg. Ezt a 
szabályt fenn kell tartanunk ezután is. 

Egyedül áll az irodalomban Sztehlo Kornél azzal a nézetével 
(id. mű (35. 1.), hogy addig, amig a házasság birói megsemmisítése 
vagy érvénytelenítése után a felek vagy azok egyike uj házasságra 
nem lépett, helye van a perújításnak. Igaz ugyan, hogy az eljárási 
tervezet 58. §. 3. pontja is erre az álláspontra helyezkedik, de azt 
nem lehet elfogadni. 

Függelék. 



I. Az 1894: XXXI. t-cz.-nek azon §-ai, amelyekre ebben 
a munkában hivatkozás történt. 

3. §. Az a jegyes, aki az eljegyzéstől alapos ok nélkül visz- 
szalépett vagy a másik jegyesnek a visszalépésre alapos okot szol- 
gáltatott, a másik jegyesnek és rokonainak a kötendő házasság 
czéljából tett kiadások erejéig kártéritéssel tartozik, és köteles azt, 
amit neki a másik jegyes vagy annak rokona a kötendő házasság 
okából ajándékozott vagy az eljegyzés jeléül adott, természetben 
visszaadni vagy ha ennek helye nem lehet, értékét gazdagodása 
erejéig megtéríteni ; a másik jegyes vagy annak rokona által a kö- 
tendő házasság okából részére tett ajándékozási igéret pedig hatá- 
lyát veszti. 

Az eljegyzéskor cselekvőképességében korlátolt jegyes kárté- 
ritéssel csak akkor tartozik, ha az eljegyzésbe törvényes képvise- 
lője beleegyezett. 

6. §. Cselekvőképtelen személy (127. §.) nem köthet házasságot. 

7. §. Fejletlen korú nem köthet házasságot. 

Férfi tizennyolczadik, nő tizenhatodik évének betöltésével éri 
el fejlett korát. 

Az igazságügyminister felmentést adhat. 

8. §. Kiskorú nem köthet házasságot törvényes képviselőjé- 
nek beleegyezése nélkül. 

Húsz éven aluli kiskorú házasságához, ha törvényes képvise- 
lője nem a jogosult szülő, szükséges még ennek beleegyezése, 
szülő nem létében pedig a gyámhatóság jóváhagyása. Nem szüksé- 
ges e jóváhagyás, ha a törvényes képviselő a kiskorúnak nagyatyja. 

Ha a törvényes képviselő vagy a szülő a beleegyezést nem 
adja meg, azt a gyámhatóság beleegyezése pótolja. 

12. §. Nem köthet uj házasságot az, kinek korábbi házassága 
meg nem szűnt vagy érvénytelenné nyilvánítva nincs. 

Ha a korábbi házasság semmis, a 21 §., holttá nyilvánitás 
esetében pedig a 73. és 74. §-ok rendelkezése irányadó. 

47. §. Semmiségi per indítására jogosítva vannak : a házas- 
felek, a kir. ügyész és az, aki kimutatja, hogy a házasság semmis- 
ségétől valamely jogi érdeke függ. 

Ily per indítására jogosítva vannak különösen : 

a) a korábbi házastárs a véle előbb kötött házasság okából, 
míg ez a házasság meg nem szűnt ; 

b) a későbbi házastárs, ha saját házasságának ér\^énye a ko- 
rábbi házasság semmisségétől függ; 

c) az, aki a későbbi házasság érvényessége iránt jogilag ér- 
dekelve van. 

48. §. Cselekvőképességében korlátolt házastárs a semmisségi 
perben perképes. 

Cselekvőképtelen házastársakra a törvényes képviselet sza- 
bályai alkalmazandók. 

49. §. A semmisségi pert csak addig lehet megindítani, míg a 
házasság meg nem szűnt. 

50. §. A semmisségi perben keletkezett jogerős ítélet minden- 
kivel szemben hatályos. 

Ha a 12. §. okából indított semmisségi perben a korábbi há- 
zastárs részt nem vett, az elutasító ítélet hatálya reá nem terjed ki. 

51. §. Megtámadható a házasság, melyet valamelyik házasfél 
a 7. §. ellenére kötött. 

52. §. Megtámadható a házasság, melyet valamelyik házas- 
fél a 8. §-ban megkívánt beleegyezés, illetőleg jóváhagyás nélkül 
kötött. 

A gyámhatósági megállapítás (9. §. negyedik bekezdés) téves- 
sége a házasság érvényére nincs befolyással. 

53. §. Megtámadható a házasság kényszer miatt, ha azt vala- 
melyik házasfél fenyegetéssel előidézett alapos félelem következté- 
ben kötötte. 

54. §. Megtámadható a házasság tévedés miatt : 

a) ha az egyik házasfél egyáltalán nem akart házasságot 
kötni és nem tudta, hogy kijelentésével házasságot köt; 

b) ha az egyik házasfél mással kötött házasságot, mint akivel 
akart és nem tudta, hogy a személy más ; 

c) ha az egyik házasfél már a házasság kötésekor állandóan 
képtelen volt a házasági tartozás teljesitésére és a másik házasfél 
ezt nem tudta, sem a körülményekből nem következtethette ; 

d) ha az egyik házasfél a 79. §-ban vagy a 80. §. d) pontjá- 
ban emiitett büntetésre volt itélve és a másik házasfél ezt nem 
tudta és utóbbi esetben egyszersmind alaposan feltehető, hogy ezt 
tudva, a házasságot meg nem kötötte volna ; 

é) ha a nő a házasság megkötésekor mástól házasságon kivül 
teherbe volt ejtve és ezt a férj a házasság megkötésekor nem 
tudta ; 

f) ha a holttá nyilvánított házastárs az uj házasság megkö- 
tése után jelentkezik és az uj házastársak a házasság megkötése- 
kor nem tudták, hogy a holttá nyilvánitott életben van. 

55. §. Megtámadható a házasság megtévesztés miatt, ha a meg- 
tévesztés a másik házastársnak lényeges személyi tulajdonságaira 
vonatkozik és a megtévesztést a másik házastárs 'tudva maga idézte 
elő, vagy tudta a megtévesztést, mely egy harmadiktól ered. 

Nem támadható meg a házasság, ha alaposan föltehetni, hogy 
a megtévesztett házasfél a házasságot a megtévesztés nélkül is 
megkötötte volna. 

56. §. A megtámadásra jogosítva van : 

a) a 7. §. ellenére kötött házasság esetében, a mig a házas- 
társ fejletlen kora tart, az igazságügyministertől nyert felhatalma- 
zás alapján a kir. ügyész, ezentúl maga a házastárs ; 

b) a 8. §. ellenére kötött házasság esetében a fejlett korát 
elért kiskorú házastárs, és a mig kiskorúsága tart, az ő gyám- 
hatósága ; 

c) az 53 — 55. §-ok eseteiben a kényszeritett, tévedő vagy 
megtévesztett házastárs. 

A gyámhatóság a megtámadás jogát az árvaügyész által gya- 
korolja. 

Az a házastárs, a ki fejlett korának elérése után a házasságot 
helyben hagyja (44., 65. §§.) azt a miatt, hogy a 8 §. ellenére köt- 
tetett, meg nem támadhatja. 

57. §. A megtámadás határideje egy esztendő. 
E határidő számítandó : 

á) a 7. §. ellenére kötött házasság esetében a kir. ügyészre 

nézve attól a naptól, a melyen a házasság megtámadhatósága hiva- 
talos tudomására jutott; a házastársra nézvCj a mely napon fejlett 
korát elérte ; 

b) a 8. §. ellenére kötött házasság esetében a gyámhatóságra 
nézve attól a naptól, a melyen a házasság megkötése hivatalos 
tudomására jutott (58. §.) ; a házastársra nézve, a mely napon a 
házasságot kötötte, ha pedig ekkor még fejletlen korú volt, a mely 
napon fejlett korát elérte; 

c) az 53 — 55-ik §-ok eseteiben attól a naptól, a melyen a 
házastárs a kényszer hatása alól felszabadult, vagy a tévedést 
avagy a megtévesztést felismerte. 

58. §. A gyámhatóság tudomásával egyenlő hatályú azon tör- 
vényes képviselő vagy szülő tudomása, a kinek utólagos beleegye- 
zése a megtámadás kizárásához elégséges. 

Ha ehhez csak mindkettő utólagos beleegyezése elégséges és 
a tudomás különböző napon keletkezett, a határidőt a későbbi tu- 
domás napjától kell számitani. 

Annak, a ki időközben vált beleegyezésre jogosulttá, korábbi 
tudomását ugy kell tekinteni, mintha a jogosultsággal egyidejűleg 
szerezte volna. 

59. §. A 8. §. ellenére kötött házasság esetében a megtáma- 
dást a gyámhatóságra nézve megállapitott határidő alatt megteheti 
az a törvényes képviselő vagy szülő is, kinek beleegyezése a házas- 
sághoz még hiányzik. 

A megtámadás azonban hatályát veszti, ha a gyámhatóság 
hivatalos értesitésétől számitott három hónap alatt azt magáévá 
nem teszi. 

68. §. A megtámadás, a míg a házasság meg nem szűnt, ke- 
resettel, esetleg viszonkeresettel, a házasság megszűnése után a 
bírósághoz intézett bejelentéssel történik. 

A keresettel vagy viszonkeresettel történt megtámadást csak 
a házasság megszűnéséig lehet visszavonni. 
A bejelentés visszavonása hatálytalan. 

69. §. A házastárs házasságát csak maga támadhatja meg ; a 
törvényes képviselőt e jog nem illeti. 

Cselekvőképességében korlátolt házastárs a megtámadási per- 
ben perképes. 

Ha a házastárs a 7. §. ellenére kötött házasság esetében a 
kir. ügyésztől indított per folyamán fejlett korát eléri, vagy a 8. §. 

ellenére kötött házasság esetében a gyámhatóságtól indított per fo- 
lyamán teljeskoruvá lesz, a per ugy a mint van, reá száll át. 

70. §. A 49. és 50. §-ok rendelkezései a megtámadási perekre 
megfelelően alkalmazandók. 

71. §. A házasság megszűnése után bárki érvényesítheti a 
házasság érvénytelenségétől függő jogait. 

A jogerős itélet csak a perben állókkal szemben hatályos. 

72. §. A 98., 101 — 103. §-ok rendelkezései a házasság érvény- 
telenségét tárgyazó perekre megfelelően alkalmazandók. 

Semmisségi vagy a kir. ügyész által indított megtámadási pe- 
rekben a bíró a házastársak különélését a kir. ügyész indítványára 
vagy hivatalból is elrendelheti. 

75. §. A házasság csak bírói ítélettel és csak a 76 — 80. §-ok- 
ban foglalt okokból bontható fel. 

76. §. A házasság felbontását kérheti az a házasfél, kinek 
házastársa házasságtörést vagy természet elleni fajtalanságot követ 
el, avagy tudva, hogy házassága még fennáll, uj házasságot köt. 

77. §. A házasság felbontását kérheti az a házasfél, kit házas- 
társa szándékosan és jogos ok nélkül elhagyott: 

a) ha a házassági életközösséget megbontó házasfél a házas- 
társának elhagyásától számított hat hó elteltével bírói határozattal 
az életközösség visszaállítására lett kötelezve, és e határozatnak a 
bíróilag megszabott határidő alatt igazolatlanul eleget nem tesz; 

b) ha a házassági életközösséget megbontó házasfél, kinek tar- 
tózkodási helye legalább egy év óta ismeretlen, az életközösségnek 
egy év alatt leendő visszaállítására birói hirdetmény utján felhíva- 
tott és e felhívásnak igazolatlanul eleget nem tesz. 

78. §. A házasság felbontását kérheti az a házasfél, kinek 
házastársa élete ellen tört, vagy kit házastársa testi épségét avagy 
egészségét veszélyeztető módon szándékosan súlyosan bántal- 
mazott. 

79. §. A házasság felbontását kérheti az a házasfél, kinek 
házastársát a házasság megkötése után halálra vagy legalább öt évi 
fegyházra vagy börtönre ítélték. 

A házasság felbontásának nincs helye, ha a házasfél a bün- 
tettet a házasság megkötése előtt követte el és erről házastársának 
a házasság megkötésekor tudomása volt. 

80. §. A házasság egyik házasfél kérelmére felbontható, ha a 
másik házasfél : 

a) a házastársi kötelességeket a 76 — 78. §-ok esetein kivül 
szándékos magaviselete által súlyosan megsérti; 

b) a házastársak családjá-hoz tartozó gyermeket bűncselek- 
mény elkövetésére vagy erkölcstelen életre reábirja vagy reábirni 
törekszik ; 

c) erkölcstelen életet megátalkodottan folytat ; 

dj a házasság megkötése után öt évnél rövidebb fegyházra 
vagy börtönre, avagy nyereségvágyból elkövetett vétség miatt fog- 
házra Ítéltetett. 

Ezen esetekben a házasság csak akkor bontható fel, ha a 
biró a házasfelek egyéniségének és életviszonyainak gondos figye- 
lembevételével meggyőződött arról, hogy a felsorolt okok valamelyike 
következtében a házassági viszony annyira fel van dúlva, hogy a 
felbontást kérőre nézve a további életközösség elviselhetetlenné vált. 

81. §. A ki házastársának vétkes cselekményébe beleegyezett, 
vagy abban részes volt, a házasság felbontását nem kérheti. 

Az a körülmény, hogy a felbontást kérő házasfél ellen is 
forog fenn bontó ok, a kereseti jogot ki nem zárja. 

82. §. A kereseti jog elenyészik, ha a házastárs a vétkes 
cselekményt megbocsátotta. 

Megbocsátásnak a per folyama alatt is helye van. 

83. §. A 76., 78., 79. és 80. §-ok eseteiben a keresetet csak 
attól a naptól számított hat hónap alatt lehet meginditani, a melyen 
a vétkes cselekmény, vagy a 79. §. és 80. §. d) pontja esetében 
a büntető itélet a házastárs tudomására jutott. 

Ha a házastárs a kereset megindításában erőhatalom vagy 
cselekvőképtelenség által gátolva van, mig ezen akadály tart, a 
határidő folyása ugy reá, mint a törvényes képviselőre nézve (87. §.) 
szünetel. 

A vétkes cselekmény elkövetése, illetőleg a büntető itélet jog- 
erőre emelkedése után tiz év muIva felbontó keresetnek nincs helye. 

84. §. A felbontás iránti kérelem támogatására a kereset vagy 
viszonkereset alapjául szolgáló bontó ok kapcsán oly bontó okra 
is lehet hivatkozni, a* melyre nézve a kereseti jog már megszűnt. 

85. §. A felbontó Ítéletben az a házasfél, kinek hibájából a 
házasság felbontatott, vétkesnek nyilvánitandó. 

Ha viszonkereset folytán mindkét házasfél hibájából történt a 
házasság felbontása, a biró mind a két házastársat vétkesnek nyil- 
vánítja. 

Viszonkereset nélkül is kérheti alperes, hogy a házasság fel- 
bontása esetében a felperes is vétkesnek mondassék ki, ha ellene 
bontó okot igazol; ezen kérelmet oly bontó okra is alapithatja, 
melyre nézve kereseti joga már megszűnt, de a felbontás alapját 
képező bontó ok keletkezésekor még fennállott. 

A házasságtörés okából vétkesnek nyilvánított házastárs a fel- 
bontó Ítéletben eltiltandó a házasságkötéstől azzal, a kivel a házas- 
ságtörést elkövette. 

86. §. Cselekvőképességében korlátolt házastárs a házasság 
felbontása végett indított perben perképes. 

87. §. Elmebeteg házastárs nevében törvényes képviselője kér- 
heti a gyámhatóság felhatalmazásával, a házasság felbontását. 

A gyámhatóság a felhatalmazást csak akkor adhatja meg, ha 
a házasság felbontását az elmebeteg házastárs nyilvánvaló érdeke 
követeli. 

89. §. Ha az itélet csak az egyik házastársat nyilvánította vét- 
kesnek, ez azon ajándékokat, melyeket a házasság fennállása alatt 
vagy a kötendő házasság okából azt megelőzőleg házastársától 
kapott, természetben visszaadni, vagy ha ennek helye nem lehet, 
értékét gazdagodása erejéig megtéríteni köteles. 

Azon ajándékozási ígéretek, melyeket a vétlen házastárs a 
házasság fennállása alatt, vagy a kötendő házasság okából azt 
megelőzőleg, a vétkes házastárs részére tett, hatályukat vesztik. 

A visszakövetelés! jog engedmény, végrehajtás és öröklés 
tárgyát csak abban az esetben képezi, ha a jogosult a keresetet 
megindította. 

A kereset a házasság felbontásától számított egy év alatt elévül. 

90. §. A nem vétkes nőt a vétkesnek nyilvánított férj vagyoni 
helyzetének és társadalmi állásának megfelelően eltartani köteles, a 
mennyiben ily tartásra a nőnek jövedelme elégtelen. 

A tartás készpénzben előre és rendszerint havi részletekben 
fizetendő. A tartást a nő kívánságára a férj biztosítani köteles. 

91. §. A kiszabott tartás felemelésének van helye : 

a) ha a szükséges tartás nem volt a férj vagyoni helyzete 
miatt megállapítható, és ez időközben megjavult ; 

b) ha a tartás megállapításánál a nőnek oly jövedelmei vétet- 
tek számításba, melyektől később önhibáján kívül elesett. 

92. §. A tartásra nézve a házastársak szabadon egyezkedhet- 
nek és a nő le is mondhat róla. A tartás kötelezettsége a férjnek 

örököseire is átszáll, ezek azonban annak a hagyaték tiszta jöve- 
delme erejéig való leszállítását kérhetik. 

93. §. A férj tartási kötelezettsége megszűnik, ha a nő uj 
házasságot köt. 

94. §. Az elvált vétkes nő férje nevét nem viselheti. 

A nem vétkes nő azonban férje nevét a házasság felbontása 
után is megtarthatja, ha ezen akaratát a perben kifejezte. 

A biró köteles a nőnek ezen jogát a felbontó Ítéletben ki- 
mondani. 

95. §. A biró a felbontó Ítéletben a közös kiskorú gyermekek 
elhelyezése és tartása felől is határoz. 

Ha a szülők másként nem egyeztek meg, a gyermekek hét 
éves életkorukig anyjuknál maradnak, ezen életkoron tul a nem 
vétkes szülőnek, ha mind a két szülő vétkesnek nyilváníttatott, a 
fiuk atyjuknak, a leányok anyjuknak gondviselésére bízatnak. • 

A biró azonban a szülők vétkességének és egyéb személyes 
körülményeinek figyelembevételével a gyermekek nyilvánvaló érde- 
kében a szülők egyezségétől és a fennebbi szabályoktól eltérőleg is 
intézkedhetik, sőt a gyermekeket harmadik személy gondviselésére 
is bizhatja. 

A közös gyermekek tartása és nex'elése költségeit mindkét 
szülő jövedelme arányában köteles fedezni, ha arra a gyermekek 
vagyonának jövedelme elégtelen. 

Veszély esetén mind a bíróság, mind a gyámhatóság elren- 
delheti a gyermekek számára megszabott tartás biztosítását. 

96. §. Ha a bíró a perben kiderített ténykörülményeket nem 
találja elegendőknek arra, hogy a gyermekek elhelyezése és tartása 
felől határozzon, az erre vonatkozó rendelkezést mellőzi és a per. 
befejeztével az ügyiratokat intézkedés végett átteszi a gyámható- 
sághoz. 

97. §. Ha a bíró a felbontó ítéletben a gyermekek elhelyezése 
és tartása felől határozott, de határozata a megváltozott körülmé- 
nyek következtében a gyermekek érdekeinek többé meg nem felel, 
a gyámhatóság a bírói határozattól eltérőleg intézkedhetik. 

98. §. A biró a per tartama alatt az ágytól és asztaltól való 
különélést a házasfelek bármelyikének kérelmére elrendelni köteles. 

99. §. A 76., 78. és 79. §-ok eseteiben a biró a kibékülés 
megkísérlése czéljából a házasság felbontása előtt rendszerint a 
házasfelek ágytól és asztaltól való különélését rendeli el. 

A különélés elrendelését csak akkor lehet mellőzni, ha a há- 
zastársak kibékülése egyáltalában nem remélhető. 

A 80. §. eseteiben az ágytól és asztaltól való különélést min- 
denkor el kell rendelni. 

Az ágytól és asztaltól való különélést hat hónapnál rövidebb 
és egy évnél hosszabb időtartamra szabni vagy ismételni nem 
lehet. A felek egyező kérelmére azonban a különélés hosszabb 
időre is kiszabható. 

100. §. Ha a házastársak az ágytól és asztaltól való külön- 
élés ideje alatt a házassági életközösséget visszaállitják, vagy ha a 
felperes és viszonkereset esetében az alperes az ágytól és asztaltól 
való különélésre szabott idő letelte után három hónap alatt a há- 
zasság felbontását nem kéri, a perben érvényesitett ok alapján a 
a házasság felbontását többé nem lehet kérni. 

A 83. §. második bekezdése megfelelően alkalmazandó. 

101. §. Az ágytól és asztaltól való különélés ideje alatt a há- 
zastársak együttélésre nincsenek kötelezve. 

102. §. Az ágytól és asztaltól való különélés elrendelése ese- 
tében a biró ideiglenesen intézkedik a közös kiskorú gyermekek 
elhelyezése és ezeknek, valamint a nőnek tartása és a szükséges 
tárgyaknak ez utóbbi részére kiadása iránt. A nő tartását a biró a 
házasfelek vagyoni és kereseti viszonyaihoz mérten állapítja meg, 
sőt a férjet a tartás alól fel is mentheti. 

103. §. A szülő a gondviselésére nem bízott gyermekével is 
rendszerint érintkezhetik és nevelését ellenőrizheti. 

Az érintkezés módját szükség esetén a gyámhatóság állapítja 
meg, mely az érintkezést a gyermek nyilvánvaló érdekében ki is 
zárhatja. 

104. §. Oly esetben, midőn a házasság a jelen törvény sze- 
rint felbontható, a házasfél keresetében vagy viszonkeresetében 
felbontás helyett az ágytól és asztaltól való elválást kérheti. 

Addig, mig az elsőfokú biró a perben nem itélt, az elválasz- 
tásra irányuló kérelem felbontó kérelemmé változtatható át. 

105. §. A jelen törvény 75—87., 89—92., 95—98., 101 — 103. 
§-ai az ágytól és asztaltól való elválásra megfelelően alkalmazandók. 

A vagyonjogi viszonyok tekintetében az ágytól és asztaltól 
való elválás a felbontás joghatályával bir. 

106. §. Az ágytól és asztaltól elválasztott házasfelek a házas- 
sági életközösséget bármikor visszaállíthatják. 

Ha a házasfelek az életközösség visszaállítását a perben eljáró 
bíróságnál bejelentették, a bejelentés időpontjától kezdve az ágytól 
és asztaltól való elválás jogkövetkezményei megszűnnek. 

107. §. Ha az ágytól és asztaltól való elválás az Ítélet jog- 
erőre emelkedésétől számítva két évig tartott, bármelyik házasfél 
kérheti, hogy a biró az ágytól és asztaltól elválasztó ítéletet fel- 
bontó ítéletté változtassa át. 

11 G. §. Külföldiek házassági perében a magyar bíróság csak 
az esetben járhat el, ha ítélete hatályos abban az államban, a 
melynek a házasfelek polgárai. 

117. §. A nő, ki Magyarország területén külföldível kötött 
házasságát közvetlenül megelőző időben magyar állampolgár volt, 
férje ellen a magyar bíróság előtt indíthat érvénytelenségi pert, ha 
férjét a házasság megkötése után külföldre nem követte. 

Ha a férj magyar állampolgár és a bontó okul szolgált tény 
elkövetése után más állam polgára lett, de neje őt külföldre nem 
követte, ellene a házasság felbontása végett neje a magyar bíróság 
előtt is pert indíthat. 

118. §. Külföldi házasfeleknek Magyarországon tartózkodása 
esetében a magyar bíróságok a 98., 101 — 103. §-oknak megfelelő 
intézkedéseket akkor is megtehetik, ha a házassági per hatóságuk 
alá nem tartozik. 

127. §. A jelen törvény alkalmazásában cselekvőképtelenek 
alatt értendők: • 

a) a 12 éven alul levők; 

b) a kik elmebetegség miatt, vagy egyéb okból eszök haszná- 
latától meg vannak fosztva, míg ezen állapotuk tart ; 

c) az 1877 : XX, t.-czikk 28. §-ának a) pontja alapján gond- 
nokság alatt lévők ; 

d) a kiknek gondnokság alá helyezése az 1885: VI. t. czikk 
1 . §-ához képest előzetesen el van rendelve ; 

e) azok, a kiknek kiskorúsága az 1877. évi XX. t.-czikk 28. 
§. a) pontjával egybeeső okból meg van hosszabbítva. 

128. §. A jelen törvény értelmében korlátolt cselekvőképes- 
ségüek alatt értendők : 

a) azon kiskorúak, a kik az előző §. értelmében nem cse- 
lekvőképtelenek ; 

*) azok, a kiknek kiskorúsága az 1877 : XX. t.-cz. 28. §-ának 
b) pontjával egybeeső okból meg van hosszabbítva ; 

c) azon teljeskoruak, kik az 1877: XX. t.-cz. 28. §-ának b) 
pontja alapján gondnokság alatt állanak. 

134. §. A házasság felbontása esetében a házastársak vagyon- 
jogi viszonyaira, a mennyiben a jelen törvény mást nem rendel, 
az érvényben levő jogszabályok alkalmazandók. 

141. §. Ha a korábbi jogszabályok szerint a házasfelek oly 
tények alapján, melyek a jelen törvény szerint bontó okul szolgál- 
nak, ágytól és asztaltól jogerejüleg elválasztattak, a 107. §4)an fog- 
lalt feltételek mellett bármelyik házasfél kérheti, hogy a biró az 
ágytól és asztaltól elválasztó ítéletet felbontó Ítéletté változtassa át. 

142. §. Ha a házasság a jelen törvény hatálybalépte előtt csak 
az egyik házasfélre nézve bontatott fel. a másik házasfél kérheti, 
hogy a felbontó itélet hatálya reá is kiterjesztessék. 

sági perekben. J. K. 1896. 5. Az életközösség visszaállítására köte- 
lezésről. J. K. 1896. 7. A házasságtörés mint bontó ok. J. K. 1896. 
31., 32. Az elhagyás a magyar házassági törvényben. J. K. 1897. 
22., 23. Bírósági gyakorlat a házassági perekbe:;. J. K. 1897. 29. 
Elvi határozatok a házassági bontó perek köréből. J. K. 1897. 52. 
.1898. 1. Az ítélet constructiója házassági perben. J. K. 1898. 13. 
A házassági akadályokról és a házassági bontó okokról. Ü. L. 1896. 
2. 3. Magyar honosoknak külföldön kötött házasságukról. ÍÜ. L. 
1896. 4. Elvi határozatok a házassági jog teréről. Ü. L. 1896. 33—35. 
és 44 — 47. A házasságtörés, mint bontó ok. Ü. L. 1897. 11. Gya- 
korlati kérdések a házassági peres eljárás köréből. Ü. L. 1897. 14. 
A kereseti jog megszűnése és a különélés elrendelése a házassági 
törvényben. Ü. L. 1897. 17. A H. T. 141. §-a a gyakorlatban. Ü. 
L. 1897. 22. Egyes bírósági hatáskör a házassági perekben. Ü. L. 
1898. 22. A hűtlen elhagyás, mint házassági bontó ok. Ü. L. 1898. 
23. 24. A kir. ügyész a házassági perben. J. 1896. 8. A tévedés a 
házassági jogban. J. 1896. 13. Egyöntetű eljárás a házassági pe- 

rekben. J. 1896. 24. A H. T. 77. §. a) pontjára alapított bontó perek 
alaki constructiója. J. 1896. 52. Elmebaj, mint házasságbontó ok. J. 

1897. 42. A bontó ok hatályának megszűnéséről. J. 1897. 52. 
A házasságtörés és az erkölcstelen élet a magyar házassági jogban. 
J. 1897. 5. Az uj házasságkötéstől való eltiltás. J. 1897. 16. A ma- 
gyar házassági jog nemzetközi vonatkozású rendelkezései. J. 1897. 
18—22. 

Uzonyi Géza : A szándékos és jogos ok nélkül való elhagyás. 
J. K. 1898. 19. 

Veritabilis: A házasságtörés. Ü. L. 1897.6. 

Vértes Adolf: A H. T. 102. §-ának értelmezéséhez. Ü. L. 

1898. 21. 

Virág Gyula : A házasság felbontásának joga Magyarországon 
az 1894: XXXI. t.-cz. szerint. Ü. L. 1898. 29. és köv. sz. 

Vladár Vilmos: A quasi desertio. J. K. 1897. 13., 14., 15. 

Névtelen: A bíróságok és az uj házassági törvény. Ü. L. 1895. 
41. Érdekes elvi jelentőségű határozat. Ü. L. 1897. 3. Eljárási ter- 
vezet. Ü. L. 1895. 2 — 5., 7., 8. Eljárás a házassági perekben. J. K. 
1895. 40., 41. 

III. Iratminták. 

/. Kérvény a H. T, 77. §. a) pontjához. 

Tekintetes kir. Törvényszék ! 

Nőm, Czeglédy Klára, jelenleg komáromi lakos, 1897. július 
12-én, tehát több, mint hat hónapja, elhagyott, a házassági élet- 
közösséget megszakította, szüleihez Komáromba hazament s azóta 
nem tért vissza hozzám. Nőmmel állandóan és utoljára Győrött 
laktunk együtt. Mindezt Győr szab. kir. város rendőrkapitányi hiva- 
talának A) alatt csatolt bizonyítványával igazolom. 

Annak bizonyítására pedig, hogy én és Czeglédy Klára hitves- 
társak vagyunk, B) alatt bemutatom a győri ág. hitv. ev. lelkészi 
hivatal által kiállított házassági anyakönyvi kivonatot és C) alatt 
vallott ügyvédem által tisztelettel kérem a tekintetes kir. Törvény- 
széket : 

Méltóztassék az 1894. évi XXXI. t.-cz. 77. §. a) pontja alapján 
tárgyalás nélkül végzést hozni és Czeglédy Klára komáromi lakost 
felhívni, hogy a végzésben kitűzendő rövid határidő alatt állítsa 
velem helyre a házassági életközösséget. 

Teljes tisztelettel 

Máfhé Gyula^ 

győri lakos. 

Kivitl : A tekintetes kir. Törvényszékhez Győrött — kérvénye — 
Máthé Gyula, győri lakos, magánhivatalnoknak, képv. N. N. ügyvéd — 
Máthé Gyuláné szül. Czeglédy Klára komáromi (Hosszu-utcza 20. 
sz. alatti) lakos ellen — házassági életközösség helyreállítására 
kötelező végzés kibocsájtása iránt. 

2. Végzés az /. alatti kérvényre, 

A kir. törvényszék, tekintettel arra, hogy a becsatolt községi 
bizonyitvány szerint Máthé Gyuláné szül. Czeglédy Klára, komáromi 
lakos, a férjét több, mint hat hónapja elhagyta, folyamodó, Máthé 
Gyula kérelmének helyet ad s az 1894. évi XXXI. t.-cz. 77. §. a) 
pontja értelmében felhivja Máthé Gyulánét, hogy jelen végzés kézbe- 
sitésétől számitandó 30 nap alatt annyival inkább állitsa helyre 
férjével a házassági életközösséget, mivel ellenkező esetben folyamodó 
jogositva lesz a házasság felbontását kérelmezni. 

Kir. törvényszék Győrött stb. 

3. Kérvény a H. T. 77^ §- b) pontjához. 

Tekintetes kir. Törvényszék ! 

Férjem, Nagy Ádám, volt magyar-óvári lakos, 1896. deczem- 
ber 7-én Magyar-Óvárról eltávozott s azóta, tehát több, mint egy 
éve, ismeretlen helyen tartózkodik. Férjemmel állandóan és utoljára 
Magyar-Óváron laktunk együtt. Mindezt M.-Óvár község előljáró- 
sági hivatalának A) alatti bizonyítványával igazolom. 

Annak bizonyitására pedig, hogy én és Nagy Ádám hitves- 
társak vagyunk, B) alatt bemutatom .a magyar-óvári m. kir. anya- 
könyvi hivatal által kiállitott házassági anyakönyvi kivonatot és C) 
alatt vallott ügyvédem által tisztelettel kérem a tekintetes kir. Tör- 
vényszéket : 

Méltóztassék az 1894. évi XXXI. t.-cz. 77. §-ának *) pontja 
alapján hirdetményt kibocsájtani és felhivni az ismeretlen helyen 
tartózkodó Nagy Ádám, volt magyar-óvári lakost, hogy a házassági 
életközösséget egy év alatt állitsa velem vissza. 

Teljes tisztelettel 

Nagy Ádámné, 
szül. Török Róza, 

magyar-óvári lakos. 

Kivül : A tekintetes kir. Törvényszékhez Győrött — kérvénye 
— Nagy Ádámné szül. Török Róza, m.-óvári lakos, magánzónak, 
képv. N. N. ügyvéd — Nagy Ádám kereskedő, volt m.-óvári lakos 
ellen — házassági életközösség helyreállítására kötelező hirdetmény 
kibocsájtása iránt. 

4, VégMés a 3- alatti kérvényre. 

A kir. törvényszék, tekintettel arra, hogy a becsatolt községi 
bizonyítvány szerint Nagy Ádám, kereskedő, volt m.-óvári lakos, 
tartózkodási helye löbb mint egy éve ismeretlen, folyamodó kérel- 
mének helyet ad, az ismeretlen helyen tartózkodó Nagy Ádámot 
hirdetmény utján felhívja, hogy nejével, szül. Török Rózával, a 
házassági életközösséget egy év alatt annyival inkább állitsa vissza, 
mert ellenkező esetben házassága, a folyamodó keresete folytán, 
fel fog bontatni, — továbbá felhivja, hogy tartózkodási helyéről a 
bíróságot, vagy a részére ügygondnokul ezennel kinevezett M. N. 
győri ügyvédet annyival inkább értesítse, mert ellenkezőleg a bontó 
perben ujabb hirdetményi idézés mellőzésével a kinevezendő ügy- 
gondnok fogja képviselni. A kitűzött egy évi határidő azon a na- 
pon kezdődik, amelyen a hirdetmény a hivatalos lapban harmad- 
szor megjelenik. 

A hirdetmény egy példánya kifüggesztendő, egy példányát 
pedig folyamodónak, a hivatalos lapban háromszor leendő közzé- 
tétel végett, mellékelve kiadjuk. 

Kir. törvényszék Győrött stb. 



S» Hirdetmény a 4. alatti végzéshez. 

A győri kir. törvényszék az 1894. évi XXXI. t.-cz. 77. §. b) 
pontja alapján felhivja az ismeretlen helyen tartózkodó Nagy Ádám, 
volt m.-óvári lakost, hogy nejével, szül. Török Róza magyar-óvári 
lakossal, a házassági életközösséget egy év alatt annyival inkább 
állitsa vissza, mert ellenkező esetben házassága, a folyamodó Török 
Róza keresete folytán fel fog bontatni, — továbbá felhivja, hogy 
tartózkodási helyéről a bíróságot vagy a részére ügygondnokul 
ezennel kinevezett N. N. győri ügyvédet ann^'ival inkább értesítse, 
mert ellenkezőleg a bontó perben ujabb hirdetményi idézés mellőzé- 
sével a kinevezendő ügygondnok fogja képviselni. A kitűzött egy 
évi határidő azon a napon kezdődik, a melyen ez a hirdetmény a 
hivatalos lapban harmadszor megjelenik. 

Kir. törvényszék Győrött stb. 

6. Bontó kereset a H. T. 77. §. a) pontjához. 

Tekintetes kir. Törvényszék ! 

Nőm, Czeglédy Klára, jelenleg komáromi lakos a tek. kir. 
Törvényszéknek . . . számú végzésével felhivatott, hogy 30 nap 
alatt állitsa velem helyre az életközösséget. 

Ő azonban ennek a felhivásnak a 7. alatt csatolt közscufi 
bizonyitvány szerint nem tett eleget. 

Házasságunkból a győri ág. h. ev. lelkészi hivatalnak 2 •.. 
alatti s a győri m. kir. állami anyakönyvi hivatalnak 3 */. alatti 
bizonyit ványai* szerint gyermek nem született. 

Vagyonunk nincsen, e tekintetben tehát semmiféle vitás kérdés 
köztünk fel nem merülhet. 

Tisztelettel esedezem ezek alapján már igazolt ügyvédem 
által a tek. kir. Törvényszéknél : 

Méltóztassék jelen rendes keresetem folytán a békéltetésre s 
ennek sikertelensége esetén, a per tárgyalására határnapot tűzni, 
arra alperest a saját kezéhez kézbesitendő II. példányon megidézni 
s azután a köztünk Győrött, 1893. június 10-én az ág. h ev. 
egyház szertartásai szerint megkötött házasságot az 1894: XXXI. 
t.-cz. 77. §. a) pontja alapján felbontani s alperest az id. törvény 
85. §-a alapján vétkesnek nyilvánítani. 

Kérem továbbá alperest a tárgyaláson felszámitandó költségeim 
megfizetésére is kötelezni. 

Teljes tisztelettel 

Máiké Gyulay 

győri lakos. 

Kivül: A tekintetes kir. Törvényszékhez Győrött — rendes 
keresete — Máthé Gyula, győri lakos, magánhivatalnoknak, képv. 
N. N. ügyvéd — Máthé Gyuláné szül. Czeglédy Klára komáromi 
(Hosszu-utcza 20 sz. alatti) lakos ellen -- házassági kötelék fel- 
bontása iránt, — a . . . számhoz. 



7. Végzés a 6. alatti keresetre. 

A kir. törvényszék ezen kereset fol^^tán a házasfelek közti 
kibékülés megkisérlése czéljából határnapul 1898. augusztus 8. nap- 
jának d. e. 9 óráját a 18. sz. kis tanácsterembe kitűzi s arra a 

feleket személyes meg^jelenés kötelezettsége mellett megidézi, azzal 
a megjegyzéssel, hogy ha felperes nem jelenik meg a békéltetésen, 
a per szünetel, ha pedig alperes nem jelenik meg, ugy fog tekintetni, 
mint aki békülni nem akar. 

A békéltetés sikertelensége esetére egyúttal a per tárgyalására 
ugyancsak a fent jelzett napnak d. e. 10 óráját M. N. kir. tör- 
vényszéki biró elé, a 10. számú helyiségbe kitűzi s arra a feleket 
a törvényes következmények terhe alatt megidézi. Figyelmezteti 
egyúttal a feleket, hogy a tárgyaláson bizony itékaikkal akár sze- 
mélyesen, akár meghatalmazott ügyvédjeik által jelenhetnek meg. 

Miről : 

1. Máthé Gyula győri lakos felperest végzésen, 

2. N. N. felperesi ügyvédet felzeten és 

3. Máthé Gyuláné szül. Czeglédy Klára, komáromi lakos al- 
perest a saját kezéhez kézbesítendő II. példányon értesiti. 

Kir. törvényszék Győrött stb. 

8. Bontó-kereset a H. T. 77. §. b) pontjához. 

Férjem, Nagy Ádám, volt magyar-óvári lakos, a tek. kir. Tör- 
vényszéknek . . . számú hirdetményével felhivatott, hogy a házas- 
sági életközösséget egy év alatt állitsa velem vissza. 

Ezt a hirdetményt az 1 — 3 7- alatti szerint a hivatalos lapban 
háromszor közzététettem, de férjem ezen felhivásnak meg nem felelt, 
s ma is ismeretlen helyen tartózkodik, amit a 4 */. községi bizo- 
nyitványnyal igazolok. 

Házasságunkból a magyar-óvári m. kir. anyakönyvi hivatalnak 
5 7- alatti bizonyítványa szerint 1896. deczember 1-én Etelka nevű 
leányunk született, a ki nálam van s a kinek eltartásáról én gon- 
doskodom. 

Tartási vagy egyéb vagyonjogi igényt férjem ellen nem 
támasztok. 

Ezek alapján tisztelettel kérem már igazolt ügyvédem által a 
tek. kir. Törvényszéket : 

Méltóztassék ezen kereset tárgyalására határnapot tűzni, arra 
a már kinevezett M. N. ügygondnokot megidézni s azután a köztünk 
M.-Óvárott a m. kir. áll. anyakönyvvezető előtt 1895. október 10-én 
kötött házasságot az 1894: XXXI. t.cz. 77. §. h) pontja alapján 

felbontani, alperest az id. törvény 85. §-a alapján vétkesnek nyil- 
vánítani, engemet a 94. §-a alapján férjem nevének további viselésére 
feljogosítani s Etelka nevű kis leányomat az én gondozásomra bízni. 
Kérem továbbá a tárgyaláson felszámítandó költségeimnek és 
az ügygondnok dijának viselésére is kötelezni. 

Teljes tisztelettel 

Nagy Ádámné 
szül. Török Róza, 

m.-óvári lakos. 

Kivül: A tekintetes kir. Törvényszékhez Győrött — rendes 
keresete — Nagy Ádámné szül. Török Róza m.-óvári lakos magán- 
zónak, képv. N. N. ügyvéd — Nagy Ádám kereskedő, volt m.-óvári 
lakos ellen, képv. íVl. N. ügygondnok — házassági kötelék felbon- 
tása iránt, — a . . . számhoz. 

Q. Végzés a 8. alatti keresetre, 

A kir. törvényszék ezen kereset tárgyalására határnapul 1898. 
augusztus 9. napjának d. e. 9 óráját O. P. kir. törvényszéki bíró 
elé, a 11. sz. helyiségbe kitűzi s arra a feleket a törvényes követ- 
kezmények terhe alatt megidézi. Figyelmezteti egyúttal a feleket, 
hogy' a tárgyaláson bizonyítékaikkal akár személyesen, akár ügy- 
védjeik által jelenhetnek meg. 

Miről : 

1. Felperest N. N. ügyvéd kezéhez felzeten és 

2. alperes képviseletében M. N. ügygondnokot a saját kezé- 
hez kézbesítendő II. példányon értesíti. 

Jelen végzés egy példánya a kir. törvényszék hirdető tábláján 
kifüggesztendő. 

Kir. törvényszék Győrött stb. 

• lO. Vdió-keresei a H. T. 76. §-dhoz. 

Férjemmel, Kiss Béla, téthi mészárossal 1890. január 20-án 
a győri ev. ref. egyház szertartásai szerint házasságra léptem, amit 
az A) alatti házassági anyakönyvi kivonat igazol. 

Ez a házasság ma is fennáll, ennek megsemmisítése vagy 
felbontása iránt eddig sem én, sem férjem a törvényes lépéséket 

meg nem tettük. Ennek daczára azonban férjem, aki már 1891. 
június 1-én elhagyott és Győrből Téthre ment lakni, Tétben 1898. 
július 2-án, a m. kir. anyakönyvvezető előtt, Jónás Eszterrel uj 
házasságot kötött, amit a B) alatti házassági anyakönyvi kivonat 
igazol. 

Házasságunkból gyermek nem született, amiről a C) D) alatti 
bizonyitványok tanúskodnak. 

Minthogy pedig a téthi kir. járásbiróságnak E) a. csatolt jog- 
erős Ítélete szerint férjem havi 10 frt tartásdij fizetésére kötelezte- 
tett s ő ennek a kötelezettségének mindeddig meg is felelt, ezt a 
tartási igényemet fentartom s kérem ellene megállapítani. 

Állandóan és utoljára Győrött laktunk együtt, amit Győr sz. 
kir. város rendőrkapitányi hivatalának F) alatti bizonyítványával 
igazolok. 

Ezek alapján G) alatt vallott ügyvédem által esedezem a tek. 
kir. Törvényszékhez : 

Méltóztassék jelen rendes keresetem folytán a békéltetésre s 
ennek sikertelensége esetére a per tárgyalására határnapot tűzni, 
arra alperest a II., a kinevezendő házasságvédőt a III. példányon 
megidézni s azután az 1894: XXXI. t.-cz. 76. és 104. §-a alapján 
ágytól és asztaltól elválasztani, alperest az id. törvény 85. §-a alapján 
vétkesnek nyilvánítani s a 90. §. alapján végrehajtás terhe . alatt 
arra kötelezni, hogy ezen kereset beadása napjától kezdve részemre 
havi 10 frtot tartásdij fejében és pedig a jelen per folyama alatt 
lejárandó részleteket egyszerre, a többit pedig minden hó 1-én előre 
fizessen. 

Kérem továbbá alperest a tárgyaláson felszámítandó költsé- 
geimnek s a házasságvédő díjának megfizetésére is kötelezni. 

Teljes tisztelettel 

Kiss Béláné 
szül. Kocsis Jolán, 

győri lakos. 

« 

Kivül: A tekintetes kir. Törvényszékhez Győrött — rendes 
keresete — Kiss Béláné szül. Kocsis Jolán győri lakos — magán- 
zónak, képv. N. N. ügyvéd — Kiss Béla téthi lakos mészáros és 
a kirendelendő házasságvédő ellen — ágytól és asztaltól való elvá- 
lasztás iránt. 



Digitized by VjOOQIC 



107 



//. BoBtó-keresei a H. T, 107. §-a alapjda. 

Tekintetes kir. Törvényszék ! 

Az A — C) alatt csatolt jogerős Ítéletek szerint én és nőm, 
Vörös Antónia, a H. T. 80. §. a) pontja és a 104. §. alapján ágy- 
tól és asztaltól elválasztattunk. 

A tek. kir, törvényszéknek A) alatt csatolt Ítéletét helyben- 
hagyó C) alatti curiai Ítélet 1896. július 1-én emelkedett jogerőre s 
azóta már több, mint két év eltelt a nélkül, hogy a házassági élet- 
közösséget helyreállítottuk volna, amit a D) alatti községi bizonyít- 
vány igazol. 

Tisztelettel kérem ennélfogva E) alatt vallott ügyvédem által 
a tek. kir. Törvényszéket: 

Méltóztassék jelen rendes keresetem folytán tárgyalást tűzni, 
arra nőmet, jelen perbeli alperest a II. példányon, a kínevezendő 
házasságvédőt pedig a III. példányon megidézni s azután a C) 
alatti elválasztó ítéletet a H. T. 107. §-a alapján felbontó ítéletté 
átváltoztatni s alperest felszámítandó költségeim megfizetésére kö- 
telezni. 

Teljes tisztelettel 

Zing József, 

győri lakos. 

Kivül: A tekintetes kir. Törvényszékhez Győrött — rendes 
keresete — Zing József győri lakos kárpitosnak, képv. M. N. ügy- 
véd — Zing Józsefné szül. Vörös Antónia, győrszigeti lakos var- 
rónő ellen — ágytól és asztaltól elválasztó ítéletnek felbontó ítéletté 
való átváltoztatása iránt; a . . . számhoz. 



12. Bontó kereset a H. T. 142. §.a alapján. 

Tisztelettel alólirott 1878. október l2-én a r. kath. vallás szer- 
tartásai szerint a győrujvárosi templomban házasságot kötöttem 
Horváth Etel pataházi lakossal, amit az A) alatti házassági anya- 
könyvi kivonat igazol. 

Ez a házasság azonban ellenem, Horváth Etel felperessége 
alatt, a tek. kir. Törvényszék előtt, 1885. július 21-én indított bontó 

perben az 161 8/p. 886. sz. ítélettel nőmre nézve felbontatott s azt 
a felbontó ítéletet a budapesti kir. ítélőtáblának 1371 8/p. 886. és 
a kír. Curiának 612/p. 887. számú ítélete helybenhagyta. Ezen 
ítéleteket B — D) a. csatolom. 

iMínthogy azonban én r. kath. vallású vagyok, a házasság 
reám nézve ma is fennáll, tisztelettel kérem E) alatt vallott ügy- 
védem által a tek. kír. Törvényszéket : 

Méltóztassék jelen rendes keresetem folytán Horváth Etel 
alperest a II. példányon tárgyalásra megidézni s annak utána a 
B — D) alatt csatolt felbontó ítéletek hatályát reám is kiterjeszteni. 

Teljes tisztelettel 

Román Ferencz, 

győri lakos. 

Kiuül : A tekintetes kir. Törvényszékhez Győrött — rendes 
keresete — Román Ferencz, győri lakos, asztalosnak, képv. O. P. 
ügyvéd — Horváth Etel pataházi lakos, magánzó ellen — felbontó 
ítélet hatályának kiterjesztése iránt, az I618/p. 886. számhoz. 



13 . Semmiségi kereset a H, T 45. §-a alapján. 

Tekintetes kir. Törvényszék ! 

Kiss Béla, téthi mészáros, 1890. január 20-án a győri ev. ref. 
egyház szertartásai szerint Kocsis Jolán győri lakossal házasságra 
lépett, amit az A) alatti házassági anyakönyvi kivonat igazol. 

Ez a házasság ma is fennáll s ennek daczára Kiss Béla 
Téthen, 1898. július 2-án, a m. kir. anyakönyvvezető előtt, Jónás 
Eszterrel uj házasságot kötött, amit a B) alatti házassági anyakön^^vi 
kivonattal igazolok. Kiss Béla és Jónás Eszter állandóan Téthen 
laknak együtt, aminek igazolására becsatolom a C) alatti községi 
bizonyítványt. 

Minthogy ezen ujabban kötött házasságaz 1894 : XXXI. t.-cz. 
45. §-a szerint semmis, az id. törvény 47. §-ában biztosított jogomnál 
fogva ezennel semmíségi pert indítok s tisztelettel kérem a tek. kir. 
Törvényszéket : 

Méltóztassék jelen rendes keresetem folytán tárgyalást tűzni, 
arra Kiss Béla és neje Jónás Eszter téthl lakosokat a II — III. 
példányon megidézni s azután a Kiss Béla és Jónás Eszter közt 

Téthen, 1898. július 2-án, a m. kir. anyakönyvvezető előtt meg- 
kötött házasságot az 1894: XXXI. t.-cz. 45. §-a alapján semmisnek 
kimondani. 

Teljes tisztelettel 

Dr, Fodor Dezső, 

győri kir. ügyész. 

Kivül: A tekintetes kir. Törvényszékhez Győrött — rendes 
keresete — Dr. Fodor Dezső győri kir. ügyésznek — Kiss Béla 
mészáros és neje Jónás Eszter téthi lakosok és a kirendelendő 
házasságvédő ellen — házasság megsemmisítése iránt. 



14. Megtdmaddsi kereset a H. T. 54. §. c) pontja alapján. 

Nőmmel, Kispál Eszterrel, az A) alatti házassági anyakönyvi 
kivonat szerint. Csanakon, 1898. január 12-én az állami anyakönyv- 
vezető előtt házasságra léptem. 

Azonban ez a házasság még máig sincs consummálva, mivel 
nőm már a házasság megkötésekor képtelen volt a házassági tar- 
tozás teljesítésére, amit én nem tudtam s amit én, minthogy nőm 
külsőleg ép és egészséges, a körülményekből sem következtethettem. 
Heteken át tűrtem ezt az állapotot, mivel a női szeméremérzetnek 
tudtam be eleinte feleségem vonakodását ; de végre is engedett a 
sok kérő szónak s orvosilag meg hagyta vizsgáltatn imagát, a midőn 
a B) alatti bizonyítvány szerint kitűnt, hogy nőm oly szervi baj- 
ban szenved, mely őt képtelenné teszi a debitum conjugale teljesí- 
tésére. 

Midőn erről értesültem, nőmet azonnal visszaküldtem szülei- 
hez Csanakra s kénytelen vagyok házasságunkat keresettel megtá- 
madni. 

Megjegyzem, hogy állandóan és utoljára Ménfőn laktunk 
együtt, amit a C) alatti községi bizonyítvány igazol s tisztelettel 
kérem B) alatti ügyvédem által a tek. kir. Törvényszéket : 

Méltóztassék ezen rendes keresetem folytán Kispál Eszter 
csanaki lakost a II. példányon és kirendelendő házasságvédőt a III. 
példányon békéltetésre s annak sikertelensége esetén tárgyalásra 
megidézni s azután a köztem és Kispál Eszter közt Csanakon, 1898. 
január 12-én az állami anyakönyvvezető előtt létrejött házasságot 

az 1894: XXXI. t.-cz. 54. §. c) pontja alapján itéletileg érvényte- 
lennek kimondani s alperest a perköltségnek és a házasságvédő 
dijának viselésére kötelezni. 

Teljes tisztelettel 

Vermes Péter, 

ménfői lakos. 

Kivül: A tekintetes kir. Törvényszékhez Győrött — rendes 
keresete — Vermes Péter ménfői lakos tanítónak, képv. P. J. ügy- 
véd — Vermes Péterné Kispál Eszter csanaki lakos ellen — házas- 
ság érvénytelenítése iránt. 



IS. BejeieBtés a H, T, Ő8, §-0 alapján. 

Tisztelettel alólirott az A) alatti anyakönyvi kivonat szerint 
Bőnyön, 1898. április 15-én az állami anyakönyvvezető előtt Schwarz 
Matilddal házasságot kötöttem. 

Alig éltünk azonban két hétig együtt, midőn nőm idétlen 
gyermeket szült s pár nap múlva, 1898. május 4-én meghalt, amit 
a B) alatti bizonyítvány igazol. 

Eszerint nőm a házasság megkötésekor mástól házasságon 
kivül teherbe volt ejtve, amit én a házasság megkötésekor nem 
tudtam. 

Házasságunkat ennélfogva érvénytelennek tartom s azt az 
1894: XXXI. t.-cz. 54. §. e) pontja és a 68. §. alapján ezennel 
megtámadom s ezt a tek. kir. Törvényszéknek, minthogy a C) 
alatti szerint nőmmel Bőnyön, vagyis ezen törvényszék területén 
laktunk együtt, bejelentem. 

Tisztelettel kérem ennélfogva D) alatti ügyvédem által : 

Méltóztassék ezt a bejelentést tudomásul venni. 

Teljes tisztelettel 

Róih Mór, 

bőnyi lakos. 

Kivül : A tekintetes kir. Törvényszékhez Győrött — kérvénye — 
Róth Mór bőnyi lakos, bérlőnek, képv. S. T. ügyvéd — házasság 
megtámadásának bejelentése iránt. 

l6. Végzés a IS. alatti bejelentésre, 

A kir. törvényszék ezt a bejelentést, mely szerint Róth Mór 
a közte és Schwarz Matild közt Bőnyön 1898. április 15-én, az 
állami anyakönyvvezető előtt kötött, de a nőnek 1898. május 4-én 
bekövetkezett halála folytán megszűnt házasságot az 1894: XXXI. 
t.-cz. 54. §. e) pontja alapján megtámadja, tudomásul veszi s erről 
a folyamodót, S. T. ügyvéd utján, végzéssel értesiti. 

Kir. törvényszék Győrött stb. 

17. Bejelentés a H, T. 106. §'a alapján. 

Tekintetes kir. Törvényszék ! 
Tisztelettel alólirott házastársak a tek. kir. törvényszéknek 
31 /p. 897., a győri kir. Ítélőtáblának 1316/p. 897. és a kir. Curiának 
63/p. 898. sz. jogerős Ítélete szerint ágytól és asztaltól elválasz- 
tattunk. 

Mi azonban a házassági életközösséget az 1894: XXXI. t.-cz. 
106. §-a szerint a mai napon visszaállítottuk s azt ezennel beje- 
lentjük. 

Tisztelettel kérjük ezek alapján perbeli ügyvédeink által a 
tek. kir. Törvényszéket : 

Méltóztassék ezt a bejelentést tudomásul venni. 
Teljes tisztelettel 

Mecséry Aladár 
és neje Éliás Magda, 

pinnyédi lakosok. 

Kivül: A tekintetes kir. Törvényszékhez Győrött — közös 
kérvénye — Mecséry Aladár és neje Éliás Magda pinnyédi lako- 
soknak, képv. R. Z. és O. J. ügyvédek — házassági életközösség 
helyreállításának bejelentése iránt. 



18, Végzés a 17. alatti bejelentésre, 

A kir. törvényszék ezt a bejelentést, mely szerint Mecséry 
Aladár és Éliás Magda, ágytól és asztaltól elválasztott házasfelek, 
a házassági életközösséget helyreállították, tudomásul veszi s a győri 

kir. törvényszéknek 31/p. 897., a győri kir. ítélőtáblának 1316/p. 
897. és a kir. Curiának 63/p. 898. számú, ez ügyben kelt ítéleteit 
hatályon kívül helyezi. 
Miről : 

1. R. Z. felperesi, 

2. O. J. alperesi ügyvédeket és 

3. a győri m. kir. áll. anyakönyvvezetőt a megfelelő anyakönyvi 
feljegyzés teljesítése végett (1894: XXXÍII. t.-cz. 67. §.) végzésen 
értesíti. 

Kir. törvényszék Győrött stb. 

„PANN0NIA"-KÖNYVNY0MDA, GYŐR. 

